
TEATEINA TAVO KARALYSTĖ 


Skelbdamas Tave, kaip šventas Jonas, 
Atėjau prie žydinčio Jordano — 
Teka upė metų milijonuos, 

Teka mano dienos, Dieve mano... 


O kur Tu, skaistus sūnau Betliejaus, 
O kur Tu, alyvos žiede, Kristau? 
šaukiam fariziejai, šaukiam mylimieji: 
— Teateina Tavo karalystė... 


JĖZUS SINAGOGOJ 


Išminčiai, išmintį iš knygų sėmę, 
Kur dingo jūsų Dievas? Jo nera. 
Jūs kaip žmogaus širdies didžiausią dėmę 
Nuplovėt Jį ir džiaugiatės: tyra 


širdis. Ir žodžiai jūsų tyro vario 
Tarp sinagogos sienų įkyriai, 
Beprasmiškai, kas nesveriama, sveria 
Ir tampa negyvais. Ir kaip taurėj 


Nuodų ir velnio džiaugsmo kupinoj 
Gyvenimo nerado tūkstančiai, taip čia 
Krūtinėj dieviškojo Kūdikio jaunoj 
Neranda rabinai dėmės; skaisčia 
Tikėjimo ugnim jo, vaiko, žodžiai žeri. 
Ir niršta jie varduos Talmudo pasinėrę. 


KRIKšTYTOJAS 


Nuskęs diena, ir vandens Galilėjos 
Neras dugnan nuskendusios dienos, 
Pakrančių nendrėse užmigęs tyrų vėjas 
Skaisčios skenduolės vardo nežinos... 


O mes, Rebeka, per nakties pasaulį 
Raminsim eidami širdžių žaizdas, 
Kad neužstotų žmogui Dievo saulės, 
žvaigždžių pririnksim kupinas maldas, 


Kad neužstotų Dievo saulės skausmas, 
Kad neužstotų meilė, nei puota, 

Kad neužstotų Dievo saulės džiaugsmas, 
Kad neužstotų laimė prarasta, 


Kad neužstotų auksas augšto sosto, 
Kad neužstotų turto vergija, 

Kad neužstotų molai melo uostų, 
Kad neužstotų elgetos gija... 


„„.Užmigo nakčiai vandens Galilėjos 
Ir miega usnys žemės ir žmogaus, — 
Tik krikšto krislas krinta nesilsėjęs 
Iš amžiais budinčio dangaus. 

PIRMAS SEKMADIENIS 


Be Viešpaties jie buvo mirę visą dieną, 
Neradę rytą Jo po antkapiu akmens; 
Ir netikėjo jie Marijai Magdalenai, 

It pasakai apylinkių piemens; 


Ir netikėjo jie Joanai ir Jokūbo 

Dievotai motinai Marijai, ir tada, 

Kai patys parnešė namo marškonį rūbą, 
Dar jų tikėjimo nebuvo gimus valanda. 


Ir niekur jie, vienuolika, nerado 
Ramybės ir vilties, našlaitiškai vieni, 
Ir prakeikimas, rodės, amžiais širdį maus; 


į aukso viltį būtų virtęs luitas Iedo 
Ir nesutirpęs amžių pragaro ugny.... 
Ir atsitiko tai — miestelyje Emaus... 


JĖZUS PRIE SAMARIJOS šALTINIO 


Esu aš gyvojo gyvenimo šaltinio 
Versmė; kas gers, tikėdamas mane, 
Kaitroj keliaudamas į tolimą tėvynę 
Netrokš ir nesuklups po saule ugnine. 


Esu srovė aš upėje Jordano, 
Esu Genezareto ežero banga, 
Esu vanduo aš viso okeano, 
Kur supasi saulėleidžiai degą 


Ugnim nualpusios dienos ir paskutiniais 
Į naktį skęstančiosios žemės atdūsiais, 
Esu vidurnaktį nemiegantis šaltinis, 
Kurio čiurlenimo, pabudusi, klausais; 


Ir jis tau primena — tai mano balsas gyvas, 
Ir jis tau primena — tai Viešpaties naktis, 

Ir nepili sauson Iempelčn tu alyvos: 

Tamsoj nušvinta tau juodžiausia paslaptis — 


Esu aš šulinio Samarijos giliausia 


Gelmė, kur amžių amžiais neišdžius,, 

Ir randa tas mane, kas sieloj kelio klausia, 

Ir girdau širdį aš žmogaus, ir girdau žemės paukštį, 
Ir tyruliuose šaukiančius mane medžius. 

RAMYBĖ SU JUMIS 


—Pabūki, Jėzau,— prašė Jį minia apstojus,— 


—Pabūki, Jėzaus, visą dieną su mumis... 
ir plovė Jam Genezareto bangos kojas, 
Gražiai giededamos sidabro vilnimis. 


O buvo Jam pabodę Kapernaumo sinagogos, 
Pavydūs Senojo Įstatymo sargai, 

Ir tarė: “Aiman, žemas jūsų rūmų stogas, 

Ir jūsų žodžiai skamba tartum pinigai..." 


Ir pasidarė jie pilni didžios rūstykės, 

Ir tarė: “Eik iš mūsų Viešpaties namų!'? 
Ir tarė Jėzus: “Mano žmonės paprasti bus 
žvejai ir nusidėjėliai — pas juos einu". 


Ir Jį laukų taku keliaujantį lydėjo 
Akli ir lozoriai ir piemenys bandos, 
Ir Jį netikę muitininkai įtikėjo 

Nuo sutikimo pirmutinės valandos. 


Ir plovė Jėzaus kojas vandenys Genezareto, 
Gražiai giedodami sidabro vilnimis, 

Lyg jie palaiminimu tuo minioms žėrėtų: 
RAMYBĖ SU JUMIS, 


RAMYBĖ SU JUMIS... 


50 METŲ SPAUDOS LAIMĖJIMO SUKAKTĮ MININT 


VEACIEOLVEAIS BLR Žž I S K A 


Anei rašto anei druko 
mums turėt neduoda, 
tegul, sako, bus Lietuva 
ir tamsi ir juoda. 
A. Baronas 


Šiuo metu Lietuvai gyvenant sunkiausius 
priespaudos metus, kada ir jos spauda yra fak- 
tiškai uždrausta, nes tai, kas dabar Lietuvoje 
leidžiama, kad ir nespausdinama kol kas masko- 
lių raidėmis (nors 1940 m. jau buvo gaivinama 
mintis į lietuvių raštus tas raides įvesti), bet 
faktiškai nera lietuviška, o tik lietuvių kalbos 
žodžiais išversta ta pati rusų bolševikinė spau- 
da, pravartu prisiminti ir anuos kovos už lietu- 
vių knygą metus, juo labiau, kad toji kova ir 
šiems laikams galėtų duoti nemaža sektinų pa- 
vyzdžių. 

Visoje Europos istorijoje lietuvių spaudos 
uždraudimas ir su juo susieta kova neturi sau 
lygių pavyzdžių. Tiesa, dar senais laikais turkams 
užvaldžius Balkanų slavų gyvenamus kraštus, 
ten buvo draudžiamas savasis raštas, bet jo vie- 
toje jiems nebuvo primetamas turkų-arabų raš- 
tas ir tas uždraudimas nebuvo išsiliejęs, kaip lie- 
tuviuose, į kovą už savo spaudą. 


1: 


Pats lietuvių spaudos uždraudimas yra su- 
sietas su bendra, jau XIX m. pirmoje pusėje iš- 
ryškėjusia Rusijos politika, siekiančia surusinti 
visas jos pasigrobtas tautas ir savo įtaką išplėsti 
ir į visas slavų tautas, gyvenančias ir už Rusijos 
imperijos ribų. Viena priemonė tam tikslui pa- 
siekti turėjęs būti — joms visoms ir rusiškųjų 
rašmenų primetimas. 

Toje srityje pirmieji, nors ir neoficialūs, bet 
privatiniai bandymai buvo daromi jau XIX a: 
pradžioje. Pvz. Vilniaus universiteto profesorius 
Bobrovskis, kad ir pats ne rusas, bet po savo ke- 
lionių į pietų slavų kraštus susižavėjęs rusų tau- 
tos “misijos? idėja, jau Vilniuje veikdamas, 
mėgino sudaryti atsirėmusį rusų kirilica len- 
kišką raidyną. Tas jo projektas teliko viena 
kabinetine fantazija. XIX a. viduryje rusų 
administracijai atkreipus dėmesį į „ įvairias 
Pavolgio suomių-ugrų ar totorių kilmės taute- 
les, pirmieji jiems skiriami tikybiniai raštai bu- 
vo visi spausdinami rusų raidėmis. Tos raidės 


ten ir prigijo, nesukėlusios jokio pasipriešinimo, 
nes buvo vienintelės joms žinomos raidės, prieš 
tai joms iš viso jokio kito savo rašto neturėjus. 

Greitai po 1863-1864 m. sukilimo tas pats 
Stanislovas Mikuckis, nelemtai Muravjovui pa- 
sitarnavęs, įvedant į lietuviškus raštus rusų raš- 
menis, buvo Varšuvos valdžios organams 1868 
II 24 davęs pasiūlymą į lenkų raštus įvesti 
rusiškas raides. Buvo išspausdinta lenkų kalba 
keletas pradžios mokykloms skiriamų vadovėlių 
rusiškomis raidėmis, bet iš to sumanymo: nieko 
neišėjo ne vien dėl to, kad tuo laiku rusų val- 
domoj Lenkijos dalyje lenkai turėjo plačiai iš- 
sivysčiusią savo periodinę ir neperiodinę litera- 
tūrą, bet ir dėl to, kad rusų raides jiems prime- 
tus, jie būtų galėję tenkintis ir knygomis ir laik- 
raščiais, kurie buvo spausdinami austrų ir prū- 
sų valdomose Lenkijos dalyse. 

Gudams, kurie savo jau nuo XVI a. spaus- 
dinamoj daugiausia tikybinio turinio literatūroje 
patys vartojo tuos pačius rusiškus kirvukus, XIX 
a. buvo uždrausta bet ką spausdinti lotynų rai- 
dėmis. Ir tai savaime jokio pasipriešinimo nesu- 
kelė, kadangi visi raštingi gudai, kurių iš viso 
nedaug tebuvo, patys vien tiktai rusiškas raides 
tepažinojo. Pagaliau rusams laikant ukrainiečius 
ne savarankiška tauta, bet tų pačių rusų atska- 
la, kalbančia tik rusų kalbos tarme, ukrainie- 
čiams buvo vien uždrausta ukrainietiškai spaus- 
dinti literatūros ir mokslo vadovėlius. Šis už- 
draudimas tik pažadino ukrainiečių literatūros 
suklestėjimą austrų valdomoj Rytų Galicijoje. 

Tik vieniems lietuviams buvo pritaikytas vi- 
siškas uždraudimas vartoti savo spaudoje lotynų 
raides, kurių vietoje mėginta jiems įbrukti ru- | 
sišką raidyną. 


2. 


Jau 1863 m. žinomas rusofilas Hilferdingas 
paskelbė raštą “Litva i Žmu', kuriame buvo 
iškėlęs mintį, kad norint panaikinti lenkų įtaką 
lietuviams, reikia kelti lietuvių kalbos vaidmenį 
Lietuvoje, jos dėstymą įvesti ne vien į pradžios, 
bet ir į augštesniąsias mokyklas ir net universi- 
tetuose įkurti lietuvių kalbos katedras, kad tuo 
būdu iš mokyklų išstumus lenkų kalbą. Hilfer- 
dingas teigė, kad tuo keliu einant, lietuviai pa- 
tys bus rusų valdžiai už tai dėkingi, suartės su 
rusų tauta ir su pravoslavija, o paskiau ir patys 

virs rusais. Ir čia viena priemonių, kuri būtų 
galėjusi tokią lietuvių tautos evoliuciją pagrei- 
tinti, turėtų būti įvedimas į lietuviškus raštus 
rusiškųjų rašmenų. 

Gausiems tuo laiku Lietuvoje rusifikatoriams 
atrodė, kad lietuviams bus nesunku tas rusiškas 
raides primesti, visų pirma dėl to, kad jie turėjo 
tuo laiku kiek žinių apie tikrąją lietuvių raštijos 
buitį. 

Mat, jie galvojo, kad lietuviai lengvai sutiks 
“lenkiškai lotyniškas raides" pakeisti rusiškomis 
nors ir dėl to, jog ir anas raides lietuviai, paly- 
ginti, neilgai tevartojo. Tikrai, dar ligi antros 
XVIII a. pusės beveik visose Vilniuje spausdi- 
namose lietuviškose tikybinėse knygose buvo 
vartojamos gotinės raidės, beveik tokios pat, 
kaip ir Mažojoje Lietuvoje. Kita vertus, tie rusi- 
fikatoriai manė, kad visą lietuvių literatūrą te- 
sudarančios trys knygos — maldaknygė, elemen- 
torius ir kalendorius, be kurių lietuvių liaudis 
negalėsianti išsiversti. Taigi, jei bus uždrausta 
jas spausdinti “lenkiškomis" raidėmis ir jų vie- 
toje tos pačios knygos bus atmuštos rusų raidė- 
mis, tai savaime lietuvių liaudis turėsianti jas 
priimti, nes senųjų jau niekur negalėsianti gauti. 
Pagaliau nusimanyta, kad ir Mažojoje Lietuvoje 
gotinėmis raidėmis spausdinamos lietuviškos 
knygos negalėsiančios konkuruoti su naujomis 
tiek dėl to, kad Didžiosios Lietuvos liaudis jau 
visiškai tas raides pamiršo ir tų knygų negalė- 
sianti paskaityti, tiek ir dėl to, kad toji protes- 
tantiškoji lietuviškoji literatūra nebus skaitoma 
daugumoje katalikiškos lietuvių liaudies. 

Visi tie sumetimai, paremti ir grynai poli- 
tiniais motyvais, paskatino mėginimą įvesti į lie- 
tuvių raštus rusiškas raides, visai uždraudžiant 
vartoti lotyniškai-lenkiškas. Tuo būdu tikėtasi 
Rusijai ir rusų tautai laimėti lietuvius. 

Tačiau buvo skaudžiai apsirikta ir visiškai 
pralaimėta. 


3. 


Pirmieji rusiškomis raidėmis surašyti ele- 
mentoriai buvo Muravjovo įsakymu paruošti dar 
1864 m. pradžioje ir išsiutinėti į naujai kuriamas, 
vietoje likviduotų parapinių, pradžios mokyklas, 
kuriose buvo pradžioje leista mokyti ir lietuvių 
kalbos ir katekizmo lietuviškai, vietoje anksčiau 
vartotos jose lenkų kalbos. Tačiau tai dar ne- 
buvo bendras lietuvių spaudos uždraudimas, nes 
cenzūra vis leisdavo vieną kitą lietuvišką kny- 
gutę spausdinti ir senomis raidėmis, nors jau ir 
tuomet ji nepraleisdavo daugumo jai pristatytų 
rankraščių ne dėl lotyniškų raidžių, bet dėl jų 
“katalikiško"" turinio. 

Tačiau toms kelioms rusų raidėmis išspaus- 
dintoms knygutėms nesugebėjus nukonkuruoti 

senosiomis raidėmis spausdintų knygų, Murav- 
jovas įsakė cenzūrai bendrai nepraleisti nei vie- 
nos lietuviškos knygos, kuri būtų parašyta se- 
nomis “lotynų-lenkų" raidėmis. Jo įpėdinis Vil- 
niaus general-gubernatorijos poste Kaufmanas, 
atsirėmęs karo buities įstatymu, kuris generolui 
gubernatoriui suteikdavo galią skelbti įvairius 
išimtinius suvaržymus, 1865 m. paskelbė jau raš- 
tu bendrą lietuvių spaudos anomis raidėmis už- 
draudimą ir išplėtė jį ne vien į Vilniaus general- 
gubernatoriją, bet, susinešęs tuo klausimu su 
Varšuvos generolu gubernatoriu, taip pat ir į Su- 
valkų guberniją, kuri priklausė ne Vilniaus, bet 
Varšuvos general-gubernatorijai. 

Tačiau šis Kaufmano uždraudimas turėjo 
galios tik tame plote, kuriame veikė karo bui- 
ties įstatymas, o tuo tarpu lietuviškos knygos 
anksčiau buvo spausdinamos ne vien Lietuvos 
teritorijoje, bet ir už jos ribų. Pvz. S. Daukan- 
tas daugumą savo paruoštų knygų spausdino 
Petrapilyje, o 1863 m. Rygos cenzūra praleido 
keturias lietuviams reformatams skiriamas, ku- 
nigo Močiulskio parašytas vaikų knygeles, nors 
jos buvo išspausdintos ne Rygoje, bet Eislebene, 
Vokietijoje. Tuo būdu, nežiūrint Kaufmano pa- 
skelbto uždraudimo, būtų buvę galima ir toliau 
lietuviškas knygas spausdinti senais rašmenimis 
ir už Lietuvos ribų. Tuo būdu pats uždraudimas 
būtų likęs neveiksmingas, Kad to išvengus, 
Kaufmanas kreipėsi į vidaus reikalų ministerį 
Valuevą ir šis 1865 IX 13/25/ paskelbė bendrą 
visai Rusijos valstybės teritorijai aplinkraštį, 
įsakydamas: 1) visiems spaustuvių. litografijų 
ir chromolitografijų laikytojems uždrausti savo 
įmonėse spausdinti lotynų-lenkiškomis raidėmis 
spaudinius lietuvių ir žemaičių “tarmėse"; 2) 
visų gubernijų viršininkams visomis jų galioje 
esamomis priemonėmis neleisti paminėtų pirma- 
me punkte leidinių įvežti, pardavinėti ar kuriuo 
nors būdu platinti; 3) šį uždraudimą paskelbti 
visiems spaustuvių, litografijų ir chromolitogra- 
fijų laikytojams, o uždraustus raštus kam iš- 
spausdinus, juos konfiskuoti. 

Šis Valuevo draudimas, kad ir paskelbtas 
ne įstatymo, bet įsakymo keliu, kaip tik ir su- 
darė oficialini lietuvių spaudos uždraudimo pa- 
grindą, nors Lietuvoje uždraudimas jau prieš tai 
veikė Kaufmano įsakymu. 

Bet Valuevo įsakymas turėjo galios tik jo 
žinioje esančioms įstaigoms — gubernatoriams, 
policijai, cenzūrai. Tuo tarpu Rusijos augštosios 
mokslo įstaigos tuo žvilgsniu vidaus reikalų mi- 
nisterijai nepriklausė. Dėl to, nežiūrint paskelbto 
uždraudimo, dar tais pačiais 1865 m. Petrapilio 
Mokslo Akademija buvo lotynų raidėmis iš- 
spausdinusi prof. A. Schleicherio paruoštą Do- 
nelaičio raštų leidimą. IĮ tai tuojau dėmesį at- 

kreipė Vilniaus gubernatoriaus įstaiga. Jai rei- 
kalaujant, tas pats vidaus reikalų ministeris 1866 
m. išgavo caro įsakymą, kuriuo v/soms valdžios 
įstaigoms buvo įsakyta ir mokslo reikalams ski- 
riamus lietuviškus tekstus spausdinti vien rusų 
raidėmis. Bet ir šis įsakymas nebuvo įstatymu 
paskelbtas. Tačiau administracija juo prisiden- 
gė kaip įstatymu ir pradėjo lietuvių spaudos už- 
draudimą taikyti ir visiems iš užsienio siunčia- 
miems, nors ir grynai moksliniams spausdiniams 
lietuvių kalba. 

- Kol Lietuvoje veikė karo buities įstatymas, 
tol čia užtekdavo ir vienų Kaufmano-Valuevo 
įsakymų. Tačiau 1871 III 28 karo buitis Lietu- 


voje buvo panaikinta ir po to Lietuvoje turėjo 
vėl veikti bendrieji Rusijos įstatymai. Karo bui- 
tį panaikinus, formaliai nustojo galios ir visi ka- 
ro stoviui esant paskelbti vietos gyventojų tei- 
sių suvaržymai. Jų daugumas buvo iš naujo pa- 
skelbti jau įstatymo forma, bet lietuvių spaudos 
uždraudimas tokia forma paskelbtas nebuvo ir 
tuo būdu jis jau nustojo savo teisinės galios. Ir 
tik vienas anas 1866 m. caro įsakymas apie val- 
dinius spaudinius lietuvių kalba 1880 IV 22 buvo 
panaikintas. Tuo būdu augštosioms mokslo ir ki- 
toms įstaigoms buvo grąžinta teisė spausdinti 
mokslo reikalams skiriamus lietuviškus raštus ir 
ne rusų raidėmis — ta viena sąlyga, kad jie ne- 

būtų platinami “Šiaurės Vakarų ir Pavyslio 
kraštų" lietuvių gyventojų masėse. 

Bet nors ir jokio teisinio pamato neturėda- 
ma, rusų administracija ir toliau vykdė griež- 
čiausią lietuviškų raštų persekiojimą, kurį dar 
labiau pagriežtino, kada greta religinės literatū- 
ros pradėta Maž. Lietuvoje spausdinti ir Didžio- 
joje platinti laikraščius ir šiaip politinio ir vi- 
suomeninio turinio literatūrą, aiškiai nustatančią 
lietuvių visuomenę prieš rusus, ypač valdinin- 
kus, ir prieš valdžią. 

Į XIX a. pabaigą ypač padidėjus lietuviškų 
nelegaliai spausdinamų Mažojoje Lietuvoje raš- 
tų platinimui, dėl kurio visos Lietuvos policijos 
ir administracijos įstaigos buvo užverstos dau- 
gybe bylų dėl lietuviškų raštų, pradėjo pamažu 
keistis ir rusų administracijos pažiūra į lietuvių 
spaudos uždraudimo tikslingumą. 

Žymia dalimi paveikta ir legalios lietuvių 
tiesioginės ir netiesioginės akcijos, kuri visomis 
priemonėmis stengėsi tą uždraudimą panaikinti, 
net ir vietos Vilniaus administracija priėjo prie 
išvados, kad lietuvių spaudos uždraudimas ne tik 
nepasiekė savo pagrindinio tikslo — surusinti 
Lietuvą, bet atvirkščiai — kitur Lietuvoje, ypač 
Vilnijoje, dar labiau sustiprino lenkų įtaką, o pa- 
čią tą “ramią" lietuvių tautą, kaip ją dar Hil- 
ferdingas buvo apibūdinęs, pavertė kovojančia 
prieš Rusiją tauta. Tuo būdu spaudos uždraudi- 
mas ją visą sukėlė prieš Rusiją. 

Tuomet apsvarsčiusi visus tuo reikalu pra- 
nešimus, siunčiamus gubernatorių ir generolų 
gubernatorių iš tų gubernijų, kuriose gyveno 
lietuviai, rusų vyriausybė IV 24/V 7/ paskelbė 
uždraudimo panaikinimą, leisdama spausdinti 
lietuviškus spaudinius rusų, lotynų ar kitomis 
kokiomis raidėmis, prisilaikant bendrų cenzūros 
nuostatų. 

Lietuvių spauda tuo būdu buvo laimėta, bet 
tai nebuvusi koki iš viršaus suteikta malonė, bet 
išdava 40 metų trukusios lietuvių tautos kovos 
už savo spaudą. 


4. 


Spaudos uždraudimą paskelbus, visų pirma 
turėta galvoje primesti lietuviškoms knygoms 
rusiškąsias raides. Kadangi tuo žvilgsniu lietu- 
vių visuomenė jokios iniciatyvos nerodė, tai pati 
rusų administracija ir pasiryžo savo jėgomis ir 
lėšomis pasigaminti tas visas lietuviškas kny- 
gas, kurios, jos nuomone, pilnai galėtų pavaduo- 
ti visą seniau lotynų raidėmis spausdinamą lie- 
tuvių literatūrą. Savo tarpe neturėdama asmenų, 
kurie mokėtų lietuviškai ir galėtų tas knygas ga- 
minti, turėjo jieškoti talkininkų. Čia pradžioje 
ypač pasitarnavo prorusiškai nusistatęs ir kiek 

lietuviškai pramokęs lenkas Stanislovas Mikuc- 
kis ir sumaskolėjęs Lietuvos totorius Jonas Kre- 
činskis. Jie jau 1864 m., Muravjovo pavesti, pa- 
ruošė pirmą rusų raidėmis spausdintą "Abėcėlę 
žemaitiškai-lietuvišką". Tačiau antraštėje įdėję 
visiems Lietuvos gyventojams nepakenčiamą Mu- 
ravjovo pavardę, o tekste pravoslavų tikybos 
vardą išvertę “griekų wiera“, jie privertė admi- 
nistraciją tą patį elementorių išspausdinti antrą 
kartą, pakeitus antraštę ir aną vertimą. Kartu 
norėta jieškoti talkininkų ir iš pačių lietuvių tar- 
po, kuriais šiuo atžvilgiu būtų galima daugiau 
pasitikėti. Jie buvo būtinai reikalingi ir dėl to, 
kad reikėjo skubiai lietuvių kalbon išversti ir 
eilę naujų įstatymų bei potvarkių, susietų su 
baudžiavos panaikinimu, nauju pradžios mokyk- 
lų sutvarkymu ir kt., nes jų rusiško teksto lie- 
tuvių liaudis nebūtų galėjusi suprasti. 

Tam darbui pradžioje tokių talkininkų at- 
sirado ir iš lietuvių tarpo. Mat, tuo laiku labai 
negausi lietuviškai nusistačiusi lietuvių šviesuo- 
menė kokios bendros pozicijos rusiškų raidžių 
klausimu neturėjo ir su jų įvedimu į lietuviš- 
kus raštus skaitėsi kaip su įvykusiu faktu, iš ku- 
rio tekdavo daryti ir atitinkamas išvadas, juo 
labiau, kad kitiems čia kiek svėrė ir tai, kad 
gal tuo keliu einant, galima bus paraližuoti ir 
jau kitur per toli pasivariusį Lietuvos lenkinimą. 

Jau 1859 m. prof. Ugenskis, iš Kazanės su- 
sirašydamas su vysk. Valančium savo ruošiamo 
lietuvių kalbos žodyno reikalu, tarp kito ko griež- 
tai nusistatydamas prieš kalbininkų Nessel- 
manno, Schleicherio ir kitų lietuvių garsams at- 
vaizduoti siūlomą transkripciją, kėlė mintį, ar 
nebūtų tikslingiausia jo žodyno lietuviškiems žo- 
džiams pritaikyti rusišką (jo vadinamą — slavų) 
raidyną. Tai jis motyvavo grynai kalbiniais su- 
metimais, o iš dalies ir tuo, kad tuo būdu gal 
pavyks gauti ir lėšų tam žodynui išleisti. Tačiau 
vysk. Valančiui nepalaikius to sumanymo, jis 
Ugenskio nebuvo įgyvendintas. 

Arba vėl — Petrapilyje kadetų korpo moky- 
toju tarnavęs Jonas Juška, norėdamas išsikelti 
mokytoju į Lietuvą, jau 1864 m. pristatė Vil- 
niaus mokslo apygardos globėjui Kornilovui sa- 
vo parašytą rusišką-žemaitišką, pradžios mokyk- 
loms skiriamą gramatiką. Kornilovui pasiūlius, 
pats ją visą nurašė rusiškomis raidėmis. Tačiau 
ir ji išspausdinta nebuvo, nes Muravjovas nesu- 
tiko patenkinti Juškos prašymo jį Lietuvon at- 
kelti: esą, Lietuvoje gyvenąs jo brolis “lotyniš- 
kas fanatikas“ kunigas Antanas Juška. Vėliau 
Kornilovas iš to fakto padarė išvadą, kad rusų 
raidžių į lietuviškus raštus įvedimo iniicatyva 
buvo iš Jono Juškos išėjusi, nors toji iniciatyva 
šiuo atveju ėjo iš paties Kornilovo, nustatyto 
Hilferdingo raštų. 


Jau ir tie faktai rodo, kad rusų raidžių klau- 
simu lietuvių šviesuomenėje pradžioje būta tam 
tikro svyravimo. Bet jau pradėjus spausdinti kir- 
vukais lietuviškus leidinius, tokių svyravimų bu- 
vo ir daugiau. Pvz. kad ir vienas žymiausiųjų 
mūsų senos kartos pedagogų Tomas Ferdinandas 
Žilinskas pats vėliau papasakojo (skirtame jo su- 
kakčiai “Lietuvos Mokyklos" numeryje), kaip jis 
1865 m. studijuodamas Varšuvoje, sutiko rusų 
raidėmis transkribuoti vieną elementorių ir ke- 
letą valdinių įsakymų: ne dėl to, kad jam tos 
raidės buvo priimtinos, bet iš vargo — iš gauto 
honoraro jis galėjęs kurį laiką Varšuvoje išsi- 
laikyti. Vel kitas mūsų žinomas pedagogas, Juo- 
zas Kairiūkštis, ilgus metus dėstydamas lietuvių 
kalbą Veiverių mokytojų seminarijoje, turėjo tos 
seminarijos klausytojams taikyti rusiškas raides 
ir kartu tuos būsimuosius lietuviškų pradžios 
mokyklų mokytojus instruktuoti, kaip jie patys, 
mokytojaudami, turės tas raides savo mokiniams 
taikyti. Tą savo rusų raidžių lietuviškiems raš- 
tams taikymo sistemą jis buvo 1873 m. aprašęs 
ir išspausdinęs Varšuvos Mokslo Ap+xgardos cir- 
kuliaruose, gi iš ten ir oficialiniame švietimo mi- 
nisterijos organe. O ir vėliau, savo viršininkų 
verčiamas, jis 1892 m. buvo rusų raidėmis sura- 
šęs jo lietuviškai išverstą rusų istorijos vadovėlį, 
bet šis išspausdintas nebuvo. Tačiau vis tai bu- 
vo “beėdos'" darbai, nuo kurių jis negalėjo nusi- 
kratyti, kad nenustotų tarnybos. Bet tuo pačiu 
laiku jis savo mokinių tarpe slaptai platino ir 
“prūsinius"'" spaudinius. 

Tuo pačiu laiku buvęs vienintelis plačioms 
lietuvių masėms autoritetas vyskupas Valančius 
pradžioje prieš rusiškas raides viešai nepasisa- 
kė, — tiek tiktai, kad įvairiomis priemonėmis, 
nors ir nesėkmingai, stengėsi sukliudyti, kad į 
oficialinį vyskupijos Directoriumą neįbruktų 
rusų kalbos ir rusų raidėmis rašytų lietuviškų 
maldų už carą ir visą jo šeimą. Tačiau skaityda- 
masis su faktu, kad rusų administracija pati pra- 
deda ruošti rusų raidėmis įvairias tikybines kny- 
gutes ir mėgina jas platinti lietuvių katalikiško- 
je liaudyje, Valančius, bijodamasis, kad tuo būdu 
administracija per tas knygutes mėgins ir pra- 
voslaviją platinti, pats pasiūlė Vilniaus mokslo 
apygardai lietuviškoms knygutėms rusų raidė- 
mis transkribuoti parsikviesti Lauryną Ivinskį. 
Ir šis čia apie keturius metus dirbo kartu su 
Krečinskiu ir iš dalies su buvusiu katalikų ku- 
nigų supravoslavėjusiu Antanu Petkevičium, 
ruošdamas Miesiaces lovus (kalendorius) ir kitas 
tikybines knygutes, jų tarpe ir paties Valančiaus 
specialiai pradžios mokykloms parašytą lietu- 
višką katekizmą, kuris buvo rusų raidėmis iš- 
spausdintas su paties vyskupo aprobata. < 

Tačiau greitai paaiškėjus, kad visos tos kir- 


vukais" spausdintos knygos negali lietuviškos 
liaudies pasiekti, kadangi ji iš pat pradžios jas 
atmetė, tuojau visai nutrūko ir bet koks lietuvių 
šviesuomenės bendradarbiavimas su vaidžia ru- 
sų raidėmis lietuviškas knygas gaminant. 


Administracija, tikėdamasi tomis knygutė- 
mis lietuvius surusinti, pati viena šioje srityje 
priversta veikti, per 40 spaudos draudimo metų 
sugebėjo iš viso pagaminti 58 lietuviškus spaudi- 
nius rusų raidėmis — ir tai jų pusę pirmajame 
spaudos uždraudimo dešimtmetyje. Tame darbe 
administracija tik kelioms knygutėms turėjo pri- 
puolamų talkininkų ir iš pačių lietuvių. Būtent: 
1887 m. išleidžiant “Dievišką liturgiją švento 
Jono Auksaburnio“, kurią lietuviškai buvo išver- 
tęs Silvestras Baltramaitis, o “patobulintomis" 
rusų raidėmis transkribavęs E. Volteris. 1888 ir 
1891 m. Vilniaus mokslo apygardos užsakymu 
supravoslavėjęs I. Liutostanskis išvertė ir rusų 
raidėmis transkribavo tris L. Tolstojaus knygu- 
tes, o 1902 m., Suvalkų mokyklų direktoriaus 
pavestas, Gibų pr. mokyklos mokytojas Grabaus- 
kas parūpino “Ūkišką kalendorių" ir Puškino 
“Pasakos apie žuvininką ir žuvelę" vertimą rusų 
raidėmis. O privatine iniciatyva per visą tą 40 
metų laiko tarpą tebuvo išspausdinta rusų raidė- 
mis tik viena knyga. Būtent 1887 m. Mintaujoje 
dirbęs jaunas, 20 metų kriaučiukas Kazimieras 
Lalis sumanė išspausdinti lietuviškomis raidė- 
mis parašytą savo “Lietuvos kriaučiems drapa- 
nų sukirpimo mokslą“. Cenzūrai pareikalavus, 
transkribavo ji rusų raidėmis ir savo lėšomis iš- 
spausdino, nieko nežinodamas apie tai, kad lietu- 
vių spauda yra uždrausta ir kad lietuviai jau pa- 
tys užsienyje spausdina lietuviškomis raidėmis. 

Turint galvoje, kad pusė visų tų 58 spaudi- 
nių tenka pirmajam spaudos uždraudimo dešimt- 
mečiui, gauname, kad per paskutiniuosius 30 me- 
tų rusų administracija sugebėdavo apdovanoti 
Lietuvą vidutiniškai po viena knygute per metus, 
ir tai daugiausia kartodama tuos pačius pradžios 
mokykloms skiriamus vadovėlius. Nors ir visų 
jų buvo išspausdinta apie 50.000 egzempliorių, - 
bet lietuvių kaimo visuomenėje jos visiškai ne- 
paplito. Lietuvių visuomenė nuo pat pradžios 
prieš jas buvo griežtai nusistačius ir ne tik jų 
nepirko, bet ir nemokamai įbrukamas degino. Jas 
turėjo platinti pradžios mokyklų mokytojai. Nie- 
kam jų neperkant, norėdami įrodyti valdžiai sa- 
vo uolumą, jie į kasmetines apyskaitas įrašydavo 
tariamai gautus už išplatintas knygutes pinigus, 
kuriuos jie patys sumokėdavo, o pačias knygas 
sukraudavo mokyklų pastogėse, kur ir pateko 
bent 2/3 visos to literatūros — vien tiktai žiur- 
kėms maisto. 

Tačiau praėjus jau beveik 20 metų nuo 
spaudos uždraudimo pradžios, kada ligi“ Aušrai" 

PETRAS KIAULĖNAS- GĖLĖS 


pasirodant ir Mažojoje Lietuvoje nelegaliai 
spausdinamos, o Lietuvoje platinamos knygos 
daugiausia tebuvo tos pačios maldaknygės, kate- 
kizmai, elementoriai ir kalendoriai, kai kurie lie- 
tuvių ano laiko šviesuomenės atstovai buvo pra- 
dėję abejoti, ar gerai lietuviai daro, atmesdami 
rusų raides. 

„ Štai vėlesnysis vienas uoliausiųjų tos pačios 
“Aušros"" bendradarbių ir platintojų Juozas Mi- 
liausk's-Miglovara savo 1883 m. sumanytame 
rankraštiniame laikraštyje “Raszliavos Paczte“, 
o 1884 VII 14 ir privatiniame savo laiške, rašy- 
tame A. Baranauskui, nors ir sutikdavo, kad lie- 
tuvių garsams išreikšti tinkamiausias yra loty- 

nų raidynas, vis dėlto turint galvoje tai, kad, 
esą, rusų valdžia tik tuomet panaikins lietuvių 
spaudos uždraudimą, kada ir patys rusai atsisa- 
kys nuo graždankos, Miliauskis iš to darė išva- 
dą, kad tenka rusų raides priimti, nes šiaip lie- 
tuviai liks tauta be savo literatūros ir, kaipo to- 
kia, turėsianti pati išnykti. Tačiau prieš šį Mi- 
liauskio sumanymą griežtai pasisakius tame pa- 
čiame “Raszliavos paczte" S. Didžiuliui, o ir A. 
Baranauskui į aną laišką dėmesio neatkreipus, 
pats Miliauskis nė nemėgino savo raštams, kaip 
jis projektavo, rusų raides taikyti ir juos spaus- 
dino “ Aušroje" ir atskiromis knygutėmis Til- 
žėje. 


Vėliau, ryšium su visą tautą apėmusia le- 
galia ir nelegalia kova už savo spaudą, panašių 
svyravimų jau nebūta. Tiek tiktai, kad 1902 m., 
taigi jau į spaudos uždraudimo pačią pabaigą, 
vienam Maž. Lietuvos fantastui spaustuvininkui 
buvo galvon atėjusi mintis Mažojoje Lietuvoje 
leisti lietuvišką rusų raidėmis spausdintą laik- 
raštį. Tačiau to sumanymo jis nerealizavo, nes 
tai išgirdę kiti Maž. Lietuvos veikėjai jam nuro- 
dė, jog tai vykdydamas, jis tiktai savo gerą var- 
dą lietuvių visuomenėje suterš, o save prives 
prie bankroto, nes nieks tokio jo laikraščio nei 
skaitys, nei pirks. 


Šiaip iš paviršiaus atrodo šis muravjovinin- 
kų sumanymas per lietuviškas, rusų raidėmis 
spausdintas knygas laimėti Rusijai lietuvių tau- 
tą. Valdžia čia nesugebėjo nieko pozityvaus lie- 
tuviams duoti. O tuo tarpu pati lietuvių tauta tą 
laikotarpį visai kita linkme sunaudojo. Kovoje 
už savo spaudą ji ne vien sukūrė savąją, rusų 
cenzūros netikrinamą, spaudą, bet tos kovos me- 
tu ir tautiniu ir politiniu atžvilgiu susiprato ir 
užsigrūdino. 

O toji kova ėjo dviem keliais — nelegaliu 
ir legaliu. 


5. 


Jau pat spaudos uždraudimo pradžioje lietu- 
vių kaimo visuomenė, kuriai visų pirma buvo 
skiriamos tos visos rusų raidėmis spausdintos 
knygutės, jas visas iš karto atmetė, labiausiai 
dėl to, kad negalėjo tų kirvukais spausdintų kny- 
gučių paskaityti. Juk 1850-1863 m. vyskupo Va- 
lančiaus organizuotame plačiausiame parapinių 
mokyklų tinkle, kuris buvo apėmęs beveik visą 
Žemaičių vyskupijos kaimo visuomenę, lygiai 
kaip ir Užnemunės ir lietuviškos Vilniaus vysku- 
pijos dalies mokyklose niekas vaikų rusų kalbos 
ir rašto nemokė. Visi tie, kurie tas mokyklas išė- 
jo, temokėjo paskaityti vien lotynų raidėmis 
spausdintas knygas. O dar prieš tas administra- 
cijos ir mokytojų peršamas knygas liaudį nusta- 
tė ir tas faktas, kad likviduojant 1863-1864 m. 
sukilimo pasėkas, tarp kito ko, visu frontu buvo 
puolama katalikų Bažnyčios organizacija Lietu- 
voje, uždarant vienuolynus, atimant bažnyčias, 
tremiant ir kalinant kunigus ir skelbiant daugy- 
bę įvairių suvaržymų, specialiai vien tiktai ka- 
talikams taikomų. Tad ir kiekvienas rusų admi- 
nistracijos žygis, kuria kryptimi jis neitų, neiš- 
skiriant ir anų knygų platinimo, katalik'škai 
liaudžiai atrodė visų pirma kėsinimasis prieš jų 
religiją. Ji tas knygutes iš karto atmetė, tačiau 
būdama daugumoje raštinga, ji negalėjo išsivers- 
ti be maldaknygių, -be elementorių ir katekiz- 
mų vaikams mokyti, kada nenorėta leisti vaikų 


į naujai kuriamas pradžios mokyklas, rusų pra- 
voslavų mokytojų vedamas. 


Senoms knygoms susidėvint, jieškota nau- 
jų. Tačiau valdžiai uždraudus ne tik naujas 
spausdinti, bet ir pardavinėti senąsias, dar cen- 
zūros sutikimu išleistas, nebuvo kur jų gauti. 
Tiesa, dar 1865 m. Vilniaus spaustuvininkas Za- 
vadzkis, kuris iš lietuviškų maldaknygių ir kitų 
knygų spausdinimo ir pardavinėjimo buvo sau 
jau nemažus turtus sukrovęs, pamėgino aplenk- 
ti spaudos uždraudimą ir savo spaustuvėje buvo 
atmušęs kelias maldaknyges, paliekant senuosius 
spausd'nimo metus ir seną cenzūros leidimą. Ta- 
čiau policija tai susekė, jį nubaudė ir jis jau dau- 
giau panašių bandymų nedarė. 


Negalėdami niekur tų knygų gauti, kiti Lie- 
tuvos pasienio su Maž. Lietuva gyventojai krei- 
pėsi į tuos pačius kontrabandnešius, kurie jau 
juos iš seno aprūpindavo nelegaliai iš Prūsų at- 
gabentomis įvairiomis prekėmis, ir pradėjo iš jų 
prašyti ir tų pačių jiems reikalingų lietuviškų 
knygų, įsitikinę, kad ten, už sienos, apskritai ga- 
lima kiekvieną prekę gauti. Vienas kitas apsuk- 
resnis kontrabandnešis, žinodamas, kad ten tų 
knygų dar negalima gauti, pasiėmęs su savim ke- 
letą senų maldaknygių, nukeliavo per sieną ir 
Tilžės vokiečių spaustuvei pasiūlė pakartoti vi- 
sai tokias pat maldaknyges. Ir tuo būdu jau 1865 
ir 1866 m. atsirado pirmosios mūsų kontrafakci- 
nės knygos, kuriose nebuvo ničnieko naujo įdė- 
ta, bet viskas buvo pakartota iš senų, neišskiriant 
nei metų, nei Vilniaus Zavadzkio spaustuvės pa- 
žymėjimo, vysk. Valančiaus aprobatos ir rusiš- 
kos cenzūros pakartojimo. Pradžioje visa tai bu: 
vo kartojama ne sudaryti įspūdžiui, jog tai yra 
senosios, dar prieš spaudos uždraudimą išspaus- 
dintos knygos, bet vien užsakytojams to reika- 
laujant, nes jie bijojo, kad daugumoje lietuviš- 
kai nemokantieji spaustuvininkai ko nors neiš- 
kreiptų, juo labiau, kad ir patys tie kontraband- 
nešiai ne daug tose knygose nusimanydavo. Tik 
daug vėliau, kada knygų spausdinimas Maž. Lie- . 
tuvoje ypač paplito ir kada kartais per kratas 
paaiškėdavo, kad policija ne visada atima kny- 
gas su senais, prieš spaudos uždraudimą metais, 
tokie kontrafakciniai pažymėjimai jau sąmonin- 
gai buvo daromi, kad apmuilinus policijos akis. 


Tuo būdu pirmosios mūsų nelegalios Maž. 
Lietuvoje išspausdintos knygutės atsirado visai 
pripuolamai, be jokios organizacijos ir patiems 
tiems pirmiesiems mūsų knygnešiams iš kontra- 
bandnešių neturint galvoje jokio idėjinio darbo, 
bet vien tiktai tokį pat pelną, kokį jie turėjo, 
gabendami prūsinę ir kitas kontrabandines pre- 
kes. Bet ir vėliau, kada knygų gabenimas per sie- 
na virto tiesiog masiniu reiškiniu, tie kontra- 

bandnešiai profesionalai jau neretai talkininkavo 
ir tikriems knygnešiams. 

Tačiau savaime tos kelios pirmosios, pripuo- 
lamai atsiradusios kontrafakcinės knygos, paties 
lietuvių knygų trūkumo klausimo išspręsti ne- 
galėjo. Ir kaip tik tuo metu į kovą už lietuviš- 
kas knygas įsitraukė ir vysk. Valančius. Nuo to 
laiko lietuviškoji knyga nuėjo visai naujais, anks- 
čiau jai nežinomais keliais, ir virto, nors ir visai 
nekalto palyginti turinio, tiesiog revoliucine prie- 
mone kovai prieš lietuvių spaudos uždraudimą. 

Pradžioje rusiškų raidžių įvedimo į lietu- 
viškus raštus viešai nepasmerkęs ir tik bandęs 
apsaugoti lietuvius nuo brukimo jiems per tas 
raides pravoslavijos, Valančius po poros metų 
griežtai persiorientavo ir visu frontu perėjo ko- 
von prieš visus rusų valdžios pasikėsinimus prieš 
Lietuvos visuomenę ir visų pirma prieš rusiškas 
raides. Čia pirmąjį viešą jų pasmerkimą jis pa- 
reiškė, kada jo rūpesniu lietuviškai išverstas 
Bialobrzeskio “Išguldymas evangelijų", be jo ži- 
nios buvo Vilniaus administracijos transkribuo- 
tas rusų raidėmis. Valančius uždraudė jį platinti 
kunigų tarpe ir visą valdžios lėšomis išleistą lei- 
dinį sukrovė Kauno katedros pastogėje. 

Dėl akių ir toliau likdamas legalistu, maty- 
damas, kaip rusų valdžia visu frontu puola ka- 
talikybę Lietuvoje, jis stojo griežčiausion jai opo- 
zicijon. Numatydamas, kad pats vienas, vienais 
tik susirašinėjimais su valdžia, jis maža ką ga- 
les laimėti, Valančius pasiryžo įtraukti į kovą 
visą lietuvių tautą. 

To siekdamas, jis parašė eilę tikybinio-poli- 
tinio turinio brošiūrų: “Brolej Katalikaj", “Gro- 
mata apskrita“, “Isz Tamsybes wed tiktai kelis 
Teysybes", “Parspejimas apej Szwentą Wierą“, 
“Szniakesis kataliko su nekataliku", “"Wargai 
Bažnyczes Katalikų", “Prajautimas", “Litanie 
apej wisus Szwentus Muczelninkus". Parašyti pa- 
rašė, bet reikėjo tai ir išspausdinti. Savaime ne- 
galima buvo jų nemėginti legaliai spausdinti. Jis 
jau 1860 m., kada Vilniaus cenzūra neleido pa- 
kartoti jo brošiūros “Apej brostwos blajwistes“, 
ją išspausdino nelegaliai Klaipėdoje. Taigi kelias 
į Mažosios Lietuvos spaustuves nebuvo jam sve- 
timas. Ir dabar jis pasiryžo tas savo knygutes ten 
spausdinti. Kaip tik tuo laiku pas jį apsilankė 
Jurgis Bielinis, pradėjęs savo milžinišką knyg- 
nešio tarnybą kraštui ir vėliau išgarsėjęs “kny- 
gų karalium“. Valančius jam įdavė tuos savo 
rankraščius ir 5.000 rublių, pavedęs jam visa tai 
nugabenti per sieną ir perduoti jam žinomam 
kunigui Zabermanui (visa tai po 30 metų pats 
Bielinis aprašė viename Amerikos lietuvių laik- 
raštyje). Zabermanas tais pinigais ir įtaisė pir- 
mą lietuviškų knygų Maž. Lietuvoje leidyklą, 
įvairiose vokiškose spaustuvėse Tilžėje ir Kara- 

liaučiuje spausdinamas ne vien šias pirmąsias, 
bet ir vėliau rašytas Valančiaus knygas, o lygia 
greta ne vien kartodamas senas, dar prieš spau- 
dos uždraudimą išspausdintas knygas, bet ir ei- 
lę naujai paruoštų. Šį darbą Zabermanas varė li- 
gi 1888 m., kada visą tą Valančiaus lėšomis 
įsteigtą tikybinių knygų leidyklą jis perdavė Til- 
žės spaustuvininkams vokiečiams Mauderodei ir 
Reylenderiui, kurie vėliau iš tų lietuviškų knygų 
spausdinimo susikrovė sau didelius turtus. 

Šios 1868 m. išspausdintos Valančiaus tiky- 
binės politinės brošiūros lietuvių tautos kovoje 
už savo spaudą suvaidino labai reikšmingą vaid- 
menį, labiausiai tuo, kad jos pirmos sukurstė lie- 
tuvių kaimo visuomenės opozicines rusų valdžiai 
nuotaikas. Čia Valančius visų pirma visus šaukė 
į kovą už savo tikybą, ragino ginti bažnyčias ir 
kunigus, savų vaikų neleisti į valdines mokyklas 
ir kt. Gi “Warguose Bažnyczes Katalikų" jau 
tiesiogiai palietė ir lietuvių spaudos uždraudimą, 
ragindamas nuo žandarų ir policijos slėpti “Auk- 
so Altorius", o žmonėms brukamas rusų raidėmis 
spausdintas knygas deginti, nes, esą, jos yra 
“pagadintos dajktusi wieras“, taip pat neskai- 
tyti ir Vilniuje leistų kalendorių, nežiūrint, kad 
jie turi ir vyskupo parašą, nes ir tie kalendoriai 
yra pilni “dajktu priszingu wieraj kataliku", ku- 
rie, matyti, buvę įtraukti jau “po pasiraszymą 
Wiskupa“. Tuo būdu šioje knygutėje pirmas Va- 
lančius viešai pasmerkė lietuvių spaudos uždrau- 
dimą. Tačiau, pats kaip ir nujausdamas, jog pats 
galįs būti pakaltintas tų knygučių parašyme ir 
platinime, jis ir čia vietomis prisidengia kaip ir 
savotiško legalumo kauke. Pvz. “Prajautime" 
pasisako, kad “newiena žodžia nenoriu pasakiti 
apej galingiausi Maskolu karalu ir auksztą jo gi- 
minę", nes, esą, jų darbų “mums nepridera per- 
krat'nėti, o “Litanijoj apej wisus szwentus mu- 
czelninkus" net paliko sakinį “Idant Ciecoriu 
musu su wisa jo gimini swejkatoj užlajkiti tejk- 
tumis". Bet tie pasisakymai buvo vien kaukė, 
ir nereiškė kokio jo pritarimo caro politikai, nes 
gi visos tos brošiūros kaip tik ir šaukė kovon 
prieš primetamą Lietuvai caro politiką. Taigi ir 
čia Valančius pasielgė panašiai, kaip ir 1863-1864 
m. sukilimo metu, kada valdžios verčiamas jis 
skelbė atsišaukimus prieš sukilimą ir juose šau- 
kė “Wajkaj mana, ne norieket ilgiaus priesz tik- 
raje wiresnibe kiszioti... atmindami, jogej mMmu- 
su szalis dara wiena neparskirta cielibe su 
Rossia"!'), o tuo pačiu laiku laimino einančius i 
sukilėlių būrius kapelionais jaunuosius kunigus, 
ir net dar daugiau. Kaip pasakoja vienas Lietu- 
vos sukilėlių būrių vadų (Strus-Savickis savo 
1889 m. išspausdintuose atsiminimuose), grįž- 


1) Citata iš šiuo metu mano rankose esančio 1863 IX 3 0:i- 
ginalo. V. B. 


tantį iš Kauno į Varnius Valančių Raseinių gi- 
rioje staiga apsupo minia valstiečių ir prašė pa- 
tarti, kaip jiems elgtis sukilimui prasidėjus, ir 
ar jiems kautis su maskoliais? Į tai Valančius 
diplomatiškai atsakė, kad “Dievas įsako ginti sa- 
vo tikybą nuo kiekvieno, kas jį puola", o pas- 
kiau jiems visiems prašant palaiminimo ir tuo 
pačiu laiku iš miško išbėgus ginkluotam sukilė- 
lių būriui, Valančius visus palaimino kovai, tik 
kartu reikalaudamas, kad apie tai nieks niekam 
nepasakotų. Šie pavyzdžiai rodo, kad priespau- 
dos laikais, susiduriant su įvairiais pasisakymais 
prispaudėjo naudai, reikia visada mokėti atskirti 
pasisakymo išorę po prievarta ar iš reikalo for- 
mą, nuo tikro pasisakančiųjų nusistatymo, kuris 
matomas iš jų veikimo. 


Į vieną tų Valančiaus brošiūrų — į “'Wargus 
Bažniczes Katalikų" — kun. Zabermanas, norė- 
damas sukliudyti prasidėjusį rusų ir prūsų poli- 
cijos bendradarbiavimą, persekiojant knygne- 
šius, įdėjo, be Valančiaus žinios, ir savotišką Prū- 
sijos karaliaus ir santvarkos panegirką, kartu ra- 
gindamas žmones melstis Dievui, “idant jumis 
atiduotu i rankas musu (prūsų) karaliaus". Tik 
pačiam Valančiui Zabermanas tuo priedu labai 
blogai pasitarnavo, kadangi po metų iškilus dėl 
tų knygučių platinimo bylai, pats Valančius ir 
kiti tos bylos dalyviai buvo jau kaltinami kraš- 
to išdavimu. 


Šioms Valančiaus knygutėms pasirodžius ir 
Lietuvoje paplitus, Maž. Lietuvoje spausdinamų 
knygų skaičius iš metų į metus pradėjo augti. 
Ligi “Aušros laikų beveik visos jos buvo vien 
religinio turinio — ir daugiausia vien senesniųjų 
spaudinių pakartojimai. Ilgainiui atsirado ir nau- 
jų darbo talkininkų, kurie jau ir naujas knygu- 
tes parašydavo, nors šiaip ir tuo laiku žymi da- 
lis parašytų raštų vis rankraščiais likdavo. O 
patys tie nauji spaudiniai buvo atmušami ne vien 
Tilžėje, bet ir Karaliaučiuje, Leipcige ir kitur. 
Tokių naujų talkininkų tarpe nuo 1870 m. sto- 
jo kun. Silvestras Gimžauskas, nuo 1874 m. ir 
greitai virtęs toje srityje vienu produktingiau- 
siųjų ir uoliausiųjų darbininkų kun. Martynas 
Sidaravičius,?) nuo 1875 m. talkon parsikvietęs 
ir J. Antanavičių. Apie 1878 m. į darbą įsilieja 
Laurynas Serafinas Kušeliauskas, kuris vėliau, 
1887 m., įsteigė savo pavadintą “amžiną knyginį 


2) Jau iš seno mūsų anuos laikūs liečiančioje spaudoje 
kun. Sidaravičius vis tebevadinamas Sederevičium. 
Tuo tarpu prof. J. Totoraitis savo Sūduvos Suvalki- 
jos istorijoje išspausdino jo trumpą autobiografiją, 
kurioje jis pats aiškiai pasisako Sidaravičium — tai 
ar dera mums to jau seniai mirusio garbingo kuni- 
go pavardę kraipyti, juo labiau, kad Sederevičius 
niekuom nėra lietuviškesnis už Sidaravičių, taigi nė- 
ra koks sulenkintos pavardės atlietuvinimas. 


lietuviškos rašliavos banką", vadinamą tuo lai- 
ku “Lauryno banku“ — specialiai tikybinei lite- 
ratūrai Maž. Lietuvoje spausdinti. “Bankas" jo 
buvo sudėtas į Tilžės spaustuvininkų Veyerio ir 
Arnoldo rankas, tačiau 1890 m. Veyerio spaustu- 
vei subankrotavus, visos to “banko" lėšos buvo 
paverstos spaustuvės skoloms apmokėti. Kuše: 
liausko talkininku tas knygas paruošiant buvo 
kun. A. Vytartas, kuris 1889 m., Kušeliauskui 
mirus, jau pats vienas beveik ligi spaudos už- 
draudimo panaikinimo tęsė ano pradėtą darbą. 
Šiaip ligi “Aušros" laikų šio darbo srityje 
buvo gaminamos beveik vienos tik religinės as- 
ketinės knygos, nes ir tie keli kalendoriai, ku- 
riuos buvo paruošęs Ivinskis ir išleidęs Zaber- 
maans, ir elementoriai iš esmės tai pačiai reli- 
ginės literatūros kategorijai priklausė. Dėl to ir 
netenka stebėtis, jei kitiems, kaip pvz. minėtam 
jau J. Miliauskui, kildavo baimė, kad rusų raides 
atmetant, lietuvių tauta liks visai be literatūros, 
nes tai, kas tuo laiku buvo spausdinama, suau- 
gusiems teduodavo maldaknyges ir kiek tikybi- 
nių pasiskaitymų sekmadieniais, o vaikams ano 
laiko “vargo? mokyklose mokytis elementorių. 


Nuo “Aušros" pasirodymo laikų kovos už 
savo spaudą bazė buvo žymiai praplėsta, sten- 
giantis nelegaliai spausdinamomis knygomis ir 
laikraščiais apimti jau visas gyvenimo sritis ir 
duoti atsakymą į visus tuos klausimus, kurie pla- 
čiose gyventojų masėse kildavo. Į tą darbą jau 
masiškai įsitraukia ir naujoji pasaulietinė, išau- 
gusi pobaudžiaviniais laikais šviesuomenė. Įsi- 
traukia ir daug platesnių užsimojimų jaunoji ku- 
nigija. Išėję Seinų ir Kauno kunigų seminari- 
jas ir iš dalies ir Petrapilio dvasinę akademiją 
kunigai, jau nesitenkino vien tikybinių pasiskai- 
tymų ruošimu, bet ir pasaulietinei literatūrai da- 
ve naujų darbininkų kadrus. Nuo 1889 m. atsira- 
dus ir politinei periodinei spaudai — “Varpui", 
“Ž. ir L. Apžvailgai" ir ją nuo 1897 m. pakeitu- 
siam, 1896 m. pradėjusiam eiti “Tėvynės Sar- 
gui", “Ūkininkui", vėliau ir “Darbininkų Bal- 
sui'', toji per laikraščius, įvairias brošiūras ir 
atsišaukimus vedama politinė propaganda žy- 
miausia dalimi ir nulėmė kovos už savo spauJą 
eigą, nes pagaliau ir rusų administracija Lietu- 
voje suprato, kad savo pastangomis lietuviams 
primesti rusiškas raides ji ne tik nesugebėjo jų 
savo pusėn patraukti, bet, atvirkščiai, visą tautą 
pastatė ant kojų ir sukurstė prieš tą p:čią ru- 
siškąją valdžią. 

Šioje grynai knygų kovoje išryškėjo ir įvai- 
rūs lietuvių tautos politiniai visuomeniniai susi- 
grupavimai, kurių dar nebuvo ligi “Aušros? lai- 
kų. O ir pačiomis knygomis stengtasi jau apimti 
visas gyvenimo sritis, nors dėl spaudos lėšų trū- 
kumo daugumas jų dar ilgai telikdavo trumpo- 


155 


mis brošiūromis, kurios naujai augančiam jauni- 
mui negalėjo pavaduoti rusiškų ar lenkiškų kny- 
gų. Tačiau liaudžiai šviesti susirūpinta tuo laiku 
ir populiarinės mokslo literatūros gaminimu. 
Šioje sr'tyje pirmas platesniu mastu pradėjo 
veikti Petras Vileišis, kuris ligi spaudos uždrau- 
dimo panaikinimo pats vienas savo lėšomis buvo 
išleidęs ligi 100 tokių populiarinių brošiūrų, iš 
dalies jo paties, iš dalies kitų jo užsakymu pa- 
rašytų. 

Nebuvo lengva visas tas knygas leisti ne vien 
dėl to, kad tai reikalavo lėšų, kurių maža kas tu- 
rėjo, bet 'r dėl to, kad spausdinant už sienos ir 


Petras 

darba atliekant spaustuvininkams, kurie daž- 
niausiai lietuviškai nemokėjo, neretai knygų tu- 
rinys spaustuvėse buvo iškreipiamas ir nesąmo- 
ningai pakeičiamas. Dėl to atsirasdavo tam tikrų 
nesusipratų arba ir savitarpio kovų tarp įvairių 
grupių ar asmenų. Pvz., ištisą sensaciją Lietuvo- 
je buvo sukėlęs mūsų kraštan patekęs Krokuvo- 
je — su Krokuvos vyskupo aprobata — dar 1884 
m. išspausdintas ir paskiau dar tokiu pat tekstu 
pakartotas “Rituale Sacramentorium"', kuriame 
buvo įdėtos ir lietuviškosios krikšto ir moterys- 
tės formulės ir kur jaunasis jaunajai pasižada 
“tavęs klausyti". 


Kiaulėnas — E. Rochford portretas (piešinys) 


HEC USIEENCENIS LAIKAS 


DER ORO ESL LE SI US 


Nieko, rodos, nėra aiškesnio ir tikresnio, kaip 
laikas. Net ir primityviausias žmogus juk žino, 
kad yra rytas, vakaras, diena, naktis, metų seka. 
Jau gilios senovės žmogus mokėjo laiką dalinti 
į tam tikrus vienetus, kaip sutartinius ženklus, 
ir jais žymėti veiksmų seką. 

Berods, pirmasis moksliniu metodu nagri- 
nėjo ir aptarė laiką graikų filosofas Aristotelis 
(384-322) savo veikale “Fizika". Anot jo: laikas 
yra vienas po kito sekančių judesių skaičius. 
(Phys. IV. 11). Tokią laiko aptartį perėmė To- 
mas Akvinietis, trumpai išreikšdamas, kad lai- 
kas yra judėjimo matas (1.4. 10, a. 4) — tem- 
pus vero est mensura motus. Tokiu būdu aroji 
aristotelinė laiko samprata tapo tradicine ir, kaip 
atbaigtoji mokslo tiesa, pateko į mokslo vadovė- 
lius sekančia aptartimi: tempus est numerus mo- 
tuum secundum prius ac posterius. Trumpai sa- 
kant: laikas yra slinkties matas. 

Ir vis dėlto tokia aiški ir atbaigta laiko 
samprata susvyravo savo pagrinde, kaip nepil- 
na ir tik dalinai paliečianti būties matavimą. 
Bene pirmasis bus moksliškai suabejojęs laiko 
tiesos tikrumu šv. Augustinas sakydamas: kas 
yra laikas, rodos, žinau, kol manęs niekas ne- 
klausia. Bet jeigu aš noriu klausiančiam paaiš- 
kinti, aš pats nebežinau, kas yra laikas (Conf. 11, 
14). Net ir tas pats Aristotelis, pagrindęs laiką 
slinkties momentų skaičiumi, apsižiūrėjo, kad 
dabartis tokiu laiku negali būti išsakoma. Jis 
teisingai įžvelgė, kad dabartis turėtų būti šalia 
laiko momentų (Phys. VIII, 1.). Bet kas ji yra, 
jis neįstergė atsakyti. Dėl to ir pas šv. Augusti- 
ną nesusimezgė laiko sampratos galai, nes jis 
jautė, kad šalia laiko slinkties momentų turėtų 
būti kažkas pastovaus, kas yra ne judėjimu pa- 
grista, bet trūka (duratio). 

Tą nuojautą Jonas Dunskotas (c 1270-1308), 
persprendęs moksliniu metodu, pavertė mokslo 
tiesa, kad laikas savo giliausiame pagrinde yra 
matuotinas ne slinktimi, bet trūka (duratio). 
Kiekviena būtybė pirmiau turi savyje egzistuo- 
ti ir tik po to ji gali reikštis judėjimu. Taigi 
pirminis laiko pagrindas yra egzistencija, o ne 
judėjimas. Šis pastarasis yra antrinis laiko mo- 
mentas. Trūkos matas yra egzistencinis, kiek jis 
liečia pačią egzistenciją — sako Jonas Dunsko- 
tas (RP 2, d. 2, g. 1, n. 2). Egzistencinė trūka 
mūsų kasdieninėje kalboje vadinama dabartimi. 
Tik dabartis igalina mus teigti apie praeities Ir 


ateities įvykius. Jeigu nebūtų dabarties, pro ku- 
rią vyksta slinktis, tai kaip mes galėtume kon- 
statuoti įvykius, kaipo praėjusius arba ateisian- 
čius? Jeigu būtų pasaulyje tik vienas vienintelis 
daiktas, tai kaip galėtume konstatuoti jo judė- 
jimą ir kalbėti apie jo praeitį ir ateitį. Aišku, 
nebūtų jokios praeities nei ateities. Nebūtų nei 
ryto, nei vakaro, nei mėnesių, nei metų, nei šimt- 
mečių. Bet būtų tam daiktui nuolatinė dabartis. 
Ir tai ji būtų ne kas kita, kaip tik jo paties eg- 
zistencija. Žinoma, tas daiktas turėtų būti nesu- 
dėtingas, nes sudėtingume yra dauguma, ir tuo 
pačiu gali vykti judėjimas. 

Kiekvienos būtybės egzistencija, pagal Jono 
Dunskoto sampratą, yra vientisa, be jokio sudė- 
tingumo. Ji neturi savyje jokio judėjimo ir kei- 
timosi. Arba ji visa yra, arba jos visai nėra. Ir 
dėl to visokios rūšies egzistencija yra matuoja- 
ma dabarties laiku (Ox. 2, d. 2, g. 4). 

Jeigu dabartis yra grindžiama tik būtybių 
egzistencija, tai kas pagaliau yra toji egzisten- 
cija? 

Egzistencijai nepakanka paprasto buvimo, 
kaip, pavyzdžiui, idėjai, sugalvotam skaičiui, ar- 
ba galvoje turimam planui, bet reikia realaus 
buvimo. Realus gi buvimas palaikomas tam tik- 
ros būtybėje esančios galios, kurią Dunskotas 
vadina įtampa (intensitas). Intensyvumas arba 
įtampa reiškia vidinę egzistencinę jėgą, išlaikan- 
čią būtybę jos buvime. Egzistencinė įtampa yra 
pirminė ir svarbiausioji būtybės savybė. Ji turi 
būti pirmiau savyje ir tik po to gali reikštis me- 
džiagos pagalba išviršiniai tam tikrais pavida- 
lais. Tai yra antrinis egzistencijos momentas. Eg- 
zistencinė įtampa, priimdama savin medžiagos, 
keičia savo išvaizdą, bet ne savo egzistencinę 
galią. Ši pastaroji yra tokio pat stiprumo ma- 
žiausioje būtybės dalelėje, kaip ir jos visumoje. 
Išviršinis būtybės kitėjimas ir jos apsipavidalini- 
mo įvairavimas sudaro būtybės judėjimą, vienas 
po kito bėgančių momentų grandinę. Pati egzis- 
tencinė įtampa nuo jos ats radimo momento iki 
pabaigai yra tokia pati. Ji nesikeičia. Ji pati sa- 
vo buvimu yra atvira pati sau visumoje. Joje 
nieko nėra praėję ir nieko neprisidės. Ji neturi 
savyje dalių, kurių įdalinimu būtų galima sksi- 
tyti jos vienas po kito besikeičiančius momen- 
tus. Būtybių egzistencija yra visa kartu. Ji yra 
visados vientisa dabartis. 

Štai šitas substancialus būtybių momentas 

ir yra, anot Dunskoto, matuotinas dabartimi (Ox. 
Žid. 2147 271516) kuri miekados nesikeičia. Šios 
rūšies laikas yra egzistencinis laikas, nes jis lie- 
čia tik būtybių egzistenciją. Jis visai yra neut- 
ralus būtybių išviršinio pavidalo įvairavimo po- 
žiūriu. Išviršinių pavidalų įvairavimas sudaro ne- 
sibaigiančią bėgančių momentų grandinę. Ši 
grandinė yra ne kas kita, kaip mūsų turimas lai- 
kas aristoteline prasme. Kadangi jis apima bū- 
tybių apsipavidalinimo įvairavimą ir jų judėji- 
mą, todėl galima šios rūšies laiką vadinti tįsos 
laiku, arba kiekybiniu laiku. Šios rūšies laikas 
pateko fizikos ir matematikos vadovėliuosna. Jis 
yra vadinamas pagal Einšteiną ketvirtuoju dy- 
džių matavimu. Gi egzistencinis laikas tinka ma- 
tuoti tik egzistencijoms. Grynas ir vientisas eg- 
zistencijas turi tik dvasinės būtybės. Todėl ir 
vien egzistencinis laikas tinka matuoti tik gry- 
noms dvasioms. Kitos būtybės, be egzistencijos, 
turi dar medžiaginį apsipavidalinimą. Joms ma- 
tuoti reikalingas abiejų rūšių laikas: egzistenci- 
nis — kick jis lieži: pačią egzistenciją — ir tį- 
sos laikas — kiek jis liečia būtybės apsipavida- 
linimą, arba judėjimą. Taigi pagal Dunskotą 
kiekviena daugialypė būtybė yra kartu matuoti- 
na abiejų rūšių laiku: pagal savo substancialų 
momentą — dabartimi, ir pagal savo judėjimą — 
iisosėlaiku (O2 242404, nn. LS ir RE 2, 
dž gidas n 10): 

Tisos laikas prileidžia įvykių slinkos gran- 
dinę be pabaigos. Šios rūšies laikas nusitęsia į 
praeiti ir ateiti iki begalybės. Tai yra neįsivaiz- 
duojamai ilgas kelias be pabaigos. Tisos laiko 
pagrindinis savumas yra nusitesimas. Jį galima 
išreikšti laiko dydžio matais: sekundėmis, valan- 
domis, metais, šimtmečiais ir t.t. 

Egzistencinio gi laiko pagrindinis savumas 
nėra tolyn nusitęsimas, bet vietoje užtrukimas. 
Jį galima išreikšti įtampos laipsniu. Ši įtampa 
yra visa kartu, be išviršinio nusitęsimo. Kuo 
būtybė turi stipresnį įtampos laipsnį, tuo ji yra 
pajegesnė ilgiau užtrukti — egzistuoti. Būtybių 
įtampos stiprumo laipsnis sudaro būtybių tobu- 
lumo gradaciją. Tobulumas gi nėra dydžio ma- 
tas, bet potencialumo. Kuo būtybė tobulesnė, tuo 
ji egzistenciališkesnė. Egzistencinė įtampa gali 
išviršiniai apsipavidalinti vienos ar kitos rūšies 
dydžiu, bet gali ir ne. Dėl to jos vidinė įtampa 
nesumažėja, nei nepadidėja. Todėl sakoma, kad 
egzistencinė įtampa yra neutrali bet kurios rū- 
šies medžiaginiams dydžio matams. Todėl ir eg- 
zistencinis laikas yra neutralus tįsos laiko at- 
žvilgiu. Dabarčiai visai nesvarbu praeities nei 
ateities bėgančių momentų skaičius. Ji visuomet 
yra ta pati, nesikeičianti. Jai svarbu tik būty- 
bės tobulumo laipsnis. 

Vienos būtybės turi labai mažą tobulumo 

laipsnį, kitos didesnį — ir taip įvairuoja nesu- 
skaitomai. Begalinio tobulumo laipsnį turi tik 
viena Augščiausioji Būtis. Ji savo begaline egzis- 
tencine įtampa išlaiko visų būtybių egzistenciją. 
Todėl ir visų būtybių egzistencinis laikas yra tik 
atspindys Augščiausios Būtybės egzistencinio lai- 
ko. Augščiausios Būtybės egzistencinis laikas ma- 
tuojamas begalinio laipsnio įtampa. 


Toks begalinės įtampos egzistencinis laikas 
yra vadinamas Amžinybe. Amžinybė todėl yra 
apibūdinama ne laiko ilgumu, ar trumpumu ir 
ne laiko nesibaigiamumu, bet begalinės tobuly- 
bės laipsniu. Amžinybė yra visai indiferentiška 
mūsų vartojamo laiko, arba tįsos laiko, atžvil- 
giu. Jos pagrind'nis savumas yra begalinio laips- 
nio egzistencinė įtampa, o ne tos egzistencijos 
begalinis išsiplėtimas mūsų tįsos laiko atžvilgiu. 
Dabar jau vieta atskleisti vieną tariamai baisią 
Dunskoto citatą Dievo amžinybės požiūriu: “Jei- 
gu per impossibile Dievas liautųsi buvęs, Jis vis 
dėlto turėtų begalinio intensyvumo egzistenciją, 
nors neturėtų amžinybės begalinio nusitęsimo 
prasme" (Gul. g. 6, n. 15). Kitaip sakant, tą pa- 
čią Mintį galima taip išreikšti: prileidus negali- 
mybę, kad Dievas ir nustotų buvęs, Jis vis dėlto 
savyje yra matuotinas amžinybe egzistencinė 
prasme, nors Jis negalėtų vadintis amžinas tįsos 
prasme. Taigi egzistencinis laikas gali būti ir be 
tisos laiko, nes jis pagrįstas realia būtybių eg- 
zistencija. Tokios rūšies laiką turi dvasinis pa- 
saulis, kuris yra neutralus medžiaginio pasaulio 
atžvilgiu ir gali išsilaikyti be medžiaginio pasau- 
lo. Bet ne atvirkščiai. 


Medžiaginis pasaulis, kuris reiškiasi judėji- 
mu ir žymimas dydžio metais, negali iš viso bū- 
ti, nesant egzistencinės įtampos. Jeigu nėra kam 
judėti, tai negali būti iš viso ir pačio judėjimo. 
Kitaip būtų tik įsivaizduojamas judėjimas, arba 
mūsų galvoje įsivaizduota idėja. Tai priklausytų 
ne realiai, bet idealiai plotmei. Tokios rūšies ju- 
dėjimą mes turime galvoj, operuodami matema- 
tikos formulėmis, arba teoretinėje matematiko- 
je. Realiame gi pasaulyje kiekvienas judesys ne- 
šamas judamojo. Realiame pasaulyje kiekvienas 
judėjimas remiasi egzistencine įtampa, be kurios 
buvimo negali būti nieko realaus. Todėl ir tįsos 
laikas, kuris matuoja judėjimą, negali būti pats 
vienas be egzistencinio laiko. Tisos laiko nešėjas 
yra egzistencinis laikas. Todėl galime kslbšti 
apie tisos laiką, galime juo operuoti, naudotis ir 
įvykių seką juo žymėti, bet būties moksle ne- 
galima juo vienu pasikliauti. Mes esame būtybės 
ir tarp būtybių, turintys ne tik judėjimą, bet ir 
ezz stencinę įtampą. Todėl mes esame tiesiogi- 
niai liudytojai ne tik tįsos laiko, bet ir egzisten- 
cinio laiko buvimo. Ir tik dėl to mes galime 

konstatuoti esant tįsos laiką, kad mes jį stebi- 
me egzistencinio laiko akimis. Tik dėl to mes 
galime kalbėti apie buvusius įvykius ir apskai- 
čiuoti būsiančiuosius, kad mes esame stipriai 
įaugę į dabartį ir pratę dabarties akimis žvelgti 
perspektyvon. Taigi būtų labai nuskurdinta lai- 
ko sąvoka, jeigu mes jos turinį užpildytume vien 
tįsos laiku ir visai išbrauktume iš jo egzistencinį 
laiką. 

Egzistencinio laiko buvimas nėra vien teo- 
retiniu būdu svarstomas. Jį galime pagrįsti ir 
patirties reiškiniais. Įvairūs gyvenimo įvykiai, 
reikalai ir mūsų veiksmai sudaro nenutraukiamos 
grandinės tekėjimą. Jie atkreipia mūsų at'dą ir 
pririša mūsų mintį. Dėl to daugiausia mūsų są- 
monėje ir viešpatauja tįsos laiko pajauta. Ta- 
čiau yra gyvenimo momentų, kada mes lyg išsi- 


neriame iš šios laiko grandies tėkmės ir pasine- 
riame į savo vidų. Yra gyvenimo momentų, ka- 
da mus sužavi bet kuri dvasinė vertybė: religi- 
ja, mokslas, menas, meilė, liūdesys, vienatvės 
pasiilgimas ... Tada mes galime pasinerti į vie- 
ną kurį iš minėtųjų momentų ir visai, arba dali- 
nai, nejusti laiko tėkmės. Toks žmogus, patekęs 
į religinę, mokslinę, meninę ar kitokią nirvaną, 
gali visai nejusti, kas aplink jį dedasi; gali visai 
nejusti laiko tėkmės, ir ilgas laiko tarpas jam 
gali atrodyti, kaip viena minutė, arba trumpa 
valandėlė. Gyvenimo išmintis šį reiškinį apvil- 
ko tokio priežodžio forma: “Laimingajam laikas 
neegzistuoja". Tiksliau sakant: laimingasis ne- 
jaučia tik laiko tėkmės, bet jis gyvena tada eg- 
zistenciniu laiku, kuris neteka, kuris nebėga ir 
kuris visas yra tiktai dabartis. Jis yra visas kar- 

tu, ir dėl to nepajuntama, kad jis būtų užsitę- 
sęs ilgesnį laiką. Gyvenime pavyzdžių mes turi- 
me labai daug. Aristotelis, įsigilinęs į kažkurią 
mokslo tiesą, išstovėjo gatvėje visą dieną, visai 
nejausdamas, kas apie jį dedasi. Jis nejautė lai- 
ko tėkmės. Šventas Pranciškus Asyžietis, žiūrė- 
damas į krucifiksą religiniam pakilime, praleis- 
davo visą naktį kaip trumpą valandėlę. Mykolas 
Angelas, piešdamas Siksto koplyčioje freskas, iš- 
tisas dienas pamiršdavo, kad jis yra nevalgęs, 
nemigęs, išvargęs. Įkvėpimo metu jis būdavo iš- 
sijungęs iš šio gyvenimo laiko tėkmės ir gyven- 
davo tik egzistenciniu laiku. Ir mes patys prisi- 
mename iš savo gyvenimo momentų, kada bu- 
vome laimingi ir nejutome laiko tekant, nes gy- 
venome vien egzistenciniu laiku. Ir priešingai. 
Kai pasijuntame dvasioje esą labai nelaimingi, 
norėtume patys iš savęs pabėgti, nes egzistenci- 
nis laikas darosi mums perdaug įkyrus, perdaug 
vienodai kankinantis ir nuobodus. Tada meta- 
mės į įvykių sūkurį, į laiko tėkmę, kad tik ga- 
lėtume save pamiršti. 


Už dvejopo laiko buvimą kalba ir mūsasis 
'aš". Aš prisimenu, kad aš buvau mažas, buvau 
mokinukas, vėliau gimnazistas, studentas, kad aš 
buvau jaunas, dabar suaugęs, pradedąs senti; kad 
aš būsiu pasenęs ir t.t. Tasai "aš" 

aš yra tas pats, 
ir jam visas Mano gyvenimas yra viena dabar- 
tis. O mano augimas, įvykių keitimasis ir būsi- 
mieji įvykiai sudaro slenkančio laiko momentus. 
Taigi mūsasis “aš" gyvena egzistenciniu laiku, 
kuris visas yra kartu, ir mūsų kūnas būna tįsos 
laike, kuris yra nuolatiniame tekėjime ir nieka- 
dos nepasikartoja. 


Egzistencinio laiko nepastebėjimas ir jo ne- 
atskleidimas yra tasai akmuo, į kurį sudužo lai- 
ko problema ir išaugo paradoksiškas laiko ironi- 
zavimas. Sakoma: filosofiškai galvojant, laiko 
nėra iš viso. Ir štai dėl ko. Laikas susideda iš 
praeities, iš dabarties ir iš ateities. Praeities 
jau nėra, nes ji praėjus ir pavirtus į nebūtį. O 
apie nebūtį nėra ko ir kalbėti. Ateities irgi nėra, 
nes dar ji nėra atėjus. Pagaliau dabartis galima 
įdalinti į mažiausius laiko momentus, kurie bus 
arba pračię, arba dar neatėję. Taigi dabarties 
irgi nėra. Ergo laiko iš viso nėra. Jeigu jo nėra, 
tai nėra ko apie nebūtį ir kalbėti. Antra vertus, 
net ir primityviausias Žmogus žino, kad laikas 
yra. Kaip yra aišku diena ir naktis, taip eviden- 
tiška, kad laikas yra. Mes savo dienos darbus 
skirstome pagal laiką. Mes gulame ir keliamės 
nustatytu laiku. Mūsų viso gyvenimo darbuotė 
įstatyta į laiko rėmus. Ir po viso to aiškumo crgi 
galėtume mes abejoti laiko buvimu? Aišku ne. 
Filosofiniame galvojime laiko paneigimo išda- 
va gauta dėl to, kad buvo nepastebėtas egzist-n- 

cinio laiko buvimas, kaip pagrindas ir laiko tėk- 
mės nešėjas. 

Tokį laiko dvilypumą remia ir mūsų laikų 
žymesni egzistenicalistai. Štai žymus egzistencia- 
lizmo sistematinis mokslininkas M. Heideggeris, 
kalbėdamas apie būtį ir laiką, teigia, kad būtis 
yra laike dvejopu būdu. Pati savyje ji yra "Lai- 
kystė" (Zeitlikeit) (S. u. Z., S. 234.). Bet būtis 
reiškiasi tam tikrais ekstatiniais momentais, ku- 
riuos mes vadiname “Laikinimu" (Zeitigung) (t. 
p. 331). Taip pat mano ir M. Heidegerio sekėjas 
prancūzų egzistencialistas Jean Paul Sartre savo 
veikale “L'Etre et le Nėant'. Jis ilgai svarsto 
praeities, dabarties ir ateities momentus ir priei- 
na prie išvados, kad jie nėra būtis (p. 168). šiuos 
momentus jis, kaip ir M. Heideggeris, vsdina eks- 
tatiniais momentais (p. 174). Būtis tik reiškiasi 
momentais. Bet ji savyje remiasi ne momentais, 
bet “Laikyste" (temporalitė). Laikystės pagrin- 
du yra ne ekstatiniai momentai, bet egzistenci- 
jos dinamika, kuri sudaro laiko dinamiką (p. 175). 
Žodis “dinamika" yra perimtas iš ankstyvesnio 
prancūzų filosofo H. Bergsono (1859-1941), ku- 
ris, kalbėdamas apie dinamišką laiką, ji lygina 
laikrodžio spyruoklės dinamikai. Laikrodžio spy- 
ruoklėje glūdi vientisa ir nepadalinta jėga va- 
ryti laikrodžio ratelius ir švytuoklę. Tačiau toji 
dinaminė jėga apsireiškia švytuoklės švytavimo 
momentais. Tuo būdu mes: matome tos savyje 
nepadalintos jėgos per švytuoklę besireiškian- 
čius paskirus, vienas po kito sekančius padalin- 
tus momentus. Taip ir dinaminis laikas, nors 
jis savyje yra vientisas ir nepadalintas, bet reiš- 
kiasi vienas po kito sekančiais momentais. Ir to- 
kiu būdu iš dinaminio laiko gaunamas tįsos lai- 
kas, arba laiko tėkmė. Šios H. Bergsono pastabos 
apie dinaminį laiką įkvėpė Sartre parašyti ištisą 
skyrių, pavadintą “Laikyste" (temporalitė). Lai- 
kystės yra toji jėga, kuri riša daugybę momen- 
tų vienumon (p. 179). Kaip muzikos kūrinyje 
melodijos vieningumas riša vienumon daugybę 
paskirų gaidų, taip laikystė vienija laiko momen- 
tus. Ta laikystė žmogiškoje egzistencijoje reiš- 
kiasi per sąmonę. Arba “tai yra žmogiškoji rea- 
lybė, kuri laikinasi", kaip sako J. Sartre (p. 
196). Karl Jaspers vaizduojasi Amžinybę, kaip 
egzistencija pripildytą laiką. Egzistencijos nuo- 
latinio proceso besireiškiantieji momentai suda- 
ro laiko akimirksnius, kurie ir sudaro tėkmę. 
(Philosophie, II, S. 127), 

Taigi matome, kad Jono Dunskoto atskleis- 
tasis egz'stencinis laikas kartojasi visuose nau- 
jųjų laikų egzistencialistuose: kad pirminis ir 
pagrindinis egzistencijos laikas yra intensyvinis, 
arba dinaminis, ir kad jis reiškiasi tam tikrais 
ekstatiniais momentais, kurie sudaro tįsos, arba 
slinkties, laiką. 


ANELDIO NA. NASVYTYTĖ 


PZA.S A.K A 


Buvo kartą du vaikai — 
Seniai — seniai... 
Karaliaus buvo jie. 

Du vaikai karaliaus 
Vienąkart gyveno — 
Rinko aukso gintarą — 
Rinko ežere — 

Ir skambėjo juokas, — 
Upeliu sruveno, 

Kol nuskendo laimė 
Ežero dugne. 

Ir nerado žvaigždės, 

Ir nerado vėjas — 
Neberado laimės — 
Ežero dugne... 
Kažinkur sidabro 

Juokas nusruvėjo — — — 
Kai nuskendo laimė, 
Laimė ežere... 

Buvo kartą du vaikai — — 
Seniai — seniai... 
Karaliaus buvo jie. 


KARAVANAS 


Per dykumą linguoja karavanas — 

Per dykumą, kur smėlis ir dangus — 

Ir saulė kepinanti geltoną smėlio tvaną 
Alsavimais karštais — — 

Ugningai žaižaruoja 

Degančiom akim 

I pėdas karavano tirpstančias 
Klajojančiam smėlyų — — 

Per dykumą linguoja karavanas... 

Balta kaitra 

Liepsnoja, degina, nulieja dykumą bekraštę, 
Troškinamą ugnies audros — 

Ir smėlio dykumų, 

Mirties banga — 

Per dykumą linguoja karavanas. 

Kaitra krauju sruvena — 

O pėdos kuprių ir žmonių — 

Ištirpsta smėlio jūroje. 

Kartūus garsai plevena oro kaitroje vieni — 
Žuvėdromis paklydę — 

Tik valandėlę — — — 

Ir miražas — 

Kaip mėnesio pjautuvas siauras, dylantis delčioj— 
Išnyksta ... 

Per dykumą linguoja karavanas ... 


PAUKŠČIAMS IšSKRENDANT 


Dejuoja vėjas gudžiai — 
Miške ruduo ir tu — — 
O, paskutine vasara, 
Nuužusi mišku ... 

O lapų, o auksinių — 
Pilni, pilni takai 

Ir pro šakas mėlynę 

Kaip veidrodį matai. 

Tik saulės, tik drugelių — 
Tik vasaros sapnų 

Žaliam sodely vyšnių 
Niekaip neberandu — — — 
Dejuoja vėjas gūdžiai, 
Miške ruduo ir tu — — 
Tu, paskutine vasara, 
Nuūžusi mišku... 

PET R-AtSĄ KALUEL E NEAES 


IR MODERNIOS SPALVOS MENAS 


G-O-REDIOKJN BR ON 


Dailininkas Petras Kiaulėnas be atvangos 
gilinasi į tas galimybes, kurių teikia spalvų pa- 
saulis. Tai jau buvo ir seniau pastebėjusi Pary- 
žiaus meno kritika, ir nebūtų reikalo iš naujo 
apie tai kalbėti, jeigu mūsų tapytojas savo kū- 
ryba nebūtų atidengęs naujų atžvilgių. Pirmiau 
kritika jį apribodavo impresionizmu. Tačiau da- 
bar jo idėjos ir darbai eina už impresionizmo 
ribų, ir štai kodėl jisai nusipelno naujo atsilie- 
pimo. 

Menininkus visados viliojo galimybė — su- 
kurti moderninę impresionizmo mokyklą. Kiau- 
lenas kaip tik yra padėjęs pagrindus tokiam žy- 
giui. Šiandien į mokslinę spalvų teoriją žvelgia- 
ma jau iš kito taško — ir naujos idėjos veržiasi 
į mus. Panašiai buvo ir anomis dienomis, kada 
vienu metu su naujais spalvų teorijos atradi- 
mais pasirodė impresionizmas. Pasak prancūzų 
dailininko Paul Signac, mokslininko Chevreul 
itaka turėjo lcm'amos reikšmės Seurat, Cross ir 
paties Signac darbams. Chevreul veikalas pasi- 
rodė 1839 metais — dar gerokai prieš Monet ir 
Pissaro kūrybą. Tikrasis Chevreul amžininkas 
mene buvo Eugene Delacroix, įkvėpęs impresio- 
nizmą ir susidaręs nuosavą špalvų teoriją. 

Nėra tad ko stebėtis, jeigu lygiagrečiai su 
dabarties mokslų plėtra pasirodė tokio pobūdžio 
dailininkas kaip Petras Kiaulėnas. Nesižvalgy- 
damas į jokias tiksliųjų mokslų knygas, jisai 
prie naujų atradimų prieina savo patirties keliu. 
Mano galva, pats įspūdingiausias jo radinys yra 
štai kuris: kad teptuko brūkšnių linkmė ar vin- 
giavimai daro įtakos pačiai spalvai, jos intensy- 
vumui ir tonui. Aišku, taip pasitaiko tais atve- 
jais, kada brūkšniai pastebimai išsiskiria, kaip 
kad visados ir esti Petro Kiaulėno kūriniuose. 

Tikiuosi, kad skaitytojas man atleis už šį 
nuolatinį mokslų brukimą. Aš kaip tik norėčiau 
nurodyti lygiagretę su Petro Kiaulėno vingiuo- 
jančių teptuko brūkšnių vartosena. Paimkime 
dvyliktą lentelę neseniai pasirodžiusiame Faber 


Birren'o veikale “Monument to Color“. Iš jos 


*) šio “Aidams" rašyto straipsnio autorius yra meno is- 
torikas ir dailininkas, dėstąs Hunter College New 
Yorke. — Reccčake!ia. 

matyti, kaip grynos spektro spalvos, išdėstytos 
vingiuojančiomis juostomis viena viršum kitos, 
atrodo pridengiančios viena kitą, kai jas stebi iš 
tam tikro nuotolio. Iš varsų tada gaunamas be- 
veik toks pat švitėjimas, kaip ir vaivorykštės 
spalvose. Kaip tik šisai spektro spalvų vaisku- 
mas ir yra būdingas Petro Kiaulėno stiliui ir jo 
paveikslus išskiria iš bet kurio kito dailininko 
darbų. Šio stiliaus jis pasiekė vien spalvų ir dė- 
mių pagalba. Tik užtenka pažvelgti į jo drobes 
— ten raudonos ir oranžinės spalvos iš tikrųjų 
spindi neįprastame laipsnyje. 


Nesunku pastebėti, kad bet kuris raudonas 
ruožas Kiaulėno drobėje gaunamas iš įvairios rū- 
šies raudonų spalvų. Iš jų vienos linksta į oran- 
žinę, kitos — į violetinę. Šiandien žinome, kad 
tokis vaiskumas, kokį išgauna Kiaulėnas, atsi- 
randa kaip tik iš tokio panašių varsų šalimais 
suklojimo, o ne iš bemaž papildančių spalvų gre- 
timo suklostymo. Ankstyvieji impresionistai pa- 
pildančių spalvų sustatymą šalia viena kitos lai- 
kė esminiu dalyku. Mat, jie tikėjo, kad visos 
spalvos atsirado iš mišinio raudonų, geltonų ir 
mėlynų. Šios gi spalvos greičiau laikytinos skir- 
tingomis, o ne panašiomis. Iš skirtingų spalvų 
gretimai suklostymo atsirado anas bendras pil- 
kumo įspūdis, kurio paprastai pasiekdavo impre- 
sionistai. Vis dėlto esama dalies tiesos ir jų min- 
tyje, kad grynos spalvos, sudėliotos viena šalia 
kitos taškų pavidalu, duoda gyvumo jausmą. Ne- 
norėdamas perdaug leistis į smulkmenas, tiek 
tepasakysiu, kad gretimas apytikriai papildančių 
spalvų suklostymas duoda gyvumo įspūdį tik ta- 
da, kai į paveikslą žiūrima iš arti. Iš atokiau 
visuma susidaro papilkavusi. Taip atsitinka, kai, . 
pavyzdžiui, meti žvilgsnį į visą Claude Monet 
paveikslą, o ne į jo dalį. Kiaulėnas bemaž pa- 
stoviai duoda vyrauti randonoms varsoms, ir jos 
įgauna tokio vaiskumo, kokio nepasieksi, aklai 
sekdamas Monet, Pissaro ir Seurat taisyklėmis. 


Apskritai tariant, tiek Kiaulėnas, tiek ir 
šių laikų tikslieji mokslai naudojasi, išgaudami 
didžiausią vaiskumą, panašių spalvų ir vingiuo- 
jančių linijų principu, o ne taškais. Tačiau Kiau- 
lėnas, skirdamasis nuo mokslininko, sutelkė vi- 


Petras Kiaulėnas savo kūryboje išreiškia 
šviesos dramatiškumą, drauge kreipdamas dė- 
mesį į objekto architektūrą, jo apimtį, padė- 
tį ir ryšį su bendra paveikslo forma. 

Nors Petro Kiaulėno technika ir atlikimas 
siejasi su praeities laikotarpiais, tačiau jo 
įsigilinimas spalvų sąrangon palaiko gyvą tą 
idėją, kurios nepaiso vadinamieji modernistai 
ir avangardo menininkai. Savo spalvų varto- 
sena jisai mums taria šiandien aiškiai naują 
žodį, nežiūrint jo glaudžios giminystės su 
impresionizmu ir ekspresionizmu. 

Petras Kiaulėnas itin išaugo savo pasku- 
tiniais darbais. čia jo metodas daug laisves- 
nis, spalvas ir formą dramatiškai išskaidant 
į šviesą ir nuotaiką. Paskutiniai jo kūriniai 
yra pilni įtampos ir energijos. Todėl jie arti- 
mesni moderniniams dabarties sąjūdžiams. 


Will Barnet 


sus kitus menininkams prieinamus išteklius, kur- 
damas savo paveikslų švitėjimą. Jeigu reikia, jis 
nevengia pasigauti ir senesniųjų impresionistų 
metodo, dedant ir papildančias spalvas viena 
prie kitos. Štai kodėl jisai raudonas varsas dro- 
bėje supina su vėsiomis spalvomis taip, kad pa- 
veikslas savo visumoje spindi nepaprasta šiluma. 
Sakytum, jam prabyla dažai ir teptukai, o jisai 
. paklūsta jų žodžiams, drauge, įrankių pavarto- 
jime, iš akių neišle'sdamas savo individualybės 
ir savo technikos. Kiaulėno spalvų menas spon- 
taniškai ir kūrybiškai išsirituliojo iš to, kaip jisai 
regi ir jaučia tapybą, o ne iš kokių mokslo tec- 
rijų pritaikymo. Kaip tik dėl šios priežasties jo 
lygiagretumas su dabarties tiksliųjų mokslų po- 
žiūriu atrodo juo nuostabesnis. 

Tačiau meno istorikui toki lygiagretumai 
nenaujiena. Įvairios kultūrinės apraiškos bet ku- 
rioje gadynėje, nors iš pirmo žvilgsnio jos atro- 
dytų kažin kaip besiskiriančios, beveik visados 
susibėga į tam tikrą istorijos apspręstą idealą. 


PETRAS KIAULĖNAS 


Tuo būdu istorijos eiga iš dalies nulėmė ir Pet- 


ro Kiaulėno meną: jo stilius išaugo iš istorinio 


impresionizmo, drauge atsiliepdamas ir į dabar- 
ties laikų susidomėjimą spalvų bei šviesos klau- 
simais. 

Reikia pilniau išryškinti tuos pakeitimus, 
kurių Petras Kiaulėnas įnešė į impresionistinį 
stilių. Jeigu lyginsime su Monet — jo teptuko 
brūkšniai yra laisvesni ir gyvesni. Jeigu lygin- 
sime su Seurat, Kiaulėno stiliaus neapsprendžia 
apriorinės taisyklės ar iš anksto nusistatyta pa- 
žiūra. Jeigu jį lyginsime su abiem, tai jo spalva 
yra vaiskesnė. Be to, Kiaulėno technika kompli- 
kuotesnė ir įvairesnė negu senųjų impresionistų. 
Jieškodamas didesnio grynumo ir gaivumo, ji- 
sai kartais savo dažais vos tik lyžtelėja drobę. 
Gauname perregimus, lengvus brūkšnius, pro 
kuriuos tartum įžvelgi pačią drobę. Visa tai jo 
paveikslams teikia tam tikrą orinę savybę. Bet 
ypač Kiaulėnas pamėgęs aiškią varsą, kai se- 
nųjų impresionistų paveikslai paprastai atrodo 

apsunkę ir drumzlūs su savo solidžių, panašiai 
atrodančių teptuko pėdsakų pasikartojimu. Kiau- 
lėnas šiuo būdu laimi gryną įspūdį, o tokiems 
dailininkams kaip Monet ir Seurat grynumas 
reiškė varsos intensyvumą ir purvinų priemaišų 
stoką. Aišku, ir Kiaulėnas pasinaudoja pastarąja 
priemone. Kartkartėmimis jisai užteps ir tirštą 
dažų sluogsnį ant savo drobės, išgaudamas arba 
solidų, arba lyg ir griūvantį efektą. Įvairūs jo 
brūkšniai susikryžiuoja, kadangi jis pasigauna ir 
kreivų, ir horizontalinių, ir vertikalinių, ir dia- 
gonalinių. 

Esu užsiminęs apie jo idėją, kad šių brūkš- 
nių linkmė atsiliepia pačiai spalvai. Tuo būdu 
Kiaulėnas sąmoningai suliejo kaligrafiją ir spal- 
vą. Jis panaudoja liniją išgauti spalvai, o tuo 
tarpu klasiškoje tapyboje linija būdavo varto- 
jama išgauti kontūrui. Kiaulėnas vengia kontū- 
rinių linijų įprastine šio žodžio prasme. Jam ruū- 
pi ne kontūras, o dailus santykis tarp įvairiau- 
sių tonų ir spalvų. 

Šis nepaprastas įvairumas, ypač visokiose 
rūšyse, prisideda prie minėto jo paveikslų vais- 
kumo. Jau matėme, kaip vilnijančios spektro 
spalvų linijos žiūrovo akiai duoda įspūdį, kad 
viena spalva užeina ant kitos (žr. Faber Birren 
knygos XII lentelę). Žiūrovo akis susipainioja, 
ir jisai Mato tai, ko iš tikrųjų ten nėra. Pana- 
šiu būdu ir Petro Kiaulėno brūkšnių įvairumas 
duoda meninį maišaties ir susiplakimo jausmą. 
Jo teptuko technika tokia gausi, kad jo spalva 
mums nurodo ne objekto, o pačios šviesos var- 
są, — jau neapčiuopiamą reiškinį. Tuo keliu Pet- 
ras Kiaulėnas pratęsia impresionizmą ligi da- 
barties įsitikinimo: jei nori laimėti didžiausią 
įspūdį ir vaiskumą, esminės reikšmės turi tai, 
jog žiūrovo akiai vaidentųsi, kad viena spalva 
pridengia kitą. 

Štai koks įvykis pavaizduos Kiaulėno rūpes- 
tingumą optiniams deriniams, į kuriuos tenka 
žvelgti iš atokesnės distancijos. Kartą jo bute 
susidomėjau paveikslu, kabančiu siaurame prie- 
angyje. Kiaulėnas nieko nelaukdamas atidarė du- 
ris į kitą koridorių, kad galėčiau iš toliau įsižiū- 
reti. Iš atitinkamos distancijos paveikslas savo 
gausių spalvų susiliejimu skleidė kažką pana- 
šaus į šviesos efektą. Atsiminkime, kad šviesa 
susideda iš daugio spalvotų spindulių, atitinkan- 
čių įvairų bangos ilgį. Kiaulėno spalvų susiklos- 
tymas viena ant kitos ir glušinantis jų įvairu- 
mas skleidžia reflektuojančius visokių varsų 
spindulius, kurie ir teikia aną nepaprastą švitė- 
jimo efektą. 

Tačiau Kiaulėno teptuko uždavinys yra ne 
vien tik sukurti šį vaiskumo įspūdį. 

Pasigaudamas įvairialypių priemonių, jis 

laikosi trejopos teptuko technikos. Pirma, jisai 
kartais savo teptuku paseka formos vingius. Tai 
tradicinis metodas, kuris būdingas pirmiesiems 
Kiaulėno darbams. Antra, jo teptukas dažnai pa- 
seka šviesos kryptį ar bent daugiau pabrėžia 
nuotaiką, o ne formą. Tai ir vėl tradicinis meto- 
das, pažįstamas jau Massaccio ir Leonardui da 
Vinci. Impresionistai, vartodami spalvas taškų 
ir staigių brūkštelėjimų pavidalu, tikrai savo 
drobėje vaizdavo ne tik formą, kiek šviesą. Tre- 
čia, Kiaulėnas vartoja teptuką brūkšniams, su- 
kuriantiems arabeskas, kurios yra įdomios pa- 
čios savaime ir kurios prisideda prie paveikslo 
dramatiškumo bei emocinių savybių. Šis meto- 
das yra vienas iš raktų į dabartinį Kiauleno sti- 
lių. 

š Paskutiniu metodu Petras Kiaulėnas galėtų 
giminiuotis su Van Goghu — taip pat šiaurie- 
čiu, sukūrusiu tokį ritmą, kuris kartkartėmis at- 
rodo beišsiskiriąs iš bendro kontūro. Kai kurie 
kritikai tokią sistemą pakrikštijo “kosminiu rit- 
mu". Tikra tiesa, kad tokie paveikslai teikia stip- 
rų išgyvenimą. 

Panašaus principo laikosi ir Kiaulėnas pas- 
kutiniuose savo peisažuose. Tačiau jie jokia 
įprastine prasme nėra panašūs į Van Gogho pa- 
veikslus. Dar reikia pastebėti, kad Kiaulėnas pa- 
šalina kontūrą, o Van Goghas paprastai jį pasi- 
laiko. Vis dėlto galima tarti, kad abu jie pasiva- 
duoja impresionistų technika, puoselėdami iš es- 
mės ekspresionistinius siekimus. Mano manymu, 
Kiaulėnas su savo teptuku linkęs neskubėti ir 
lūkuriuoti, kai van Goghas staigiais ir stipriais 
judesiais akį gena iš vienos paveikslo vietos į 
kitą. Iš tikrųjų Kiaulėnas pamėgęs kiekvieną 
vingį, kurį jisai tepa. Ypač jam savi tie pabrau- 
kimai, kurie pradedami tvirtu mostu ir palaips- 
niui silpsta, ligi pasidaro visai neįstebimi. "Tas 
jo lūkuriavimas atitinka ilgesingą jo paveikslų 
šviesos bei atmosferos įspūdį, o taip pat ir am- 
žinybės jausmą, kurį kelia šviesos išryškinimas. 
Čia šviesa mums prabyla apie amžinuosius gam- 
tos atžvilgius. Kai jisai piešia žmones, tokiems 
paveikslams būdingas didelis įsigyvenimas. Tai 
matyti iš asmenų veido bruožų ir iš visos jų lai- 
kysenos. Visa tai, mano galva, yra ekspresionis- 
tinė savybė, nors ji pasukusi visai kitonišku ke- 
liu, negu kad Van Goghas ėjo. Betgi kai kuriuo- 
se iš paskutinių Kiaulėno peisažų teptuko jude- 
siai darosi greitesni, kai dailininkas prisiartina 
prie stenografinės sistemos ir pasižymi tik esmi- 
nius dalykus. 

Apskritai tarus, tasai Kiaulėno lūkuriuojan- 
tis, apsimąstantis stilius gal yra būdingesnis jo 
kūriniams nuo 1940 ligi 1950 metų, čia neuž- 
brėžiant griežtos ribos datose. 


NAS 


E 


PETRAS KIAUL 


Dabartinis jo polinkis — tai susitelkti prie 
kaligrafiškų arabeskų ir prie žaižaruojančių spal- 
vų. Jis tai daro formos sąskaita. Beveik neišven- 
giamai formą sunaikina dailininkai, kurie į spal- 
vas pirmiausia žiūri kaip į šviesą. Juk šviesa, 
krisdama ant daiktų, išryškina jų formą. Vienok 
šviesa kaipo tokia formos neturi. Pavyzdžiui, 
mes ne taip greitai pastebėsime, kad saulė ar ži- 
banti elektros lemputė yra trijų matavimų. Grei- 
čiau tai pastebime šiaip daiktuose, ant kurių iš 
dalies gula šešėlis. Taigi visai suprantama, ko- 
dėl Kiaulėnas, kurį galima pavadinti vaiskumo 
tapytoju, vis mažiau ir maž'au paiso konkrečių 
bruožų. 

Visados besirūpindamas perduoti šviesos 
įspūdį, Petras Kiaulėnas savo paveikslų švitėjimą 
padidino dar tuo, kad jisai vis daugiau ir dau- 
g'au leidžia prasišviesti drobei. Taip jisai išryš- 
kina kiekvieną individualų pabraukimą. Vis la- 
biau jisai pasikliauja izoliuotais brūkšniais, kai 
nori perduoti esminius santykius tarp spalvų to- 
nų. Jo teptuko judesiai kaskart trumpėja. Tai 
yra logiška išvada iš filosofijos, kurią dailininkas 
yra nuodugniai pergalvojęs. 

Tą jo credo galima taip sutraukti: 

Visados dirbdamas su modeliu prieš save, 
dailininkas privalo išsyk pajusti visus paveikslo 
elementus. Nenaudinga atskirais seansais spręs- 
ti problemas, liečiančias šviesą, lokalines spalvas 
ir plotmes. pasigaunant analitinio metodo. Nieko 
gero neduoda pertvarkymai ir kaitaliojimai kom- 
pozicijoje. Paveikslas vistiek nepavyks, jeigu me- 
nininkas nejaučia savo siužeto. Norint išsaugoti 
tą įsijautimą, paveikslas privalo atrodyti baigtas 
iš pirmo seanso. Maža to. Jisai turi atrodyti baig- 
tas ir kiekvienu darbo momentu. Po minutės ta- 
pymo dailininkas jau bus pasireiškęs, kokis jis 
yra meistras. Kiek tai liečia patį Kiaulėną, tai 
pradžioj jam pakanka tik kelių paprastų bruo- 
žų. Iš tų kelių retų teptuko užmetimų išryškėja 
kai kurie kruopščiai atrinkti jam rūpimo mo- 
delio atžvilgiai. Visa kita gali būti paaukota, jei- 
gu jam to prireikia. 

Tokis stenografinis metodas pabrėžia pa- 
veikslo gaivumą ir spontaniškumą. Tai dvi savy- 
bės, kurias Petras Kiaulėnas brangina ne tik 
spalvose, bet ir pačioje savo teptuko brūkšnių 
formoje. Gali kilti klausimas, ar greitas Ameri- 
kos gyvenimo tempas nebus tik paveikęs tokią 
sutrauktinę techniką, kaip tai atsitiko su John 
Marin. Betgi pats K'aulėnas neigia Ameriką tu- 
rėjus jam bet kokios įtakos. 

Itakų klausimą jau bemaž pilnai nušvietė 
ankstesni autoriai. Jie buvo nurodę, kad Kiaulė- 
nas yra susižavėjęs Ticiano paskutinių metų sti- 
liumi, kur'ame pirmą kartą susiduriame su švie- 

sa, suskaldyta į ją sudarančias varsas. Tačiau lie- 
tuvį dailininką paviliojo ir visiškai kitoniško ti- 
po menininkai. Jis žavėte žavėjosi Botticelli, gi- 
linosi į Lorenzetti. Jisai grožėjosi Alessio Baldo- 
vinetti efektų grynumu ir gaivumu. Savo veika- 
le apie Kiaulėną Maurice Scherer kiek labiau pa- 
brėžia Bonnardo įtaką. Aš ją įžvelgiu tik tiek, 
kad abu pasigauna ryškiai raudonų spalvų, nu- 
statant lokalinę draperijos ar vaisių varsą. Kiau- 
lenas nebando išgauti plokščių spalvų efekto pa- 
veikslo paviršiuje, kaip kad daro Bonnard. Tiesa, 
paskutiniuose darbuose ir Kiaulėnas imasi tų 
spalvinių plokštumų, tačiau jisai čia elgiasi skir- 
tingai: jisai pasivaduoja linijinėmis arabeskomis, 
o ne plokščiais ruožais, kaip Bonnard. 

Man nuostabu, kad niekas nėra paminėjęs 
Cezanne'o. Bent nieko apie tai nerašyta. Savo 
“Trijose mergaitėse" ir paskutiniuose peisažuo- 
se Kiaulėnas žymiai panašesnis į Cezanne'ą, ne- 
gu į Bonnardą. Dar būtų galima tarti žodį ir apie 
kitą dailininką. Bent man taip atrodo. Savo kū- 
ryboje Kokoschka, lygiai kaip ir Kiaulėnas, pa- 
sigauna impresionistinės technikos, panašiai rū- 
pinasi teptuko pabraukimais ir taip pat yra eks- 
presionistas. Negalvoju, kad čia būtų kokios įta- 
kos, bet tik tiek, kad-abu jie yra panašūs savo 
temperamentu ir abiejuose dvelkia šiaurės dva- 
sia. 

Pilnai sutinku su Schereriu, kai jisai kalba 
apie Renoiro įtaką Kiaulėnui. Vis dėlto negaliu 
išvengti įspūdžio, kad kritikai prancūzai viską 
nori išvesti iš savo “rayonnement francais“ — 
prancūzų dvasios spinduliavimo. Todėl norėčiau 
išskirti, kas čia prancūziška ir kas neprancūziška. 

Kiaulėno impresionzmas iš tikrųjų dažnai 

yra prancūziškos kilmės. Tai itin pasakytina apie 
tuos paveikslus, kuriuos jisai nutapė, gyvend3- 
mas Prancūzijoje. Jo “Trys mergaitės" turi tam 
tikro panašumo su Renoiru. Iš tos pat versmės 
gali būti ištryškęs jo subtilumas spalvose — ar 
gal ir iš Cezanne'o akvarelių. Manyčiau, nebus 
klaidos tarus, kad iš prancūzų galima kildinti 
visas jo impresionizmo virtuoziškumas, čia pri- 
skaitant ir šviesos skaidymą į ją sudarančias 
spalvas, drobės prasišvietimą ir gėrėjimąsi spal- 
va vien tik dėl pačios spalvos. 
ž Antra vertus, impresionizmą iš tikrųjų yra 
išradę anglai — tokie kaip Constable ir Turnsr. 
Betgi jie nėra tiesiogiai veikę Kiaulėno. Tačiau 
nuostabu, kaip šiaurietiškas temperamentas pra- 
simuša Kiaulėno kūryboje. Todėl esama gimi- 
nystės tarp jo ir P. Wilson Steero peisažų. 

Kiaulėnas savo kūrinius pribrandina aiškiai 
š aurietišku būdu. Tokį pat bruožą greičiau rasi 
ne kurio nors prancūzo paveiksluose, o taip pat 
Lietuvoje gimusio Chaim Soutine'o kūriniuose. 


NATIURMORTAS 


PETRAS KIAULĖNAS — 


Taip, ir prancūzai yra linkę jieškoti “grynų"' for- 
mų, daugiau pasinešdami į geometrines. Imkime 
Renoirą — jo forma yra išjieškota ir klasiška. 
Kiaulėnas taip pat žiūri grynų spalvų, betgi jo 
paveiksluose plotmės yra gruoblėtos ir šiurkščios. 
Apskritai tarus, Kiaulėno forma yra sugestyvi ir 
net dviprasmiška. Tai mums kalba apie išvidinį 
nerimą. Tuo tarpu prancūzai yra aiškūs ir tiks- 
lūs. 

Vis dėlto tenka pripažinti, kad tikroji Kiau- 
lėno talento prigimtis atsiskleidė Paryžiuje, kai 
jisai, dvejus metus intensyviai dirbęs, surengė 
savo parodą Chardin galerijoj. Kelios jo parodos 
Prancūzijos sostinėje susilaukė pasisekimo. Toj 
palankioj aplinkumoj jo kūryba tarpo. Aure, 


Visconti galerija jo paveikslus išstatė drauge su 
Matisse, Utrillo, de Segonzac ir Suzanne Vala- 
don darbais. Šiuo laikotarpiu Kiaulėnas savo kū- 
ryboje beveik galutinai atitrūko nuo savo aka- 
deminio laikotarpio, nuo tų studijų, kuriose ji- 
sai išaugo, eidamas mokslus Meno Mokykloje 
Kszune ir Meno Akademijoje Romoje. Paskutinią- 
ją jisai baigė 1937 m. Žinoma, jisai suko į impre- 
sionizmą, nors ir toliau, beveik ligi paskutinių 
metų, jisai nesiliovė dornėjęsis daiktų santykiu 
su erdve, — nežiūrint to fakto, kad pats Monet 
savo vėlesniuose darbuose buvo atsisakęs nuo 
trečiojo matavimo. Pilnesnis atsiskyrimas iš aka- 
deminės įtakos regimas tik dabartiniuose Petro 


Kiaulėno darbuose. 

Paminėtinas dar vienas įvykis Kiaulėno gy- 
venime. 1942 m. jisai Paryžiaus universitete ga- 
vo architekto diplomą. Tokis pasiruošimas tegai- 
lėjo sustiprinti jo įsijautimą kūrinių struktūron. 
Dailininkui tai labai vertinga savybė. Tam t kra 
prasme Kiaulėno tapyboje vis labiau atsispindi 
architektūrinė nuotaika, kadangi jisai dabar pa- 
ryškina arabeską plotmės paviršiuj, tuo būdu 
iš tikrųjų išreikšdamas medžiagos plokštumą. 
Panaš'ai ir architektas visados pabrėžia savo pa- 
vartotą medžiagą ir savo pastato konstrukciją. 
Kiaulėno darbuose vis mažiau akcentuojama 
perspektyvinė erdvė su solidžiais objektais. Pas- 
tarųjų Kiaulėnas neneigia, tačiau jisai jų ir ne- 
pabrėž'a. Jie savaime jaučiami jo paveiksluose. 
Jam nenustojo savo reikšmės tradicinis solidžių 
objektų vertinimas. Jei klaidingai nutapytas, 
kokis nors objektas galėtų sugriauti visą jo pa- 
veikslo struktūrą. Ir štai susiduriame su para- 
doksu: pirmiau reikia nuodugniai pažinti formą, 
jeigu ją nori iš paveikslo eliminuoti. Man visa- 
dos atrodė, kad tokis Matisse turėjo puikiai pa- 
žinti modelių nušvietimą erdvėje, — tas pat Ma- 
tisse, kuris itin pasižymėjo plokščių paveikslų 
tapyboje. Tą jo pažinimą iš tikrųjų galime ir 
pastebėti jo piešiniuose anglimi. 

Nors Kiaulėno darbai, lygiai kaip ir Ma- 
tisse'o, yra pagrįsti tradicija, tačiau dailininkas 
lietuvis teigia, kad pirmiausias jo tikslas — tai 
grynojo grožio jieškojimas. Taigi, jisai sakosi 
siekiąs lygiai to pat, kaip ir vidutiniškas abstrak- 
tinis dailininkas. Tačiau verta įsidėmėti, kaip 
Petras Kiaulėnas išryškina savo pažiūras. Jisai 
sako, kad menininkas, kuris grynas formas išra- 


dinės iš savo galvos, bus linkęs kartotis. Antra 
vertus, atidus gamton įsistebėjimas, kokį regi- 
me paties Kiaulėno darbų pagrinde, duoda be- 
galinį naujų formų įvairumą ir galią jas atkurti. 
Be to, naujų formų atradingumas turi tą pliusą, 
kad jisai nesunkiai suprantamas. Kai kurie ab- 
straktiniai menininkai galėtų į tai atšauti, jog 
jie gilinasi į kitoniškas gamtos apraiškas, ku- 
rios reikalauja naujos gramatikos ir naujo Žo- 
dyno, kad galėtum jas išsakyti. Isileidus tolyn į 
šį ginčą, nereikėtų pamiršti to paprasto fakto, 
kad esama visokių tapybos srovių. Pagrindinis 
gi dalykas — ar tapytojas yra geras ar ne. 


Bent trumpai žvilgtelkime dar ir į kitą pro- 
blemą, kur ir vėl tenka išklausyti abi puses. 
Petras Kiaulėnas išplaukė savo vieton, nenu- 
gr'mzdamas į lietuvių liaudies meno studijas. 
Tačiau tai ir vėl nereiškia, kad kai kurie daili- 
ninkai nepasiekia žymių vaisių, įamžindami 
l'audies meno tradicijas. Kiaulėno kelias suka 
kita linkme, kuri nemažiau reikšminga lietuvių 
meno plėtrai. Pirmoje vietoje pasikliaudamas 
intuicija, jisai jaučia tas atmainas, kurios įvyko 
tiek pasaulyje, tiek mene, atliepdamas naujoms 
aplinkybėms, kurios negali nerasti atgarsio ir 
lietuvių tautos mene. Jo širdis yra su Lietuva, 
nors jo tapybos technika kartais yra europinė. 
Žvelgiant iš esmės, jisai byloja mums kaip šiau- 
rietis, išsakydamas savo laikų dvasią ir ją iš- 
gyvendamas ypatingu spalvų vaiskumu, atitin- 
kančiu naujus meno pasaulio posūkius. Šia pras- 
me Petras Kiaulėnas pasirinko tikrąji meninio 
išganymo kelią. 


UAA-ILZ- DU A ISD A 


MV G 1 tiki uss 


Vėl brėkšta, sklenda, lyg aušros šešėliai, 
vaizdų aidai tolių skaisčių dienų ... 
Aidų kvapai, momentai švelniasieliai, 
vel su jumis pakirdęs gyvenu... 


Sapnų naktis, svajų naktis žvainų, 

lyg kad žvaigždžių tamsiam aksomo mėly ... 
Joninės tai... degą laužai — menų — 

ir, lyg vėlių, jų dūmų debesėliai... 


Bet nūun, kada man sieloj auštat vėliai 
po tiek skausmų, po tiek klaidų liūdnų, 
be dūmų jūs, tylieji debesėliai — | 
vaizdų aidai tolių skaisčių dienų... 

ESTAFETĖ 


Tikrai velnias, ne gegužis. Kas dieną pučia 
cementinis vėjas, ir pumpurai rengiasi lįsti at- 
gal po gerokai atkutusia žievę, apgailėdami savo 
išsišokimą. Petras Indriulis eina nuo gatvės ke- 
liuku į fabriką, keikdamas orą, patefono plokš- 
telę apie gegužio kvapą, meilę ir kitokį saldumą. 
Indriuliui nusibodo laukti saulės ir šilimos, nors 
žmogus yra laukimo specialistas. Lauki šeštadie- 
nio, algos, ligos, meilės, mirties ir pasimatymo. 
O priedo — kiekvieną dieną lauki švilpuko, ka- 
pojančio dieną į dalis, kaip žagarus trumpesniais 
ir ilgesniais gabalais. Ir šiaip diena dienon. Ru- 
denį ir žiemą tik fabrikas ir namai. Dabar pa- 
vasaris, ir vėl viskas vyksta panašiai. Negali 
išeiti iš namų, o radijas dainuoja apie gegužį, 
saldų kaip vaisvandeniai. 

Suniurzgęs Indriulis įeina pro vartus į že- 
mus pastatus, kurie visais metų laikais stovi dul- 
kini, aprūkę ir, mėlynai uždažytų langų stiklais 
nieko nematydami, laimingi žiūri į kelią, lauką 
ir kanalo purviną vandeni. Laikrodis ir išmu- 
šama kortelė padeda Indriuliui užmiršti lauką, 
kur keikiamas gegužis glosto pumpurų mažus 
diegelius ir medžių šakas, bandančias išsimušti 
iš pilkumo. Viršum jų plaukia stori debesys, 
apačioj maži žolytės diegai žiūri į drėgną dangų, 
gi didesniųjų žalius veidelius prie žemės lenkia 
purvinas vėjas. O viduj presai, geležinės dėžės 
ir spintos. Mėtosi skardų atkarpos, ir slysta il- 
gos linijos, kaip savaitgaliais valandos ir pinigai. 

Kai Indriulis atsistoja prie diržo, pastebi, 
kad nėra šalia jo dirbančio Valentos. Pusamžio 
ir sentimentalaus dviejų vaikų tėvo. “Pasivėli- 
no, aps'rgo ar geresnio darbo jieško“, pagalvoja 
Indriulis, ir paskutinis atvejis jam atrodo tik- 
riausias. Visi nori kuo daugiau pinigų, nes ne- 
turtas yra kvailumas, už kurį griežtai baudžia 
gyvenimas. Mažiau turi — mažiau valgai, ma- 
žiau kalbi ir visad kvailai), blogiau rengiesi, 
sunkiau dirbi ir galvoji perdaug. Tikriau šitai 
suprato ir Valenta, nes daugiau norėti nerei- 
kia jokio mokslo. Indriulis suka varžtus į kros- 
nis, iš lėto slenkančias diržu, ir todėl — gven' 
mo apmąstymui ir keikimui — turi pakankamai 
laiko. Netikėtai tą pagiežos neturtui koncentra- 
vimąsi pertraukia meisteris: 

2 Kur: valenta? 


ALLLO NM AAS BEALRTONS AGS 


— Nežinau. Gal serga. Nemačiau, — atsa- 
ko Indriulis nueinančiam mažam ir storam žmo- 
gui. Iš kur aš galiu žinoti apie kiekvieną? Būti 
vienos tautybės dar nereiškia vienoj lovoj mie- 
got, — prideda sau Indriulis, vienodai slenkant 
krosnims pro šalį. 

"Ir kas jam galėjo atsitikti?", galvoja vė- 
liau Indriulis. Gera dirbant kalbėti su pačiu sa- 
vim, nes, atrodo, kad moka ir už kalbėjimą. 

Šiandien Indriulis vienas eis namo ir nebus 
kas ragina: “Ei, greičiau". Lauks vienas autobu- 
so; kai neilips, lauks kito. Gi Valenta niekada 
nelaukdavo. Į pilniausią įsiverždavo ir nuvažiuo- 
davo, kitą dieną keikdamas Indriulio nesugebė- 
jimus: “Tu vis velkiesi, kaip į kapus. Iš fabriko 
reikia bėgti, lyg jis arba tavo namai degtų". “O 
ko man skubėti“, atsakydavo Indriulis. “Supran- 
tama, viengungis. Sudiržėjęs. Tu nieko nenuvo- 
ki apie šeimą. O manęs namie vaikai laukia. Gat- 
vėj pasitinka. Prie sustojimo. Vos tik išlipu, tuoj 
mergaitė skersai gatvę ir šaukia: “Tėveli". 

“Žinoma"', galvodavo Indriulis, “žmogui ge- 
ra būti pririštam prie ko nors. Pasaulis mažes- 
nis ir reikalavimai. O aš po pietų laisvas. Tris- 
dešimt septyni metai šitos laisvės. Lyg ir per- 
daug truputį. Norėtųs kartais būti baramam ir 
pačiam kitą pabarti. Gi dabar nieko. Nėra kas 
pririša. Nei žmonos nei virvės. Bet Valenta na- 
muose negyvena, o rūdija. Tik išeidamas iš namų, 
žmogus nusišveiti, kaip vartojamas peilis“. 

Indriulis grįžta namo. Lynoja. Atsiremia į 
balki tilto, einančio per kanalą, ir žiūri į drumzli- 
ną vandenį. Teka putotas ir raizgytas, kaip užuo- 
laidos, vanduo, nešdamas popierius ir šiukšles.. 
Bjauriai tekši nuo tilto balkių vanduo. Antobu- 
sas, kaip ir visada, pilnas. Nušvilpia pro šalį net 
nestaptelėdamas. Žinoma, vienas sustos. Visada 
sustodavo. 

Valgykloj pasistiprinęs, ilgokai sėdi. Tekši 
lietus. Bėga vanduo langais ir švilpia iš po auto- 
mobilio ratų. Grįžta į kambarį — dar liūdniau. 
Lietus yra poilsis. Nė velnio ne poilsis. Nors 
pasikark. Indriulis išeina į gatvę. Už kaklo krin- 
ta lašai, ir į batus įšoka purvino vandens nuo ša- 
ligatvyj telkšančių balyčių. Užeina į krautuvę, 
nusiperka riešutų ir dairosi. Prie bufeto stovi 
S*asė.  Pagyvenusi, stovinti ant senmergystės 

briaunos, bet neblogai atrodanti. Pilka skarelė 
truputį apsmukusi ir šviesiuos plaukuos kaba ke- 
li lietaus lašai. Kaip rasos. Vienas jų nurieda 
paausiu, ir ji brūkštelia ranka per kaklą. Užsi- 
metusi pilką lietpaltį. Jis atlapas. Pro jo tarpą 
matyti rusva bliūzelė. Dvi sagos atsisegę, ir kar- 
tais blykstelia geltonas šilkas. Indriulis žiūri į 
tas sagas ir galvoja: “Kad taip daugiau. Kvaila. 
Ne, nieko taip neprigyvensi. Vienišas lietus. Be- 
prasmiška''. 

Tuo laiku krautuvininkas klausia: 

— Ponas Indriuli, jūs, rodos, dirbate drau- 
ge su Valenta? Girdėjau po automobiliu palindo. 

— Nežinau. Nebuvo šiandien darbe. Visada 
bėgdavo namo, lyg jie degtų. 

Tuo laiku Stasė pasiima nuo bufeto popie- 
rinį maišelį su prekėmis ir atsuka krautuvinin- 
kui nugarą: 

— Nieko bloga. 
Jau namie sėdi. 

Indriulis žiūri į žypsintį šilką pro dvi neuž- 
segtas sagas: 

— Sugis. Reikės rytoj užeiti. 

— Kiekvieną dieną šimtai susižeidžia vis 
per skubėjimą. O paskui tai jau daug laiko turi, 
kol pasveiksta, — sako krautuvininkas. 

Į krautuvę įeina senyva moteris, ir parda- 
vėjas ima sverti dešras. Indriulis su Stase pasi- 
stumia durų link. 

— Sušlapsi, — sako jis jai, pasideda ant 
šaldytuvo maišelį, pasiima keletą riešutų ir gliau- 
do. Stasė žiūri pro durų stiklą į lyjančią gatvę. 


Tik ranką sulaužė. Sugis. 


— Prašau, pavaišinsiu riešutais, — Indriulis 
paduoda jai porą suaižytų kevalų. 
i — Ačiū, — šypsos ji, ir Indriulis ilgai gal- 


voja apie lietų ir prakeiktą vienišumą. Paskui 
staiga sako: 

— Reikia eit namo. Lyja, bet vistiek reikia. 

— Žinoma, — pritaria mergina ir kai ji pra- 
veria duris, lietui purškiant į veidą, abu išeina į 
gatvę. 

— Sudiev, — paspaudžia Indriulis jos ran- 
ką augščiau alkūnės, iš lėto pareina namo, pa- 
ima laikraštį ir skaito. Atėjusi sena, stora, su 
dviem mergiškom kaselėm ant galvos, namo šei- 
mininkė taria: 

— Valentai ranką sulaužė. 

— Žinau. 

Šeimininkė truputį nusimena dėl prarastos 
pirmosios vietos, bet paskui atgauna nuotaiką: 

— Taigi, žmogus jaunas, o vaikas jau dide- 
lis. Tokiam ir mirti nebebaisu. Vaikui gal jau sep- 
tyniolika. O jam pačiam keturiasdešimt du. 

Indriulis varto laikraštį ir tyli. Šeimininkė, 
valandėlę pastovėjusi, išeina, ir jis vėl toliau 

gliaudo riešutus. Staiga jam įsimuša į galvą skai- 
čius: keturiasdešimt du. Kažkur toks skaičius gir- 
dėtas. Juokas. Girdėtas kaip ir visi skaičiai. Tik 
kažkodėl dabar staiga įlindo į galvą. Žinoma, 
niekai. Jis vėl toliau gliaudo riešutus. Jie kar- 
tais sunkiai perskeliami, ir kai Indriulis perdaug 
įsigalvoja, vienas riešutas išlekia iš pirštų, ir pei- 
lio ašmenys prakerta odą. Keli lašai iš lėto išsi- 
sunkia, ir Indriulis juos nukrato žemėn. Paskui 
nosine užsuka ir galvoja. “Taip, kad tai būtų 
buvę krautuvėj. Ji išplėštų geltono šilko skiautę 
ir užrištų. Žmogus ranką nusilaužia ir turi kur 
pasidėti, o čia piršto nėra kas apriša". 

Po valandėlės kraujas nustoja lašet. Tik lie- 
tus ne. Bjauriai drėgna. Ir tamsu jau truputį. 
Lietus pritrumpina dieną. Ji drėgsta ir traukiasi. 
Indriulis paima skaityt laikraštį ir užmiega. Vel- 
nio gegužis. Dirbt ir miegot. 

Ir kitą dieną jis toks pat. Šaltas, vėjuotas ir 
su dideliais retais lašais. Vėl fabrikas, lynoja, 
krosnys ir tūkstančiai įvairiausių minčių. Stasė 
su kabančiais lietaus lašais plaukuos, išlindusiuos 
iš po skarelės. Atsisegusi bliūzelė. Po penkių me- 
tų ir Indriuliui bus keturiasdešimt du. Piršto ne- 
ra kas apriša. Vienuma ir nuobodu. Mažas kamba- 
rys, įkyri šeimininkė. ir mezginiai. Nenusibosta 
tom bobom megzti. Reikėtų eiti į kiną. Užsukti 
pas Stasę, bet gerai nežino, nė kur gyvena. O jei 
ir rastų, gal ji neitų. Gal krautuvėj vėl sutiks. 
Bet gal ji tik po kelių dienų ateis. Ne visada 
Šventas Jonas. Nedaug loterijų, kuriose visi bi- 
letai pilni. 

Po poros dienų gegužis prašviesėja. Nusibo- 
do, matyt, jam būti keikiamam, ir staiga sušilo, 
kad nereikėtų išmesti dainų apie gegužio gražu- 
mą ir saldžiu meilumu bei meile kvepėjimą. Po 
trijų dienų į fabriką atėjo dirbti Valentos sūnus. 
Ištįsęs ir gležnas. Kaip pernykštis šermukšnio 
auglys. Nors ir nereikia fabrikui darbininkų, bet 
priemė vieton tėvo. Per atostogas padirbs. Pas- 
kui ir tėvas pasveiks. 

Jiedu grįžta namo. Keliukas sausas ir dul- 
kantis, tik vietomis blyksi matinės balytės. 

— Matai, — sako Indriulis Valentos sūnui, 
— tavo tėvas susižeidė, tu dirbi už jį. Taip gy- 
venimas bėga. Estafetė. Prabėgai ir atiduodi vis- 
ką kitam. Tūkstančių metų estafetė. Bet šiaip, 
brolau, jaunas nevesk. Neskubčk. Didieji vyrai 
visi buvo viengungiai. Moterys tik apsunkina gy- 
venimą. Pražudo žmogų. Jos tik aptemdyti akim. 


Jaunasis Valenta eina tylėdamas. Paskui ta- 
ria: 

— Tėvas pasveiks. O aš eisiu mokytis. 

— Na, žinoma, — jiedu sustoja prie tilto ir 
tylėdami laukia autobuso. Kai jis ateina, jauna- 


"17 


sis Valenta, kaip ir tėvas: skubiai veržiasi į ji. 
Ką gi, jaunas — reikia skubėti gyventi. 

— Užeik tėvo aplankyti, — sako atsisveikin- 

damas. 
m Užeisiu! — šūktelia, tačiau grįžęs jis vėl 
ilgai galvoja apie Stase. Pavasaris gadina ner- 
vus. Pavasaris sprogdina pumpurus, venas ir val- 
katoms batus. 

Indriulis nueina į krautuvę, nusiperka ciga- 
rečių ir valandėlę stovi. Jam keista, kad čia nėra 
Stasės. Jos nebuvimas jį erzina, ir jis jaučia di- 
delį norą ją pamatyti. Bet negi jis stovės visą 
dieną jos laukdamas. Indriulis eina durų link, 
paskui staptelia ir atsigrįžęs klausia: 

— Ar nežinote, kur gyvena Stasė? Tokia 
nebloga, šviesi senmergėlė. 


— Numerio nežinau, bet parodysiu, — krau- 
tuvininkas prieina prie durų, — tenai, anam gel- 
tonam name, antram augšte, — rodo jis stambiu 


pirštu. 

I krautuvę ieina dėdė, traukdamas kliurkian- 
čią pypkę. “Lyg varlė joj sėdėtų", nusišypso In- 
driulis ir e'damas taria krautuvininkui, jau sto- 
vinčiam prie bufeto: 

— Sudiev. Ačiū, — bet krautuvininkas šių 
žodžių nebeužgirsta: juos užmuša veriamų durų 
trinktelėjimas. 2 

Indriuliui pikta ant savęs, pasaulio ir pava- 
sario. Žinoma, kvaila galvoti apie moteris. Ką gi 
jis veiks pas Stasę? O laiko nėra. Rytoj reikia 
važiuoti pažįstamų aplankyti, kitą dieną futbolo 
rungtynių žiūrėt, paskui bus gegužinė. Kai jis 
vienas, jis daro ką nori. Bet pavasaris varo lyg 
botagu, ir jis užlipa į geltono namo antrą augštą. 
Duris atidaro Stasė: 

— O! Malonu. 

— EĖjau iš krautuvės ir užėjau, — sėda Ind- 
riulis į žalią, naują fotelį ir dairosi po kambarį. 
Mažas, švarus butelis. “Ot, štai tokiam bute lai- 
mė ir jaukumas. Žmona. Miela ir šilta. Gi šiaip 
vienas kaip šuo. Bet palaiminta vienuma. Rung- 
tynės, svečiai, smuklė, laisvė ir pramogos". 

Valandėlę jiedu sėdi ir kalbasi. Stasė šviesi 
ir linksma, truputį besijaudinanti. Ir tą valan- 
dėlę Indriuliui gera. Bet staiga jį užpuola kaž- 
koks laisvės troškulys. Jį puola vedybų, lyg kaž- 
kokių pančių, s'augas. Indriulis atsikelia ir taria: 

— Turėjau važiuoti į miestą. Iki pasimaty- 
mo, — spaudžia Stasės mažą ir virpančią ranką. 

— Ateik vėl, — prataria ji, ir Indriuliui at- 
rodo, kad tai pradžia metamos kilpos, ir jis be- 
veik bėgte nubėga laiptais. 

Likusią dalį dienos prastumdo gatvėj, ple- 
pėdamas su draugais. 


Kai sekančią dieną grįžta iš darbo, jaunasis 
Valenta sako; 

— Tėvelis prašė užeiti. Užsukite. 

— Tikrai užeisiu rytoj. Šiandien turiu eiti ki- 
tur. Pasakyk, kad neužmiršiu. 

Pavasaris, atrodo, aptiko savo kelią, ir ge- 
gužis atminė tikrąjį savo vardą. Padoriai šilta, 
ir grižęs Indriulis nori šokti augštyn kartu su 
lietaus išplautais želmenimis. Toks keistas ūpas 
paėmė. Indriulis skubiai pavalgo ir išbėga į gat- 
vę. Šilta ir sausa. Švarūs batai ir lengva galva. 
Indriulis užeina pas Stasę ir jaučiasi laimingas. 
Paskui jie beveik patenkinti sėdi kine, ir kai išei- 
na vakaro linksmon vėsumon, Indriulis vėl mąs- 
to apie estafetę. Bėgi ir bėgi. O kas, jei niekas 
netęsia tavo žygio? Argi tai svarbu? Bet Stasė 
laiminga ir jaunesnė negu kitomis dienomis: 

— Nemąstyk perdaug. Nereikia. Žiūrėk, 
koks gražus vakaras. Malonus pavasaris. Žmogui 
norisi dainuot. 

— Ir 
Indriulis. 


mylėt, banaliai kalbant, — prideda 

— Žinoma. Apie tą žodį sukasi visas pasau- 
lis. Skaičiau kažkur panašiai, — šypsosi ji. 

Jie prastovi gerą valandą pavartėj. 

— Rytoj neateisiu. Negaliu. Būtinai turiu 
aplankyti Valentą. Visa savaitė serga, o aš nega- 
liu užeiti. Net gėda. 

Sekančią dieną Indriulis, grįžęs iš darbo, 
keikdamas pavalgo ir išeina. Betikslis laiko gaiši- 
nimas. Žmogui ne koją nulaužė, o ranką. Jei 
nuobodu, gali iš namų išeiti. Rankom nevaikšto. 
Bet vis dėlto Indriulis išeina gatvėn, apsupton 
vis kaskart labiau žalėjančių medžių, ir kai su- 
randa butą ir pasibeldžia, jis nustemba: jas ati- 
daro jauna, juodaplaukė, mėlynomis akimis gra- 
ži ponia. Indriulis pamano, jog paklydo, ir va- 
landėlę staptelia: 

— Prašau į vidų, — taria ponia minkštu al- 
tu, ir Indriulį šis balsas lyg ranka paglosto. 

Tuo laiku pasirodo Valenta ir, kai klausinė-- 
ja apie fabriką ir darbo draugus, Indriulis pa- 
žiūri į labai panašią į motiną penkių metų mer- 
gaitę ir nutaria, kad dėl jų verta nusilaužti ran- 
ką. Jis kiekviena proga žiūri į Valentienės tam- 
sius plaukus, lenktus, lyg pieštuku perbrauktus 
tamsius ir siaurus antakius ir prisimena, jog 
kažkada Valenta pasakojo, kad jis vyresnis už 
ją septyniais metais. Jai dabar trisdešimt penki. 
Mergiščia būdama ištekėjo. 

Paskui jie lošia kortom. Keturiese. Po dvi 
poras. Žmona su Indriuliu prieš tėvą ir sūnų. 
Nelabai sekėsi pirmajai porai, nes Indriuliui Va- 
leatienė buvo gražesnė už visas keturias kor- 

tų damas. Bloga lošti, kai vietoj keturių penkios 
karalienės. 


Indriulis grįžta į namus susimąstęs ir netik- 
ras, kaip nenuoseklus pavasaris. Kitą dieną jis 
labai be ūpo, nenuvažiuoja pas pažįstamus ir vėl 
nueina pas Valentas. Reikia juk žmogų aplan- 
kyti ir apie fabriką ligoniui pasakyt. Ką ten sū- 
nus gali papasakot, taip neseniai tedirbdamas ir 
nieko nepažindamas. Kitą dieną nebėra laiko 
futbolui ir kinui. Nėra, ir baigta. Eidamas iš dar- 
bo, Indriulis jaunajam Valentai pasako: 


— Matai, oras ir žmogus kaitaliojasi. Neti- 
kėk tuo, ką aš pirma sakiau. Vieni vyrai nieko 
nepadarytų. Nebūtų kas skatina ir guodžia. Ne- 
turėtų dėl ko dirbti. Reikia moterų. Nieko, brol, 
čia nepadarysi. Taip jau sutvarkytas šis links- 
mas pasaulis. 


Valenta tyli. Jis gyvena tik šia balta diena, 
ir tos problemos truputį per sunkios jaunai gal- 
vai ir pavasariškam orui. 


Gi šeimininkei, iš namų išeidamas, Indriu- 
lis paaiškina: 

— Taigi, einu pas Valentą. Mat, žmogui ne- 
laimė. Kartu dirbom, reikia aplankyti. Nuobodu 
vienam namie, — ir paskui šitokie pasakymai 
kartojosi daugelį kartų. 


Eidamas per pavasario žalią vėsumą, Indriu- 
lis galvoja, ar ne geriau būtų buvę, jog Valentą 
automobilis būtų visai patiesęs. Kas gi taip sku- 
binas iš darbo? Ką gi, ji jaunesnė dviem metais 
už mane. Vaikai dideli. Ne, bet tada nieko ne- 
būtų buvę. Čia tik dėl tos rankos. Nuodėmė ir 
galvot. Bet mintys ne radijas. Nesustabdysi. Įsi- 
galvoji, ir sunku užgesinti, kaip krosnį. O nebė- 
ra niekam laiko. Net ir į krautuvę nėra kada 
nueit. Tai ir pririšo. Ne žmona ir ne namuos. 
Virvė. Siūleliai, suvyti iš žvilgsnių, žingsnių, žo- 
džių ir nusišypsojimų. Ir dar — pasiutusio noro 
nebūti vienam. Auksiniai panteliai. Apdainuoti 
tūkstančio generacijų panašiom gaidom. Gyveni- 
mas — sunkus bėgimas. Maratonas. Nubėgi, pa- 
sakai ir nebegrįžti. Bet geriau bėgti ne vienam. 
Kai pasiekia Valentos namus ir kai jo žmona be- 
sišypsodama praveria duris, žvilgterėjęs į ramiai 
sėdintį Valentą, Indriulis keikia save gražiau- 
siais žodžiais. Šitokį kvailą susipainiojimą to- 
kiam netikusiam gegužy. Jis veria duris ir tyliai, 
tyliau už skubų kraujo sruvenimą į skruostus, 
taria sau: 

— Perkūnėlis, štai kaip išeina. Sunkiausia 
gyvenime nešti tą naštą, kurios nepajėgi paimti. 

Paskui visi vėl sėdi, ir Indriulis godžiom 
akim žiūri į Valentienę, ir kai lošia kortom, vėl 
jam kortų kaladėj penkios damos. 


Kai po dviejų valandų atsisveikina, kvailai 
ilgai palaikydamas Valentienės pirštus savo ran- 
koj, į gatvę jį išlydi Valenta. Truputį paliję ir 
šilta. Kvepia minkštučiai daigeliai. 

— Aš rytoj vėl einu į darbą, — taria iš lėto 
eidamas Valenta. — Stovėsiu prie linijos ir spau- 
dysiu mygtukus. Tas senis italas, kurs visada 
dirbdavo, susirgo. Su viena ranka gali dirbt, tik 
reikia žiūrėti. Gali ne į tą liniją krosnį nuvaryt. 
Nepagausi. Krosnies atgal nepastumsi ir elekt- 
ros atgal nepapūsi. 

— Tai gerai. Netrukus baigsi sveikti ir ga- 
lėsi savo seną darbą dirbti, jei italas nepakratys 
kojų. 

Valandėlę abu eina tylėdami. Valenta nori 
pradėti kalbėti ir neranda žodžio, todėl eina vis 
drauge su Indriuliu, tęsdamas laiką, lyg eitų į 
kalėjimą. Prie Indriulio vartų vėl pradeda: 

— Taigi, išeitų, kad sveikas esu. Galėsi dau- 
giau manęs nelankyti. 

Indriulis pajunta veiduose kraujo ūžtelėji- 
mą. Lyg ugnis netikėtai ir aštriai lyžtelėjo. 

— Kodėl? — paklausia, nesurasdamas ką 
daugiau pasakyti. 

— Kodėl? — pakartoja drąsindamasis Va- 
lenta, — neklausk kodėl. Pats žinai. Visi akis 
turi. Manau, supranti. Čia šitam krašte siaučia 
epidemija. Žmonai vyrą palikt lengviau negu 
darbovietę pakeist. 

— Niekus išsigalvojai, — mostelia ranka 
Indriulis, — palauksiu, kol vėl sirgsi. Na, tai ir 
sudiev. Rytoj fabrike susitiksim. 

— Su. Nepyk, — apsisuko Valenta, — tu 
mano sūnui pasakojai apie estafetę. Nenoriu, kad 
mano žmona būtų lazdelė, kurią kitas nusineša, 
o paskui dar kitam atiduoda. 

Grįžęs namo, Indriulis pyko. Jis sėdinėjo 
nuo sofos ant kėdės, bandė gulėti ir skaityti ir 
vėl metė šalin. “Kvailys. Saugo žmoną. Lyg ne- 
būtų mergų. Neišsaugos, jei kas nors kabinsis". 

Naktį jis nemiegojo. Jam vis buvo pikta. Gė- 
rė šaltą ir šiltą vandenį ir daug rūkė, bet mie- 
gas neėmė. Nervai degė ir nejautė jokio nuo- 
vargio. Indriulis pyko ant savęs, Valentos, Stasės, 
fabriko ir ant daugybės nereikalingų žmonių, tik 
ant Valantienės nepyko taip nuosekliai, kaip ant 
pirmųjų. Jis vieną sekundę ją keikė, o kitą gal- 
vojo, kad galėtų su ja bėgti į kitą miestą ir pra- 
dėti kitą gyvenimą. Tegu verkia senis. Mano, 
kad išsaugos namo bėgdamas, kaip akis išdegęs. 

Į rytą Indriulis užmiega. Kai pabunda, augš- 
tai pakilusios saulės spinduliai guli ant grindų, 
sukapoti veneciškų užuolaidų. Indriulis pažiūri į 
laikrodį. Po aštuonių. Gerokai pramiegota. Žvilg- 

teria pro langą. Lauke giedra ir sausai šilta. Ind- 
riuliui dar pikčiau.  Erzina vakarykščiai pa- 
sikalbėjimai ir pramiegojimas. 

— Ne, neisiu į darbą, — bando užmigti, bet 
girdi pravažiuojančių mašinų šlamesį, kieme be- 
sikalbančias moteris, ir mintys vėl sukasi apie 
Valentos šeimą. 

Po valandos Indriulis atsikelia, iš lėto prau- 
siasi, paskui tingėdamas nueina į valgyklą, val- 
go pusryčius ir pavarto laikraštį. Po to nueina į 
pustuštę smuklę ir paprašo alaus. Nugeria pusę 
stiklo ir. pagalvoja, ką mano Valenta, šiandien 
fabrike nesutikęs. Ir po tos minties staiga sako 
senyvai smuklininkei: 

— Štai, šituo telefono numeriu pašauk Va- 
lentą ir pasakyk, kad jo žmona, pasiėmūsi duk- 
relę, su Indriuliu kažkur išvažiavo. Išbėgo į ki- 
tą miestą. Jei klaus, kas skambina, tada padėk 
ragelį. | 

Moteris klausiamai pažiūrėjo. 

— Nebijok. Čia ne policiją šauki ir gais- 
rininkus. Reikia vyrui pranešti, — taria Indriu- 
lis, susukęs telefono numerį, paduoda ragelį šei- 
mininkei ir nugeria ilgą gurkšnį alaus. 

— Jau, — po kelių minučių padeda rageli 
smuklininkė. 

Indriulis paprašo sau ir savininkei po porą 
stiklų konjako ir išeina į gatvę. 

— Kur dabar eiti? — galvoja Indriulis. — 
Visi dirba. Taip. Sugrįžti į namus. Numiegoti. 
Paskui gal pas Stasę užsukti, gal užeiti pas drau- 
gus nuvažiuoti į kiną. 

Indriulis pareina namo, atsigula ir jaučia 
nedidelį nervų atslūgimą ir lengvą nuovargį. 


— Žmona serga, — pasako meistrui, vilkda- 
masis darbo rūbus, Valenta, — mergaitė viena 
namie. Žmona serga, — žiopčiojo Valenta, vir- 


pančiom rankom draskydamas mažas ir nesu- 
graibomas baltinių sagas. 3 

Pats vidudienis. Šviesu, žalia ir šilta. 

“Ot ir pavasaris man“, galvoja Valenta, va- 
žiuodamas pustuščiu autobusu namo. Virpančiom 
ir linkstančiom kojom skubiai perbėga skersai 
gatvę, pasiekia namus ir sustoja: ant slenksčio 
sėdi žmona su dukrele ir ado jos prairusią suk- 
nelę. 

— Kaip tu čia vidury dienos? — nusigąsta 
Valantienė, — apsirgai? 

— Truputį pradėjo skaudėti, ir parėjau. Ne- 
sirūpink. Nieko neatsitiko. O ką tu šiandien vei- 
kei? 

— Ką? Nieko. Buvau krautuvėj, užkaičiau 
pietus ir dabar čia sėdžiu, — šypsosi žmona, ir 

Valentai taip gera, kad jis pabučiuoja dukterį 
ir žmoną, lyg iš tolimų kraštų sugrįžusias, ir sako: 

— Šiandien dirbti neatėjo Indriulis. Gal ser- 
ga. Reikėtų užeiti. 


— Gali ir užeiti, — ramiai pritaria žmona, 
— nors geriau pasilsėtum. 
— Aš dabar vėl jaučiuosi gerai, — pasako 


Valenta ir išeina iš kiemo. 


Prie Indriulio durų staptelia, lyg norėdamas 
grįžti. Ko jam čia eit? Ir dar po vakarykščio pa- 
sikalbėjimo. Bet kas paskambino? Kas nors gal 
šiaip pamelavo. Galbūt, tikrai su kuo nors In- 
driulis išvyko. Žinoma, kas nors iš kaimynų iš- 
krėtė pokštą. Gal Indriulis pasiskundė kam nors, 
jog pykstu. Žinoma, nebuvo verta pykti. Nesą- 
monė. Nenusineš žmonos. Ne plunksna. 


Valenta praveria koridoriaus duris ir spau- 
džia skambutį. Duris atidaro į šliures įsispyręs 
Indriulis ir, tik truputį tenustebintas, ramiai 
klausia: 

— Tai nenuėjai šiandien į darbą? Prašom į 
vidų. 

— O, žinote, truputį pasidarė negerai dėl 
tokių skubių reikalų ir sugrįžau, — žengia senu 
kilimu ir sėda senan fotelin Valenta. 


Gatve pradunda sunkus sunkvežimis. Pa- 
langėj garsiai, savimi susižavėjusi, čypsi didelė 
paukštė. Už lango įvairus triukšmas, o kambary 
tyla. Abu vyrai žiūri vienas į kitą, įdėmiai tir- 
dami akis ir sąžines, kol po ilgos tylos Valenta, 
truputį jaudindamasis, taria: 

— Tai sergi? 

— Ne, truputį pagirioju. Žinai, vakar po to 
mūsų pasikalbėjimo nesmagu pasidarė. Užėjau 
į barą stiklo alaus. Sutikau draugų. Na, žinai 
kaip viskas pasidaro. Labai nekaltai. Taip ir pra- 
miegojau. 

Valenta vėl atgauna tą pačią nuotaiką, ko- 
kia ji buvo, kai rado žmoną ant slenksčio sėdin- 
čią, ir ramiai sako: 

— Atleisk, vakar pasikarščiavau. Žinai, bū- 
kim draugai. Žmogus kartais savim nepasitiki, 
tai nenuostabu, kad suabejoji draugu ar žmona. 
Būkime draugai, kaip seniau, ir lankykis pas 
mus, kada nori. 

Už lango dulkinam ir suodinam jazminų 
krūme vis dar giedojo paukštė, kai abu vyrai 
vienas kitam nuoširdžiai kratė rankas. 


Toliau dažnai lankėsi pas Valentas Indriu- 
lis, ir abipusiai buvo patenkinti. Tačiau, kai po 
dviejų mėnesių Valentienė, pasiėmusi dukterį, 
t krai išbėgo su Indriuliu į kitą miestą, nebebu- 
vo kas Valentai į fabriką paskambina. 


LEGENDARIšKIEJI PRANCIšKONŲ KANKINIAI VILNIUJE 


VAlEK- T O-RŽATS 


V. 14 PRANCIšKONŲ NUKANKINTŲ 
ALGIRDO LAIKAIS 


„ Iki šiol aprašytieji kankiniai lietuviams be- 
veik nežinomi. Lietuvoje daugiau žinomi yra tik 
14 kankinių, kurie, pasak legendos, buvę nu- 
kankinti Algirdo laikais. Apie juos jau kalba 
Lietuvos istorikai ir Vilniuje šiek tiek juos gar- 
bina tikintieji““) Jų garbei ant vienos Antakal- 
nio kalvos yra pastatyti trys kryžiai. Visi gi šie 
veiksniai verčia mus pačius nuodugniau panag- 
rinėti kankinius ir jų kančią. 


1. 14 pranciškonų mirtis 


Algirdo laikais Vilniaus vaivada Petras 
Goštautas, vedęs lenkę Bučeckaitę ir priėmęs ka- 
talikų tikėjimą, iš Padolijos parsikvietė 14 pran- 
ciškonų ir Vilniuje pastatė jiems vienuolyną. 
Čia apsigyvenę, mažesnieji broliai ėmė skelbti 
Kristaus mokslą ir niekinti pagonių dievus. Tai 
išgirdę, vilniečiai labai įniršo. Algirdui išvykus 
i karą su Maskva, o Petrui Goštautui į Tikoči- 
ną, kažkieno pakurstyti, jie sudegino vienuolyną 
ir išžudė pačius pranciškonus. Pirmiesiems sep- 
tyniems nukirto galvas, o kitus, prikalę prie kry- 
žių ant Plikosios kalvos, įmetė į Nerį, kad plauk- 
tų į vakarus, iš kur buvo atvykę. 

Sugrįžęs Goštautas surinko kankinių kūnus 
ir gražiai palaidojo ir apie jų nužudymą prane- 
še Algirdui. Tai patyręs, didysis Lietuvos kuni- 
gaikštis mirtimi nubaudė 500 vilniečių. 

Taip apie 14 pranciškonų mirtį skaitome 
XVI-jo amž. Bychowiec metraštyje?*) Stryj- 
kowskio kronikoje**) ir Kojalavičiaus Lietuvos 
istorijoje?) Tai yra trys pagrindiniai šaltiniai, 
iš kurių vėliau kilo plati literatūra, šį klausimą 
neatrišamai supainiojusi. 


2. Pranciškonų kankinių kultas Vilniuje 


Kankinių kultas pradėjo reikštis XVI-me 
amž. Pirmasis šaltinis, kuris kalba apie kulto 
užuomazgą, yra Vilniaus vyskupo Alšanskio 1543 
m. rašytas dokumentas. Tame rašte vyskupas 
kalba apie vyskupijos sode pranciškonų kanki- 
nių garbei pastatytą paminklą, būtent — koloną 
su kryžiumi. Jo tvirtinimu, ši kolona išliko ne- 
paliesta, nežiūrint didelio gaisro, kuris prieš 12 
metų sunaikino didelę dalį miesto, katedrą ir 
vyskupo rūmus.*“) Kada ši kolona buvo pasta- 


GAIED ŽŽ LULNŽA-S OEM) 


tyta, vyskupas mums nepasako. Aišku tačiau, 
kad ji buvo pastatyta dar prieš 1531 m., nes tais 
metais kilęs gaisras jos nesunaikino. Vadinasi, 
kankinių kultas jau reiškėsi XVI-jo amž. pra- 
džioje. 
zi Tai pastebėjęs, vyskupas Alšanskis sumanė 
šį kultą palaikyti ir plėsti. Dėl to 1543 m., ga- 
vęs kapitulos sutikimą, jis kankinių garbei pa- 
state šv. Kryžiaus koplyčią. Mums nežinoma, ko- 
kie kiti motyvai jį tai daryti paskatino. Gal as- 
meninė pagarba kankiniams, gal tikinčiųjų pa- 
maldumas, gal Vilniaus kanauninko Jono And- 
ručevičiaus 1543 m. stebuklingas per kankinių 
užtarimą pagijimas, ar kuri kita priežastis. Stip- 
riausia priežastis galėjo būti kanauninko Andru- 
ševičiaus pagijimas. Šisai vėliau, kankiniams at- 
sidekodamas, jų garbei parašė lotynišką himną 
ir, 1545 m. iškaldinęs marmurinėje lentoje, pri- 
kalė prie šv. Kryžiaus koplyčios durų.*7) Ilgai- 
niui vyskupo Povilo Alšanskio kankinių garbei 
pastatytoji koplyčia pradėjo griūti, dėl to Vil- 
niaus kapitula 1598 m. ją vėl atremontavo.**) 

Vėliau vis labiau ėmė reikštis kankinių kul- 
tas. Ant Plikojo kalno, kronikose Lysagora va- 
dinamo, toje vietoje, kur pagal padavimą buvę 
nukryžiuoti 7 pranciškonai, tarp 1613 ir 1636 m. 
buvo pastatyti trys kryžiai. Pats kalnas gi imtas 
vadinti Trijų Kryžių kalnu. Tų pirmųjų kryžių 
vaizdus ir šiandieną dar galima matyti dvie- 
juose šv. Kazimiero paveiksluose, kurie kabo to 
paties šventojo koplyčioje.**) Iš šių žymių jau 
galima spręsti, kad kankinių kultas, prasidėjęs 
XVI-me, buvo palaikomas ir XVII-me amžiuje. 

Stebėtina tačiau, kad iki XVII-jo amž. pu- 
sės savo kankinių kulto reikalais visai nesirūpi- 
no patys pranciškonai. Tik 1649 m. Vilniaus 
konventualai pradėjo jieškoti kankinių kūnų, 
dėl to jie net buvo gavę kapitulos leidimą per- 
žiūrėti kūrijos archyvą, bet jų pastangų vaisių 
nežinome.?*) Greičiausia jie kankinių kūnų taip 
ir nerado. Nežiūrint to, kankinių kultas Vilniuje 
nenyko ir išsilaikė iki mūsų dienų. 
3. Šaltinių nagrinėjimas 

Aprašius 14 pranciškonų kankinių kultą, 
tenka panagrinėti šaltinius, iš kurių žinome apie 
kankinių mirtį ir jų garbinimą, kad paskui ga- 


lėtume padaryti atitinkamas išvadas. 
Pirmasis ankstyviausias ir autentiškas šal- 

tinis yra vyskupo Povilo Alšanskio 1543 m. rašy- 
tas dokumentas, kuris yra išsilikęs 1565 m. pa- 
darytoje santraukoje. Šiame dokumente tačiau 
mes nerandame kankinių skaičiaus, pasigendame 
taip pat ir jų geradario Petro Goštauto vardo. 
Dokumente nerandame, kada tie Kristaus moks- 
lo skelbėjai paaukojo savo gyvybę?!) Nežiūrint 
to, šis raštas yra pagrindinis šaltinis, nes jis nu- 
rodo vietą, kurioje palaidoti kankiniai, ir kalba 
apie jų garbei pastatytą paminklą. 

Tais pačiais 1543 m., kuriais Vilniaus vys- 
kupas nutarė pastatyti koplyčią, per kankinių 
užtarimą iš sunkios ligos pagijo Vilniaus kapitu- 
los kanauninkas Jonas Andruševičius, vėliau ta- 
pęs Kijevo vyskupu (1546-1556)?*) Pasijutęs 
sveikas, kanauninkas panoro kankiniams padė- 
koti, dėl to jų garbei, kaip jau minėjomę, parašė 
lotynišką odę?*) 

Šį įvykį pirmasis aprašo Markus Corona sa- 
vo veikale “Speculum provinciae Russiae et M. 
D. Lithuaniae", išleistame Vilniuje 1637 m. Juo 
vėliau seka kiti XVII-jo amž. autoriai.?*) Iš kan. 
Andruševičiaus himno taip pat pirmą kartą su- 
ž nome, kad kankinių buvę 14 ir kad juos į Vil- 
nių buvo pakvietęs Goštautas, tačiau jame dar 
nėra paminėtas Goštauto vardas ir kankinių mir- 
ties metai. Jame betgi randame kankinių kan- 
čios aprašymą, kur sakoma, kad trys jų buvę 
prikalti prie kryžių, o kiti šiaipjau nužudyti.?5) 

Dabar kyla klausimas: ko vertos minėtos 
odės žinios? Į šį klausimą sunku tiksliai atsa- 
kyti, bet įsigilinus į odės turinį, atrodo, kad 
joje aprašomieji dalykai labai išpūsti ir dėl to 
įtartinos vertės. Nenuostabu tad, jei Chodynicki 
mano, kad išstudijavus kan. J. Andruševičiaus 
gyvenimo istoriją, jo ryšius su Goštautų šeima 
ir santykius su pranciškonais, gal atsirastų rak- 
tas į tas slaptas duris, kurios laiko uždariusios 
14 kankinių legendos kilmės paslaptį.?*) 

Kazimiero Chodynickio teigimas iš tikrųjų 
vertas dėmesio, nes pačiame kančios aprašyme 
kartojami tie patys dalykai, kuriuos randame pir- 
mųjų dviejų Vilniaus kankinių kančioje. Sugre- 
tinę Gedimino laikais nukankintųjų Ulriko ir 
Martyno kančią su kan. Andruševičiaus 14 pran- 
ciškonų kančios aprašymu, daug kur atranda- 
me paralelini panašumą. Ulrikas nukankinamas 
ir įmetamas į Nerį. I tą pač'ą upę įmetami ir 
trys prikryžiuotieji kankiniai. Martynas žiauriai 
nužudomas. Žiauriai nužudomi ir likusieji, ka- 
nauninko aprašyti, kankiniai. Taigi atrodytų, 
kad čia tik padidintas kankinių skaičius ir iškel- 
ta Goštautų šeimos garbė, tarsi josios dėka pran- 
siškonai būtų buvę pakviesti ir įkurdinti Vilniu- 
je. Jei š'ą išvadą galėtume paremti tikrais davi- 
niais, tai šaltinių tyrinėjimas čia galėtų ir baig- 
tis, nes jie visi būtų kilę iš kan. Andruševičiaus 
odės. Tačiau daugiausia 14 kankinių naudai 
positarnavo XVI-me amž. sukompiliuotoji “Kro- 
n ka Bychowiec"“?7) Ji XVI-jo ir XVII-jo amž. 

istorikams buvo vienintelis šaltinis apie Vilniaus 
pranciškonus kankinius. Nenuostabu, jeigu ja be 
atodairos naudojosi Stryjkowskis, Kojalavičius ir 
kiti. 

Šioje kronikoje apie kankinius jau randame 
daugiau žinių, negu kad iki šiol žinojome iš kan. 
Audruševičiaus odės. Čia jau pasakyta, kad 
vienuoliai buvę nukankinti, Algirdui išvykus nu- 
kariauti Maskvos, kad jų geradaris buvęs Petras 
Goštautas ir, jam prašant, Algirdas už 14 vie- 
nuolių nužudymą mirtimi nubaudęs 500 vilnie- 
čių. Kan. Andruševičius sako, jog prikryžiuoti žr 
į Nerį įmesti buvę trys pranciškonai, o čia jau 
kalbama apie septynis. Himne minimas tik Goš- 
tautas, o kronikoje jis jau Petras Goštautas ir 
Vilniaus vaivada. Himne nekalbama apie pa- 
minklą kankinių garbei, o kronikoje sakoma, 
kad vyskupo sode, kur jie buvę nukankinti, stovi 
kryžius. Paminėtina ir tai, jog iš kronikos teks- 
to atrodo, kad jos kompiliatorius buvęs pravo- 
slavas. 

Kadangi visi vėlyvesnieji mūsų klausimą 
liečiantieji šaltiniai tiesiogiai priklauso nuo By- 
chowiec kronikos, dėl to čia nėra reikalo tyrinė- 
ti kitus šaltinius. Belieka tik panagrinėti kroni- 
koje aprašytuosius dalykus ir padaryti atitinka- 
mas išvadas. 


a).14 kankinių aprašymo atsiradimas 
kronikoje 


Kadangi ta kronika, kaip Chodynicki tvirti- 
na, yra XVI-jo amž. kompiliacija, ankstyvesnė 
už Stryjkowskio kroniką, ir yra vienintelis tos 
rūšies šaltinis““) tai jos kilmės reikia jieškoti 
tarp 1543 ir 1573 m. Kitaip sakant, 14 kankinių 
aprašymas Bychowiec kronikoje turėjęs atsirasti 
tarp Vilniaus vyskupo Povilo Alšanskio rašto pa- 
skelbimo (1543) ir Stryjkowskio kronikos pasiro- 
dymo (1573). 

Turint tai omenyje, visai pagrįstai galėtumė 
teigti, jog kankinių legendos atsiradimo priežas- 
tis mūsų kronikoje galėtų būti vyskupo Alšans- 
kio raštas ir kan. Andruševičiaus himnas. Iš tik- 
rųjų, jei atidžiau įsigiliname į šiuodu šaltiniu, 
mes pastebime, kad visa tai, kas yra juose, tru- 
putį praplėstai pasirodo ir Bychowiec kronikoje. 
Dėl to kyla vaizdas, kad kronikos autorius, pa- 
sinaudojęs šių šaltinių žiniomis, įtraukė jas savo 
kronikon, kartu idėdamas jas į istorinius rėmus. 


b). 14 kankinių mirties metai 


14 kankinių mirties metų ir dienos visai 
neimanoma nustatyti, nes šaltiniai vieni kitiems 
pr'eštarauja.  Minėtoje Bychowiec kronikoje: 
skaitome, kad jie buvę nukankinti, Algirdui ko- 
vojant su Maskva, o kronikų žiniomis Alsirdas 
buvo padaręs tris karo žygius į Maskvą. Pagal 
Narbutą, mums rūpimas žygis būtų buvęs 1368 
m. lapkričio 21 d??) Vilniaus gi vyskupo A1- 
š»nskio dokumente ir kan. Andruševičiaus odė- 


je nukankinimo metai visai nepažymėti. Tik 
XVII-jo amž. autoriai pradeda nurodinėti nu- 
kankinimo metus. Markus Corona tvirtina, kad 
jo laikais kolonoje buvęs įrašas, jog kankiniai 
buvę nukankinti 1333 m. Stryjkowskis gi, sek- 
damas Bychowiec kronika, aprašęs ne tik 14 
pranciškonų nužudymą, bet ir naujų vienuolių 
atkvietimą, priduria, kad visa tai įvykę 1332 m. 


Taigi vien tik nukankinimo datų įvairumas 
verčia mus suabejoti paties įvykio tikrumu. Jei 
14 pranciškonų buvo nužudyti Algirdui viešpa- 
taujant (1345-1377), tai jie negalėjo mirti nei 
1332 nei 1333 m., nes tais metais Lietuvą valdė 
Gediminas (1316-1341). Gediminui gi viešpatau- 
jant, kankinių mirtimi mirė tik Ulrikas ir Mar- 
tynas. Prisiminus gi šių dviejų kankinių kančios 
panašumą su 14 kankinių kankinių kančia, išei- 
tų. kad čia tik skaič us padidintas ir pats įvykis 
nukeltas į Algirdo laikus, nepakeičiant nukan- 
kinimo metų. Kadangi du pirmieji pranciško- 
nai, pagal kronikas, buvę nukankinti Gzdim' no 
įsakymu, tai čia, norint atitaisyti Lietuvos ku- 
nigaikščio garbę, pasakyta, kad 14 vienuolių žu- 
vo Algirdui nesant namie. Isakymas nužudyti 
500 Vilniaus gyventojų irgi netikėtinas, nes anais 
laikais Vilnius buvo mažas miestelis su kuni- 
gaikščio dvaru. Mirtimi nubausti 500 asmenų — 
reiškė nužudyti mažiausia trečiąją dalį Vilniaus 
gyventojų. 


cJ. Petro Goštauto asmuo legendoje 


Dar labiau 14 kankinių mirtis tampa pasa- 
kiška, kai atidžiau panagrinėjame Petro Goštau- 
to asmenį. Ši klausimą tačiau smulkiai kritiškai 
nagrineti būtų per didelis nukrypimas nuo te- 
mos. Dėl to čia tik pasinaudosime Chodynickio 
studijos išvadomis;“") o jos yra sekančios. 

Petras Goštautas nebuvo Algirdo paskirtas 
Kameneco storasta, nes senesnėse kronikose jis 
visiškai neminimas. Sugretinus Bychowiec kro- 
niką su Supraslasko kronikos rankraščiu paaiš- 
kėja, kad Padolijos užkariavimo aprašymas pa- 
žodžiui sutinka, tačiau Bychowiec kronikoje va- 
das yra Algirdas, o Supraslasko rankraštyje — 
Vytautas. Pirmoje Algirdas Kamenecą atiduoda 
Goštautui, o antroje — Vytautas Petrą Mont- 
girdavičių paskiria Padolijos storosta. Prisimi- 
nus gi, kad Bychowiec kronika yra vėlyvesnė, 
dėl to gali būti, kad jos kompiliatorius, mažai 
atsižvelgdamas į vardus, Petro Montgirdavičiaus 
vietoje parašė Petrą Goštautą. Tai galėjo atsitik- 
ti ir todėl, kad Petras Montgirdavičius kartu su 
Lietuvos didikais, ypatingai su Jonu Goštautu, 
valstybės gyvenime vaidino didelę rolę. 


Bychowiec kronikoje Petro Goštauto asmuo 
galėjo atsirasti ir sąmoningai, nes jos kompilia- 
torius, norėdamas iškelti Goštautų šeimos gar- 
be, vėlyvesnius įvykius galėjo aprašyti, kaip 


ankstyvesnius. Juk iš istorijos žinome, kad vie- 
nas Petras Goštautas kovojo už Padolijos nepri- 
klausomybę, dėl to iš Švitrigailos laikų šį įvykį 
kronistas galėjo nukelti į Algirdo laikus ir Pet- 
rą Goštautą galėjo padaryti Kameneco storosta. 


Chodynicki ir Semkowicz Petrui Goštautui 
nepripažįsta ir moterystės su Bučeckaite, nes pa- 
tys Bučeckai Padolijoje atsirado tik po Algirdo 
mirties ir išgarsėjo dar vėliau, XV-me amž.“!). 
Jo gi paskyrimas Vilniaus vaivada greičiausia 
bus kilęs iš to, kad XV-me amž. Vilniaus vaivada 
buvo Jonas Goštautas. 


Iš to seka, kad Petras Goštautas yra prasi- 
manytas asmuo. Dabar beliktų tik sužinoti, ko- 
dėl jis rišamas su pranciškonų kankinių legen- 
da. Gal iš tikrųjų Goštautai buvo Vilniaus pran- 
ciškonų konventualų geradariai ar fundatoriai? 
Iš autentiškų šaltinių taip neatrodo. Priešingai, 
Goštautai net iki XV-jo amž. antrosios pusės ne- 
buvo dideli pranciškonų geradariai, dėl to ir 
pranciškonams nebuvo reikalo pareikšti jiems 
ypatingą dėkingumą. Pirmuosius stambesnius 
užrašus Vilniaus pranciškonams konventualams 
padarė Jonas Goštautas tik 1468 m., o 1479 m. 
Martynas Goštautas, Trakų vaivada, Tikočyne 
įkūrė griežtesniųjų pranciškonų observantų vie- 
nuolyną.“?) 

Ilgainiui observantams-bernardinams Lietu- 
voje įsitvirtinus, XV-jo amž. pradžioje kilo no- 
ras atsiskirti nuo lenkų ir įkurti Lietuvos pro- 
vinciją. Šias lietuvių pranciškonų pastangas la- 
bai rėmė Adalbertas Goštautas, Vilniaus vaiva- 
da, kuris net jėga grasino lenkus išmesti iš Vil- 
niaus vienuolyno. Šių aršių kovų dėka lietu- 
viams pavyko 1530 m. įkurti Lietuvos pranciš- 
konų observantų-bernardinų provinciją. Turėda- 
mas tai omenyje, Chodynicki mano, jog šiuo lai- 
ku galėjusi kilti legenda, kad Goštautai buvę ir 
pirmieji Vilniaus pranciškonų fundatoriai. Kro- 
nistas gi XVI-jo amž. įvykius nukėlė į Algirdo 
laikus ir, sumaišęs asmenų vardus, “pagimdė" 
Petrą Goštautą. 

Išnagrinėję šaltinius, priėjome sekančių iš- 
vadų: 

Pirmaeiliai šaltiniai yra vyskupo Povilo Al- 
šanskio dokumentas ir kun. Jono Andruševičiaus 
himnas, kuriais naudojosi Bychowiec kronikos 
kompiliatorius. Šios kronikos papildomosios ži- 
nios yra menkos vertės, nors jomis, kaip tikro- 
mis, naudojosi vėlyvesnieji istorikai. Nukankini- 
mo metų nevienodumas su istorinių asmenų gy- 
venimo laikotarpiu ir Petro Goštauto asmens 
prasimanymas verčia atmesti ir visą legendos 
turinį, liečiantį 14 pranciškonų kankinių mirtį. 
Tikrosios gi legendos kilmės pagrindo reikia jieš- 
koti Ulriko ir Martyno kančioje. 


Lii 


PETRAS KIAULĖNAS 
MEDŽIAI 


(Dr. Karnofsky nuosav.) 


VI. 36 VILNIAUS KANKINIAI 
PRANCIšKONAI 


Ilgainiui Vilniaus pranciškonų kankinių 
skaičius vis augo, iki pagaliau pasiekė 36. Pir- 
masis apie 36 Vilniaus kankinius kalba pranciš- 
konas konventualas Petras Rudolfas Tossinianie- 
tis. Jis savo veikale “Historiarum Seraphicae re- 
ligionis libri tres", išleistame 1586 m., rašyda- 
mas apie Lietuvos pranciškonų vikariją, trum- 
pai pamini ir 36 kankinių mirtį. Pagal jo liudi- 
jimą, vieni kankiniai palaidoti kapuose po mū- 
rine kolona, kiti prieš šv. Kryžiaus bažnyčios 
duris, kur kabo Kijevo vyskupo Jono Andruše- 

vičiaus 14 kankinių garbei skirtasis himnas. Kitų 
kankinių kūnai buvę įmesti į Nerį, bet apie toli- 
mesnį jų likimą jis daugiau nieko nesako.“*) 

Iš kur autorius patyrė apie šiuos kankinius, 
mums šiandien nežinoma, bet mums aišku tai, 
kad jo daviniais plačiai naudojosi kiti autoriai. 
Stryjkowski (1573) apie 36 kankinius dar nieko 
nežinojo, bet užtat apie juos su patosu rašė Mar- 
tynas Baronijus (1602). Pasak jo, Pėtras -Goš- 
tautas buvęs garsus Lietuvos didikas, doras, mo- 
kytas ir dievotas vyras, pranciškonų pastango- 
mis pakrikštytas, daug jiems vienuolynų įkūręs, 
pats tapęs pranciškonu ir Vytauto laikais vys- 
kupavęs Vilniuje. Negana to, už uolų Kristaus 


mokslo skelbimą kartu su kitais 36 pranciško- 
nais 1341 m. buvęs nušudytas. Ten pat autorius 
duoda kankinių vardus, pavardes, mokslo laips- 
nlūs Ir užimamas vietas bei pareigas. 

Kiek vertos jo žinios, jau aišku vien iš to, 
kad Petras Goštautas vyskupavęs Vytauto lai- 
kais, o už Kristaus mokslą buvęs nužudytas 1341 
m. Tiesa, Vytautui viešpataujant, pirmieji du 
Vilniaus vyskupai buvo pranciškonai. Pirmasis 
buvo lenkas Andriejus Vosylius (1387-1398), o 
antrasis lietuvis Jokūbas Plichta (1398-1407).*) 
Joks Petras Goštautas Vilniaus vyskupu nebu- 
vo, nors jis minimas Ludwig “Monumenta re- 
liguiarum"  rinkinyje“*') ir Eubel “Hierarchia 
ecclesiastica'"'.“) Patalpindami Petrą Goštautą 
Vilniaus vyskupų eilėje, šie autoriai naudojosi 
Waddingo “Annales Minorum“ žinia. Tas ją per 
Markų Coroną gavo iš to paties Martyno Baro- 
nijaus.““) 

Waddingus, kuris naudojosi Vatikano archy- 
vo dokumentais, žinojo 1324 m. popiežiaus Jono 
XXII Gedimino krikšto reikalu rašytųjų laiškų 
turinį, dėl to remdamasis Rudolfo Tossinianiečio 
žinia, 36 kankinius aprašė 1324 m. įvykių eigoje. 
Kadangi tačiau jis aiškiai pasakė, jog 36 kanki- 
nių skaičių sudaro visi kartu paimti Vilniaus kan- 
kiniai, todėl su juo polemizuoja Kazimieras Bier- 
nacki, o juo aklai sekdamas, tą patį daro ir Me- 
lissanus iš Marko. Jiedu katagoriškai tvirtina, 
jog 14 kankinių yra skirtingi nuo 36 ir į šių skai- 
čių visai neįeina.“?) 

Vilniaus gi pranciškonas Grzybowski,““) dar 
labiau susirūpinęs išsaugoti kankinių skaičių, vi- 
sus Vilniaus kankinius suskirsto į tris grupes. 
Remdamasis Markaus Coronos nurašytu pamink- 
lo užrašu, jis tvirtina, kad 14 pranciškonų mirę 
1333 m., o 36 buvę nukankinti totorių 1341 m. 
Kiti gi žuvę nuo pagonių rankos 1404 m., Vytau- 
tui kariaujant prie Smolensko. Tačiau visas šis 
išvadžiojimas nėra jokiais rimtais šaltiniais pa- 
grįstas ir dėl to visai netikėtinas. 

Kadangi vėlyvesnieji šaltiniai apie 36 kan- 
kinius nieko rimto mums nepasako, dėl to kyla 
klausimas: kur Petras Rudolfas Tossinianietis su- 
rado tokį didelį kankinių skaičių? Tai mums pa- 
aiškės, jei suskaitysime visus mūsų aprašytuo- 
sius kankinius. Juk nėra abejonės, kad autoriui 
iš “Chronica XXIV Generalium“ buvo žinoma 
Ulriko ir Martyno kančia. Baltramiejaus iš Pizos 
veikale jis skaitė apie kitus penkis kankinius, o 
XVI-jo amž. lenkai jau savinosi ir kitus du to 
paties Baltramiejaus paminėtus Valakijos kan- 
kinius. Autoriui galėjo būti žinomos ir kitos dvi 
keturių kankinių grupės, apie kurias jau kalbė- 


*) Šią datą skaitytojas malonės panašiai atitaisyti pir- 
mojoj šio straipsnio dalyje, “Aidų" 3 nr. 


jo ano meto lenkai savo kronikose. Iš tų pačių 
autorių jis galėjo žinoti ir apie Angelo bei jo 
draugų mirtį. Apie 14 kankinių jis žinojo iš kan. 
Andruševičiaus eilėraščio, kurį jis pirmas savo 
veikale išspausdino. Suskaitęs tad visus jam ži- 
nomus kankinius, jis ir parašė, kad Vilniuje bu- 
vę nukankinti 36 pranciškonai. 


= x k 


Štai aprašėme visus legendariškuosius Vil- 
niaus pranciškonų kankinius ir prie kiekvienos 
Jų grupės, išnagrinėję šaltinius, padarėme savo 
išvadas. Iš tų išvadų skaitytojas jau susidarė sa- 
vo Nuomonę apie pranciškonų kankinius, bet bai- 
giant studiją pravartu padaryti bendras išvadas, 
kurios savyje apimtų visa tai, ką šiuo straipsniu 
buvo norima pasakyti. 

Tos bendros išvados yra sekančios. 

Gedimino laikais Vilniuje pranciškonai turė- 
jo savo vienuolyną ir čia gyvendami, kiek sąly- 
gos leido, apaštalavo. Paskutiniaisiais Gedimino 
viešpatavimo metais atvyko du Bohemijos pro- 
vincijos pranciškonai. Jie, skatinami didelio uo- 
lumo, bet nežinodami vietos aplinkybių bei įsta- 
tymų, emė skelbti Evangeliją ir niekinti lietuvių 
dievus. Per didelis jų uolumas ir netaktas įžei- 
dė vilniečius, kurie apskundė juos Gediminui, o 
šis juos ir pasmerkė mirti. Tai ir viskas, kas vi- 
sose legendose apie pranciškonų kankinius galė- 
tų būti tikra. 

Šių dviejų kankinių mirtis aprašyta senoje 
kronikoje ir davė progą kitiems kronistams, ap- 
rašant tą patį įvykį, didinti kankinių skaičių, šį 
tą jų kančiose pakeičiant ar pridedant, duodant 
jiems vardus, jų kančią nukel'ant į kitą laiko- 
tarpį ir panašiai. Visų gi legendariškųjų Vil- 
niaus kankinių kančiose randame tuos pačius 
elementus, kurie yra ir Ulriko bei Martyno kan- 
čioje. Ypač tai žymu ten, kur aprašomas nukan- 
kinimas ir lavonų į Nerį įmetimas. Iš to ir seka, 
kad pagrindinė legendų kilmės priežastis yra du 
kankiniai, mirę Gedimino laikais. 

Šalutinės gi pranciškonų kankinių legendų 
kilmės priežastys galėtų būti įvairios. Viena prie- 
žastis galėtų būti — kronistų nesiskaitymas su ' 
tiesa ir noras išpūsti kankinių darbus ir pranciš- 
konų nuopelnus Lietuvos atsivertime. Kita prie- 
žastis — įprastas lenkų noras girtis pasauliui, esą, 
jie Lietuvą atvertę brangia kankinių kraujo kai- 
na. Šalutinė 14 ir 36 kankinių legendos priežas- 
tis galėtų būti ir Goštautų šeimos neteisėtų pran- 
ciškonams ir Bažnyčiai nuopelnų iškėlimas. Tam 
tikslui šiose legendose atsiranda net neistorinis 
Petro Goštauto asmuo. Čia nesiskaitoma nei su 
datomis, nei su faktais, nei nepaisoma tiesos. 
Goštautai jokio pranciškonams vienuolyno Vil- 
niuje neįkūrė. Tai šaltiniais įrodyta. Legendos gi 
Petras Goštautas — pranciškonų pakrikštytas 

Lietuvos didikas, Kameneco storosta, Vilniaus 
vaivada — net dviems atvejais įkurdina pran- 
ciškonus Vilniuje, veda lenkaitę ir, nežiūrint to, 
tampa pranciškonu, Vilniaus vyskupu ir net pa- 
galiau kankiniu. Ar tai buvo tiesa, lenkų kro- 
nistams visai nerūpėjo; jiems buvo svarbu, kad 
tai buvo gražu, ir tais gražiais žodžiais buvo 
reiškiama pagarba Goštautams. Aišku, galėjo bū- 
ti ir kitų legendos kilmės priežasčių, kurios šian- 
dien mums nežinomos. 


Baigdamas tikiuosi šiuo straipsniu įnešęs 
šiek tiek šviesos į tamsų Vilniaus pranciškonų 
kankinių legendų labirintą, kurį neretas Lietu- 
vos istorikas paminėdavo, bet nė vienas nedrįso 


ten eiti. 


Cf. J. KURCZEWSKI, Pamiatka zbudowania i po- 
swiencenia trzech kryžėw w Wilnie (Wilno sine 
anno). 

Cf. Polnoje Sobranje Rus. Letop., XVII, 500. 

Cf. Kronika Polska, Litewska, Žmėdzka, Warszawa 
1846, 14s. 

Cf. A. W. KOJALOWICZ, Historia Lituaniae pars 
prior. 1650, 296-299. 


46) 
47) 
48) 
49) 
50) 
531) 
532) 


53) 


54) 
55) 
56) 
5T) 
58) 
59) 
60) 
61) 


62) 


65) 
64) 


65) 
66) 
GT) 


68) 


Cf. J. KURCZEWCKI, Košciot Zamkowy, II, 72. 
(Ob, (ep, ŪM, GEaL 
(GE, Ib (G IMO EA4 


Cf. CHODYNICKI, Legenda, 73. 

GLA G, 

Cf. KURCZEWSKI, Košciot Zamkowy, II, 72s. 

Cf. C. EUBEL, Hierarchia Catholica Meii aevi, III, 


Monasterii 1923, 165. 

Cf. P. RODULPHIUS TOSSINIANENSIS, Historia- 
rum Seraphicae Religionis libri tres, Venetiis 1586, 
292. 

Cf. CHODYNICKI, Legenda, 73. 

Cf. WADDINGUS, ad a., 1325, n. 28, 578. 

Cf. CHODYNICKI, Legenda, 72. 

(GE Ib Ep SB) 

GEA LC D. 

GEB 6S: 

L. c., 55 passim. 

Gi EcO2) 

Cf. CV, I, fasc. 2, n. 257, 295s.; WADDINGUS, ad. 
a; 4479 mn. 291271 

Cf. Historiarum, 292. 

Cf. LUDEWIG, Religuae Manuscriptorum, XI, Hallae 
731 NT 062 

Cf. EUBEL, Hierarchia, I, 529. 

Cf. WADDINGUS, ad. a. 1343, n. 18, 354, 

Cf. Ad, a. 1341, n. 3ss., 295ss. 

Cf. A. GRZYBOWSKI, Skarb nieoszacowany ojcow 
franciszkanėow, Wilno 1773, 11. 


180 


Petras 


Kiaulėnas — Galvutė 


SENOSIOS LIETUVIšKOS KNYGOS 


Praeitieji metai lituanistinės kny- 
gos srityje buvo, palyginti, gana lai- 
mingi. Po dviejų tomų prof. M. Bir- 
žiškos “Lietuvių tautos kelio“ (viso 
497 p.) sekė Dr. J. Joniko studija 
“Lietuvių kalbos istorija“, Jeronimo 
Cicėno “Vilnius tarp audrų". Greitai 
pasirodė visų lauktas I-sis tomas 
“Lietuvių Enciklopedijos“. Kiekviena 
tų knygų vis skirtinga savo išvaizda 
ir savo žanrų, Pagaliau penktoji 
reikšminga dovana buvo prof. Vacl. 
Biržiškos “Senųjų lietuviškų knygų 
istorija“. 

Lituanistinės knygos pasirodymas 
mūsuose šiandien skaitosi nemažas 
mūsų kultūrinio gyvenimo įvykis. 
Kelias jai yra sunkus; nėra lengva 
rasti leidėją, nes tokiai knygai maža 
skaitytojų. Prof. V. Biržiškos kny- 
gai pasirodyti palengvino ta aplin- 
kybė, kad ji buvo pirma išspausdin- 
ta per “Naujienų" skiltis. Jos pa- 
grindą sudaro autoriaus paskaitos 
Lietuvos un-te (nuo 1925 m.). 1930 
m. jis buvo išleidęs studiją “Lietu- 
viškųjų knygų istorijos bruožai", ku- 
rią naujai surastais spaudiniais ir 
rankraščiais galėjo stipriai papildyti. 
Ir tremtyje autorius bibliotekose 
(Viena, Freiburgas i. Brg.) aptiko 
nežinomos medžiagos. Stipriai papil- 
dytą kursą keletą metų išdėstęs Pa- 
baltijo un-te (Pinneberge), prof. V. 
Biržiška davė, įveikęs visas išleidimo 
sunkenybes, seniai lauktą knygą. 

Jos turinys yra ne kas kita, kaip 
įvairūs lietuvių rašto ir senosios kny- 
gos klausimai bei problemos, kurių 
pats autorius niekuomet nebuvo su- 
traukęs į vieną vietą (p. 7). Studi- 
joje, kurios grynas tekstas užima 


186 p., yra pateikti prof. Biržiškos 
keliasdešimties metų  bibliografinio 
darbo bei lietuvių knygos tyrinėjimo 
rezultatai. Kada didžiausia dalis anų 
senųjų lietuviškų knygų šiandien li- 
tuanistui nebeprieinamos, šis darbas 
įgyja ypatingos vertės. Čia autorius 
išnarplioja visą eilę sudėtingų 'mįs- 
lių", atitaiso klaidingus kitų sampro- 
tavimus, patikslina ir papildo savo 
ankstyvesnes prielaidas ir apskritai 
išsprendžia daug bibliografinių pai- 
niavų. Ir Lietuvoje, ir tremtyje iki 
pat paskutinės dienos autorius vis 
budriai vykdė įvairiausių mūsų kny- 
gos problemų aiškinimą. 

šiandien jokiame kontinente nėra 
kito lituanisto resp. baltisto, kuris 
vienas visais šios studijos keliamais 
klausimais iš esmės galėtų pasakyti 
savo autoritetingą žodį. Daugelį mū- 
sų senosios knygos klausimų, pvz., 
gerai pažino po II D. karo tragiškai 
Sov. Rusijoje žuvęs J. Gerulis. Jis 
mūsų giesmių bei knygų istorijoje 
yra padaręs vieną iš stambiausių at- 
radimų — Mažvydo giesmynas (p. 
100). Kokis Ch, Stangas gali kalbė- 
ti tik apie Mažvydą, V. Falkenhanas 
apie J. Bretkūną, K. Jablonskis — 
apie Daukšos biografiją, Pr. Skar- 
džius — apie jo raštų kalbą, E. Sit- 
tigas apie Ledesmos katekizmo lietu- 
viškus vertimus (1595, 1605), Pr. 
Spechtas apie Sirvydo “Punktus"', 
St. Kotas apie Chilinskio Bibliją ir 
tt. Prof. V. Biržiška, kuris š. m. 
XII. 2 užbaigs 70 metų, šitoje kny- 
goje su jam charakteringa labai di- 
dele moksline erudicija autoritetin- 
gai kalba apie visus senosios lietuvių 
knygos šimtmečius. Jis ne tik kritiš- 


kai įvertina kitų tyrinėtojų rezulta- 
tus, bet didelę daugumą klausimų 
išsprendžia savo asmeniško tyrinėji- 
mo pasėkoje, Galima būtų ir pasa- 
kyti, kad ši studija yra įvairių pai- 
nių klausimų ir problemų aiškinimo 
isterija. Prof. Biržiškai, išskyrus tik 
keletą Lietuvoje ir kitur nebesuran- 
damų bibliografinių retenybių, teko 
"čiupinėti" visas kitas knygas, jas 
aprašyti, susekti įvairias leidinių at- 
mainas. 

Knygos turinį sudaro 10 skyrių, 
kurių kiekvienas galėtų eiti atskira 
studijėle. Pradėjęs nuo to, kaip vys- 
tėsi lietuvių knygų tyrinėjimas, per 
7 p. suminėjęs pirmųjų rankraštinių 
knygų likimą Lietuvoje, autorius pla- 
čiau sustoja (p. 39-52) ties tariamu 
senovės lietuvių raštu. Iki pat 1944 
metų peržvelgęs skaudų lietuvių kny- 
gų ir kitų kultūrinių turtų likimą, 
prof. Biržiška gana kritiškai įverti- 
na visus tariamus seniausius lietuvių 
raštus ir tekstus, pradedant nuo Vil- 
helmo Modeniečio gramatikos. Tuo- 
se dviejuose skyriuose gana aiškiai 
atsiskaitoma su nekritiškais roman- 
tikais,  falsifikatoriais (Narbutas). 
Suglaustai (per 6 psl.) įvertinęs prū- 
sų kalbos paminklus, autorius priei- 
na prie Mažvydo ir jo laikų. Labai 
išsamus skyrius (VIII) yra apie lie- 
tuviškus protestantų giesmynus (95- 
127 p.). IX-tas skyrius (127-158 p.) 
kalba apie Biblijos vertimus lietuvių 
kalbon. Paskutinis (X) skyrius (159- 
197 p.) apžvelgia seniausias lietuviš- 
kas katalikų knygas XVI-XVII amž. 
Studija baigiama jėzuitu Gabrieliu 
Simkevičium (197 p.), o po to seka 
10 psl. vardų rodyklės. 

Verta atkreipti dėmesį į statistikos 
tabelę (p. 31). S. Baltramaitis savo 
bibliografijoje iki 1904 metų buvo su- 
žymėjęs 2656 lietuviškus leidinius. 
Prof. Vcl, Biržiška tam pačiam lai- 
kui iki šiol (iki 1946 m.) yra sura- 
dęs ar išaiškinęs 4642 lietuviškus 
spaudinius, t. y. beveik du tūkstan- 
čiu leidinių (tiksliau 1986!) daugiau! 
Garsusis lenkų Estreicheris nesužy- 
mėjo nė trečdalio lietuviškų knygų, 
išleistų iki 1800 m. (24 p.). 

Jeigu griežtai pritaikyti V. Foncko 
(“Wissenschaftliches Arbeiten", 1929) 

reikalavimus apie uždavinius 'recen- 
zijos", ją rašantysis turi nemažiau 
nusimanyti kalbamuoju dalyku, kaip 
ir jo autorius... Bet tokiu atveju 
būtų skriauda šiai knygai, nes vargu 
kas galėtų iš viso paimti plunksną 
į rankas. Anot prof. St. šalkauskio 
(“Bendrosios mokslinio darbo meto- 
dikos pradai", 1926), kiekvieną kny- 
gą reikia skaityti su pieštuku ran- 
koje ir sau pasidaryti pastabų. Tad 
skaitydamas šią studiją, pro siaurą 
savo archyvų ir bibliotekų langelį, 
knygos paraštėse keletą tokių. .smul- 
kių pastabų pasidariau. 

Kad senovės lietuviai nėra turėję 
jokio rašto, prof. Biržiška pateikė 
daug argumentų. K. Būga jau prieš 
I D. karą kun. J. Tumui rašė (žr. 
Mūsų Senovė, 1921), atšaukdamas 
savo ankstyvesnį bandymą. Jis tik- 
rino, kad Videvūto vėliavos jau ne- 
bepaskaitąs, Todėl galima vėliau kal- 
bėti apie Būgos aiškų nusistatymą 
dėl senovės “rašto"' ir jo nedvipras- 
mišką pirmojo straipsnio (iš 1904 
m.) atšaukimą. Jis knygoje (49 p.) 


yra išreikštas: “...prie kuric (savo 
strp.) vėliau ir Būga pats nenorėjęs 
prisipažinti .,." 

Skaitytojas pageidautų aiškesnio 


autoriaus pasisakymo dėl senosios 
Lietuvos santykių su skandinavais. 
Nežinia, kaip tiksliai suprasti ir ko- 
kiais šaltiniais paremta: “... kurie 
(skandinavai), galimas daiktas, pa- 
dėjo net Lietuvos valstybei pagrin- 
dus..." (42 p.). Ar jie Lietuvai da- 
vė savo dinastiją? Ar kuriuo kitu 
būdu jie dėjo pagrindus ir įkūrė vals- 
tybę? Kai HA. Lowmianskis tą klau- 
simą nagrinėjo, šalia samprotavimų 
davė ir versmių įrodymus. Gal ver- 
tėjo tokiam svarbiam teigimui iš es- 
mės, jeigu jau jis iškeltas, priminti 
savo argumentus ir kaimynų (šve- 
dų, latvių etc.) tyrinėjimus. 
Kalbėdamas toliau apie niekada 
nebuvusį senųjų lietuvių raštą, prof. 
Vacl. Biržiška savo vietoje sumini 
(p. 44-46) grafo Kyburgo kelionės 
Lietuvon aprašymą, ir visiems tiems, 
kurie dar drįstų tikėti to “aprašymo" 
autentiškumu, jis išskaičiuoja P. Kar- 
gės studijos (1918) įrodymus. Bet 
dar prieš Kargę (1912 m.) J. Fija- 
lekas įsakmiai ir kritiškai iškėlė to 
aprašymo neautentiškumą. šalia ki- 
tų įrodymų, yra pagaliau susekta, 
kad kaip tik tuo metu, kai pagal ap- 
rašymą Kyburgas turėjo “lankytis" 
Vilniuje, iš tikrųjų jis važinėjo pie- 
tų Vokietijoj ir dalyvavo ten seime 
(Reichstage). Žodžiu, prie visų ta- 
riamo aprašymo fantazijas griaunan- 
čių argumentų yra dar triuškinantis 
įrodymas: “alibi" — “kur kitur"! 
Po prof. Biržiškos įsakmių išve- 
džiojimų, be abejo, jokis geros va- 

lios romantikas bei istorijos mėgė- 
jas, nors ir labai daug meilės turėtų 
jis viskam, kas priklausė pagonių 
lietuvių kultūros sričiai, jau nebe- 
drįs iš nauja kelti senojo lietuvių 
rašto klausimo. Kiek daug tačiau nuo 
“Aušros" metų iki pat I D. karo (ir 
dar po jo!) spaudoje būdavo daro- 
ma. priekaištų, kad, iš didelės neapy- 
kantos senajai pagonybei, Evangeli- 
jos atstovai sužlugdę jos kultūros 
paminklus, sunaikinę patį raštą... 
(Atskiras būtų klausimas kalbėti, 
kaip buvo iš tikrųjų naikinami kiti 
— autentiški pagonybės požymiai!). 
Jeigu anie mūsų praeities mėgėjai 
jau būtų atidžiau pasiskaitę Dusbur- 
go kroniką (III cap. 5), ji būtų už- 
vedusi ant teisingos minties, nes kro- 
nistas pabrėžia, kad senieji prūsai 
jokio rašto nepažino ir jie stebėjosi, 
kaip galima “per atstumą" kitam 
savo mintį perduoti. 

Kai prof. Biržiška rašo apie kul- 
tūros turtų likimą, papasakoja jis 
įdomių dalykų. Pvz. prie Zuricho 
įkurto Rappersvylio muziejaus svar- 
biausias organizatorius buvo lietu- 
vis E. Bukovskis, prieš 1863 m. da- 
lyvavęs ir tautiniame darbe (57-58 
p.). Paaiškėja taip pat ir Gintilos 
bibliotekcs likimas, kai jo giminės 
brangius pergamentinius tomus var- 
tojo pieno kibirams dengti ir duonai 
kepti (58 p.)... Iš kitos vietos (29 
p.) matyti ir paties prof. Biržiškos 
Lietuvoje likusių bibliografinių rank- 
raščių dalia  Gaii būti dingusi jo 
stipriai papildyta ir naujai (1941-43) 
paruošta lietuvių bibliografija (iki 
1865 m.), ir iš viso naujai pareng- 
ta 1911-14 metų bibliografija (gal 
sudegusi?). Rusijos netvarkoje, pa- 
sirodo, dingc dauguma iš Vilniaus 
viešosios (universiteto)  biklictekos 
1915 m. Rusijon išgabentųjų reteny- 
bių (33, 56, 61 p.). Tokiu būdu din- 
go ir vienintelis egz. iki šiol suras- 
tos pirmosios lietuvių katalikų kny- 
gos, būtent 1595 metų M. Daukšos 
katekizmas. O jo tekstą turime ne 
iš fotokopijų, bet iš E. Volterio iš- 
spausdinto nuorašo. 

Seniau nemaža knygų yra sunai- 
kinęs taip pat savitarpis religinis 
fanatizmas. Apie tai, kaip “eretikų"' 
knygos, ypač Vilniaus vyskupijoje, 
buvo naikinamos, yra įdomios me- 
džiagos Vatikano archyve. Jaunas 
vysk. Jurgis Radvila 1581. VIII. 12 
išleido griežta įsakymą. Visi Vil- 
niaus knygynų savininkai turėjo su- 
daryti parduodamų knygų sąrašus, 
kuriems turėjo gauti vyskupo apro- 
batą. O spaustuvininkai negalėjo 
nieko be leidimo spausdinti ir t.t, 
(Nunz. Pol. 18, f. 236). “Eretiškos" 
knygos buvo išrankiotos ir sudegin- 
tos. Kai Pskovo karo stovykloje lie- 


"tifonos, 


tuviai protestantai dėl tokių Vil- 
niaus vyskupo žygių ėmė stipriai 
šiauštis, įsikišo pats karalius Bato- 
ras. Monum. Polcn. Vaticana t. VII 
tuo klausimu yra paskelbta (1951) 
įdomios medžiagos. 

Kalbėdamas apie prūsų kalbos pa- 
minklus, prof, Vacl. Biržiška paste- 
bi, jog “Septynerių metų karo sU- 


keltasis maras ir badas išnaikino 
žymią dalį Mažosios Lietuvos gy- 
ventojų  — (728p)E 615; matyti, ei- 


na kalba apie aną Didįjį Marą 1710 
(1709-11) m. Septynerių Metų ka- 
ras negalėjo būti priežastimi. Jis 
įvyko vėliau, būtent, 1756-1763 m. 


Daug įdomios medžiagos prof. 
Biržiška pateikia apie protestantų 
giesmynus. Tarp kitko jis pastebi, 
jog tarp pirmųjų lietuviškų protes- 
tantų giesmių buvo tokių, kurios 
“nieko bendro neturėjo su protestan- 
tizmu, bet buvo grynos katalikų 
giesmės, lotyniškai vartojamos viso- 
se katalikų bažnyčiose" (97 p.). Iš 
tikrųjų daugumą giesmių Mažvydas 
ir jo bendradarbiai skolinosi iš tuo- 
metinių katalikiškų repertuarų. Tos 
giesmės yra iš gregorijoniško giedo- 
jimo (J. Brazys:. Mažvydo “Gies- 
mių" kilmė ir jų santykis su lietuvių 
tautos muzika, “Soter, I (1924 
103-117 p.) lotyniškos psalmės, an- 
liturginiai himnai, mišių ir 
kitos giesmės (kun K. Senkus; Il 
canto popolare religiosc nella Litua- 
nia Cattolica, Roma 1952 magistro 
tezei darbas, 96-102 p.). 


Prof. Biržiška rašo, jog “to laiko 
katalikų lietuviškų giesmių visai ne- 
žinome" (97 p.). Teisybė, jokių įsak- 
mių dokumentuotų įrodymų neturi- 
me, bet yra kai kurių ženklų pa- 
tvirtinti prielaidai, jog Lietuvos ka- 
talikų bažnyčiose anksčiau jau bu- 
vo giedama. Anais laikais buvo 
mėgstama giedoti “Dešimtis Dievo 
įsakymų", kurie turėjo būti išversti 
lietuviškai tada, kai atsirado lietu- 
viški poteriai, būtent, įvedant krikš- 
čionybę. Mažvydo giesmyne yra pa- 
duota “Giesme raudinga ape mara ir 
ir piktaije pawietre..." pastebint, 
jog ji giedotina gaida, “kurio giest 
Giesme ape Schwenta Sebestiana". 
Kita gana sena .-ir Lietuvoje labai 
plačiai praplitusi giesmė buvo “Po- 
ne Karaliau, Dieve Abraomo". ši- 
toji populiari giesmė pažįstama ir 
Mažvydui. Ji turėjo būti ir anksčiau 
lietuvių liaudies giedama (A. Ma- 
žiulis: Lietuviškoji krikščionybė, 
1949 (mašinr, 209 p.). Al Brueckne- 
ris buvo samprotavęs, kad prieš re- 
formaciją lietuviškų giesmių nėra 
buvę. Tačiau tai reikia laikyti nej- 
rodyta (plg. “Aidai". 1953, Nr. 8 
p. 366). : 


Iš prof. Biržiškos studijos matyti, 
jog lietuviškieji protestantų giesmy- 
nai per šimtus metų buvo leidžiami 
Maž. Lietuvoje. Nemažiau įdomus 
yra kelias Šv. Rašto lietuvių kalbon. 
Pirmasis visą Šv. Raštą lietuviškai 
išvertė protestantų kunigas J. Bret- 
kūnas (1590). Jo didelis darbas, de- 
ja, liko rankraštyje. Iš reformatų 


pirmasis Bibliją išvertė Chilinskis 
(pradėjo 1657). Bet jo vertimas taip 
pat nepasiekė skaitytojo — jis liko 


nebaigtas spausdinti. Iš katalikų pir- 
mas pilną vertimą davė tik arkivysk. 
J. Skvireckas. Plačiai yra išdėstyta 
(143-49 p.) Chilinskio vertimo, 
spausdinimo ir spaudos lankuose iš- 
likusių trijų egzempliorių istorija. 
Lenkų reformacijos istorikas prof. 
St. Kotas apie Chilinskio Bibliją, su- 
naudodamas visą Londone rastą me- 
džiagą, yra parašęs naują studiją, 
ir jis jieško jai leidėjo, tikėdamasis, 
kad lietuviai susidomės. 
Pradėdamas apie lietuvių katalikų 
knygas, prof. Vacl. Biržiška prime- 
na, jog pamokslai ir evangelijos “vi- 
siškai nebuvo skaitomos", arba jos 
buvo atliekamos lenkų kalba (p. 159). 
Tačiau buvo juk bendras to meto 
reiškinys, kad žymiausioji dalis ka- 
talikų ir protestantų (ypač kalvinis- 
tų) kunigų buvo “atėjūnai iš Lenki- 
jos". Trumpas žvilgsnis į Estreiche- 
rio bibliografiją parodo, kiek daus, 
Radvila Juoduoju pradedant, buvo 
išleista Lietuvoje lenkiškų protestan- 
tų bažnytinių knygų. 1563 m. Rad- 
vilų Nesvyžiuje buvo išleistas ir pir- 
masis lenkiškas giesmynas (Refor- 
macja w Polsce, IV (1926) red. St. 
Kot, p. 128-139). Pirmasis Lietuvos 
kalvinistų katekizmas (Melch, Pe:- 
kevičiaus) buvo išspausdintas lietu- 
viškai ir lenkiškai. Iš įvado aiškėja, 
jog, negaudami lietuvių kunigų, kal- 
vinistai patronai ėmė laikyti prie s1- 
vęs lenkus. Tuo katekizmu ir buvo 
norima pagelbėti tiems, kurie, “nors 
mokė lietuviškai, tačiau nemokėda- 
mi tos kalbos, sunkiai prie to priei- 
ti (pamokslus sakyti) gali". Bažny- 
čia, kaip katalikų, taip ir protestan- 
tų, buvo vienintelė viešoji ins:tituci- 
ja, kuri šiek tiek paisė lietuvių kal- 
bos. Yra žinomas ne vienas faktas 
(“Aidai" 1953, Nr. 8), kaip bajorai 
vengė liaudies kalba sakomų p3- 
mokslų. Klasiški kan. M. Daukšos 
žodžiai mylėti savo kalbą, buvo nu- 
kreipti ne vien į kunigus. Jeigu Baž- 
nyčiai buvo ir yra daromi priekaiš- 
tai, kad ji lenkinusi, tai anuos reiš- 
kinius reikia imti tik savo laiko rė- 
muose. Ateiviai kunigai ir Lietuvos 
bajorija, laikydami kalbėjimą len- 
kiškai bajorystės požymiu, į bau- 
džiauninkų kalbą nekreipė dėmesio. 
Jokia konfesija Lietuvoje tada n=- 


užsiėmė specialiu lietuvių kalbos 
protegavimu, kaip kai kas yra ban- 
dęs anksčiau teigti. 

Krikščionybę įvedus, lietuviškai 
turėjo atsirasti ne tik poteriai ir Die- 
vo bei Bažnyčios įsakymai, bet jau 
15-me amž., ar bent 16-tojo pradžio- 
je turėjo atsirasti ir lietuviški sek- 
madienių evangelijų tekstai (Myk. 
Biržiška: Lietuvių tautos kelias, I 
117 p.), pagaliau ritualai ir agen- 
dos, kur būtų lietuviškai sakramen- 
tų teikimo (krikšto, moterystės) for- 
mulės. Tos knygos, žinoma, buvo 
rankraštinės. Apie lietuviškus evan- 
gelijų tekstus ir apaštalų laiškus 
pirmą paliudytą žinią turime iš 1522 
m, Tada Vilniaus vyskupijos sinode 
buvo įsakyta parapijų mokyklose 
mokyti vaikus skaityti Evangelijas 
ir Šv. Povilo laiškus lietuviškai ir 
lenkiškai (J. Sawicki: Concilia Po- 
loniae, T. II. Synody diecezji Wilens- 
kiej, 1948, 130 p.). 

Kalbėdamas apie Merkelį Giedrai- 
tį, autorius, kaip tai padaryta prie 
visų studijoje minimų rašytojų, pa- 
duoda gimimo ir mirimo metus 
(1536-1609. V. 11). Giedraitis yra gi- 
męs apie 1536 m., o gegužės 11-ji 
nėra mirties, bet laidojimo diena. 
Kai į Medininkus susirinkę šeši ka- 
pitulos kanauninkai rašė laiškus 
(yra ir Daukšos parašas) popiežiui 
(Theiner: Mon. Pol.-Lith. III 329 
p.) ir nunciju (Vat. Arch. Nunz. 
Pol. 37A, f. 27), tai vis įsakmiai 
minėjo, jog vyskupas Merkelis su 
bažnytinėmis iškilmėmis gegužės 11 
d. buvo palaidotas (“traditus sepul- 
turae"). Kaip žinome, jis buvo iš- 
balzamuotas (pvz., širdis yra pate- 
kusi į Giedraičių bažnyčią), ir kars- 
tas padėtas po altoriumi katedros 
požemyje. Visi tie prisiruošimai iškil- 
mingoms laidotuvėms turėjo parei- 
kalauti bent kelių dienų. Tad vysk. 
Giedraitis turėjo būt miręs V. 7 ar 
8 d., jeigu ne kokia diena anksčiau. 
Taip galima tik teoretiškai sampro- 
tauti. O iš tiesų Giedraitis mirė ba- 
landžio 6 d. (1609). šitaip tiksliai per 
jo įpėdinio M. Paco kanoniškąjį pro- 
cesą pareiškė vienas kanauninkas. 
Vyskupo mirtį balandžio pradžioje 
patvirtino dar ir kiti du liudininkai. 
Vadinasi, Giedraičio  iškilmingoms 
laidotuvėms buvo ruošiamasi išti:ą 
mėnesį ir penkias dienas. 

Ar pats Giedraitis formaliai bu- 
vo tapęs protestantų, niekur nėra 
įsakmiai paliudyta. Taip pat nėra 
rasta duomenų, kad jis būtų turėjęs 
formaliai specialiai “grįžti" ar “at- 
virsti" katalikybėn, kaip yra buvę 
su Radvilais, Chodkevičiais, Sapie- 
gais ir t.t. Bet iš kitos pusės, kaip 
prof. Biržiška atkreipia dėmesį, jis 
studijavo protestantų universitetuos, 


buvo protestantų globojamas (Tuebin- 
gene Vergerijaus globa!). Tad pasa- 
kymas, “kad tuo laiku jis buvo pri- 
sidėjęs prie reformatų" (p. 161), at- 
rodo, turėtų būti teisingas, jeigu tą 
"prisidėjimą" suprasime, kaip ėjimą 
viena linkme su kitais bičiuliais stu- 
dentais. O katalikų studentų, Gied- 
raičio studijų metu, lygiai kaip ir 
katalikybėn linkusių Vokietijos uni- 
versitetų, tada vargu iš viso buvo. 

Prof. Biržiška stipriai užakcentuo- 
ja (162 p.) lietuviškų katalikiškų 
knygų sąryšį su Jurgiu Zablockiu 
resp. su lietuviškomis protestantiš- 
komis knygomis. Autorius daro iš- 
vadą, kad Giedraitis “nepamiršęs tų 
pamokų, kurias jam buvo davęs Jur- 
gis Zablockis? O gal kitas kuris 
mums nežinomas pirmasis lietuviš- 
kas katalikų rašytojas?" ((165 p.). 
Tokiu būdu Giedraitis galėjęs išvers- 
ti lietuviškai ir šiandiėn niekur ne- 
besurandamą Kanizijų. Šalia prof. 
Biržiškos samprotavimų apie Gied- 
raičio ryšį su Zablockiu, jo nepa- 
neigiant (juk niekas negalės užgin- 
čyti Zablockio įtakos jaunam stu- 
dentui), galima iškelti ir kitų sam- 
protavimų. Zablockis mirė "Tuekin- 
gene 1563 m., o kol Vilniuje pasi- 
rodė žinomos pirmos lietuviškos 
knygos, praėjo per 30 metų. Per tiek 
laiko taip pakito Lietuvos kultūrinio 
gyvenimo sąlygos (ypač 1570-82 m. 
laikotarpyje), kad Giedraitis galėjo 
anas “pamokas" ir pamiršti, juo 1a- 
biau, kad atsirado nauji draugai ir 
nauji mokytojai. Jeigu jėz. Kanizi- 
jaus katekizmas greitai buvo išvers- 
tas į porą dešimtų Europos kalbų 
(O. Braunsberger: Canisii epistulae 
et acta, VIII, 1923, p. 559), tai tuo 
vertimu galėjo pasirūpinti ir patys 
jėzuitai, kurių statutuose nuo šv. 
Ignaco laikų (1551) buvo įrašyta, 
jog liaudies kalba reikia apaštalau- 
ti (Mon. hist. Soc. Jesu, monum. Ig- 
natiana, ser. I, t. 3 p. 543; ser. III, 
t. 3, p. 132). Po 1580 metų jau buvo 
ir lietuvių jėzuitų. O daugeliui silp- 
nai lietuviškai silabizuojančių kunigų 
tokis lietuviškas katekizmas — ta- 
da pirmoje eilėj kunigams (88 p.)— 
verkiant buvo reikalingas. Įdomu, 
kad visos pirmosios lietuviškos ka- 
talikiškos knygos buvo jėzuitų au- 
torių (Kanizijus, Ledesma, Wuykas) 
vertimai. 

Ledesma buvo taip pamėgtas, kad 
tuo pačiu laiku, kai jį Žemaičių vys- 
kupijai išvertė Daukša, buvo jis (gal 
pačių Vilniaus jėzuitų?) išverstas ir 
Vilniaus vyskupijai (1595). Išspaus- 
dinimui vertimo rankraštis jau buvo 
ir Vilniaus jėzuitų spaustuvėje. Apie 
tai įdomiai liudija keletas originalių 
Vilniaus jėzuitų laiškų iš 1595 m. 
savo generolu į Romą (Epistol-e 

Germaniae 174, ff. 175, 177, 219, 
221, 223a). Iš jų matyti, kad Vil- 
niaus vyskupijos administratorius Be- 
ned. Vainius rūpinosi išleisti savo 
diecezijai “lietuvišką katekizmą su 
maldomis". Tokis katekizmas tačiau 
niekada nepasirodė, nes rankraštis, 
kuris jau turėjo “eiti į spausdinimo 
presus", jėzuitų vyresnybei laikinai 
uždarius spaustuvę, yra dingęs. 1605 
metų vėl nežinomo autoriaus lietu- 
viškame Ledesmos vertime Vilniaus 
vyskupijai yra pasakyta, kad Ledes- 
mos katekizmas esąs iš nauja išvers- 
tas, bet jis “iau pirma to buo per- 
gulditas, ir ne Zinau kaip nugayszin- 
tas". Iki šiol niekur, išskyrus “Ai- 
dus" (1953, Nr. 9, p. 413), nebuvo 
panaudota čia minimoji jėzuitų ko- 
respondencija. Ji tačiau atskleidžia, 
jog 1605 metų katekizmo vertimo 
autorius turėjo galvoje 1595 metų 
katekizmo vertimą Vilniaus vysku- 
pijai, dėl kurio išspausdinimo, drau- 
ge su M. Giedraičio finansuojama 
Daukšos Postile, iš Vilniaus buvo su- 
sirašinėta su Roma. 


Prof. Biržiška samprotauja, kad 
tas “nugayszintas" buvęs Kanizijaus 
katekizmo vertimas (1585). O jo vi- 
sišką pražuvimą per 20 metų auto- 
rius nori paaiškinti tuo, kad visi eg- 
zemplioriai galėję būti pasiųsti į 
Maž. Lietuvą, atsverti ten protes- 
tantiškų knygų įtakai (166 p.). Jei- 
gu tai turėjo tačiau daryti jėzuitai, 
tai jų santykiai su Maž. Lietuva 
(Tilžės misija) ir Karaliaučiumi, kur 
buvo sakomi ir lietuviški pamokslai, 
užsimezgė daug vėliau. Apie 1585 m. 
jėzuitai pačioje Lietuvoje (sostinėje) 
turėjo darbo per akis, ir siaurino sa- 
vo misijas net Žemaičiuose, tuo būdu 
priversdami Giedraitį kreiptis pagal- 
bos į patį jėzuitų generolą (1587). 
Apie 1585 m. išleistasis Kanizijaus 
vertimas buvo iš viso Didž. Lietuvo- 
je pirmoji lietuviška knyga, pirma- 
Sis katekizmas liaudies kalba, taip 
reikalingas lietuviškai  pramoku- 
siems jėzuitams ir kunigams. Tad 
būtų buvęs nesuprantamas visų siun- 
tos egzempliorių gabenimas į Maž. 
Lietuvą. 1605 metų vertėjas kalba 
tik apie žuvusį Ledesmos vertimą. 
Ar jis galėjo sumaišyti? Be to, jo 
pastaba kalba apie “nugaišintą"" ver- 
timą, o ne apie spausdintos knygos 
žuvimą. Jeigu visa išspausdinta siun- 
ta būtų žuvusi, tai 1605 m. vertėjas 
būtų kitaip išsireiškęs. Pasiskaičius 
jėzuitų archyvo laiškus, peršasi tik 
viena išvada: 1605 metų vertėjas tu- 
ri galvoje tą vertimą, dėl kurio iš- 
leidimo 1595 metais Vilniaus jėzuitai 
sielojosi. 

O kad Kanizijaus nė vieno egz, 
neturime, nėra reikalo to fakto sieti 
su 'nugaišinto" vertimo faktu. Kaip 

prof. Biržiška pastebi, ano meto kny- 
gų tiražai buvo tokie nedideli! Lat- 
viai turi vos vieną savo kalbon Ka- 
nizijaus vertimo egz. iš 1585 m. (Up- 
saloje). Mūsų ledesminio Daukšos 
katekizmo buvo vienintelis egZ., O 
po 1915 metų nė to nebeliko. Jo ir 
Kanizijaus katekizmų pražuvimą rei- 
kia aiškintis tomis bendromis aplin- 
kybėmis, apie kurias prof. Vacl. Bir- 
žiška vaizdingai kalba IV skyriuje. 
Pastebėtina dar, jog 17-tojo amž. si- 
nodų nutarimuose eina kalba apie iš- 
leisimus katekizmus. O Kanizijaus 
galėjo per puskevirto šimtmečic visi 
egzemplioriai dingti, jeigu jo ir nė 
vienas egz. nebūtų patekęs į Maž. 
Lietuvą. Vadinasi, esame linkę ma- 
nyti, jog žodžio “nugayszintas" pa- 
slaptį galutinai išaiškina jėzuitų ko- 
respondencija. Tokiu atveju atkrinta 
ir prielaida, kad 1605 m. katekizmo 
vertėjas apsiriko, sumaišydamas ka- 
tekizmų vardus, Ledesmos katekiz- 
mas buvo verstas Medininkų vysku- 
pijai (1595) ir dar du kartu Vilniaus 
vyskupijai (1595, 1605). Kaip Dauk- 
ša savo vyskupijai davė dar Postilos 
vertimą, pridėdamas savo vyskupo 
(M. Giedraičio) ženklo atvaizdą ir 
lctynišką epigramą, taip jėzuito Sir- 
vydo Vilniaus vyskupijai skirtuose 
“Punktuose Sakimų" randame loty- 
nišką eilėraštį į sostinės vysk. Eust. 
Valavičiaus ženklą (170, 175). Kai 
buvo įsakyta vykdyti Tridento konsi- 
lijos nutarimus, tai kiekvienas vys- 
kupas rūpinosi tik savo vyskupijos 
religinėmis knygomis. Tyrinėjant anų 
šimtmečių knygas, toji aplinkybė iš 
dalies paaiškina (ne vien tik tarmių 


klausimas), kodėl vienas po kito at- 
sirado du lietuviški katekizmai. Vys- 
kupas finansuoja, arba išsispausdina 
savo vyskupijos kunigams religines 
knygas (pvz., Daukšos Postilos at- 
vejis), ir jas dažniausiai dykai turi 
išdalinti. 

šitie keli atsitiktiniai pastebėjimai 
negali paliesti šios instruktyvios stu- 
dijos iš esmės. Iš jos turime tik mo- 
kytis, ypač visi tie, kuriems šian- 
dien čia rūpestingai ištyrinėtos kny- 
gos didelėj daugumoj yra visai ne- 
prieinamos, Prof. Vacl. Biržiška, ku- 
ris iki 1946 metų yra per savo ran- 
kas perleidęs ar išstudijavęs iki 1939 
metų išleistus 26,097 spaudinius, ga- 
li tarti daugybe mūsų senosios kny- 
gos klausimų tokį mokslininko žodį, 
kurio nėra skirta niekam kitam — ir 
kažin ar kada greitai bus lemta. ši- 
tos studijos, kurics antroji dalis jau 
spausdinama, pasirodymas anglų ar 
vokiečių kalba būtų kelrodžiu ir 
tiems  baltistams, kurie atskirais 
siauresniais klausimais domisi. Lin- 
kėtume, kad prof. Vacl. Biržiškai 
taip pat pasisektų nugalėti kliūtis, 
galėtume išvysti jo monumentalinį 
studijų ir tyrinėjimų darbą, jo “ Alek- 
sandryną". 


Zenonas lvinskis 
Prof. Vaclovas Biržiška: Senųjų 
lietuviškų knygų istorija. I dalis. 


Chicagos Lietuvių Literatūros Drau- 
gijos leidinys, 1739 South Halsted St., 
Chicago 8, Ill. 1953. Spaudė “Nau- 
jienos", 208 psl. 4 psl. iliustr. (jų tar- 
pe V. K. Jonyno pieštas prof. Biržiš- 
kos portretas). Kaina nepažymėta. 


šV. PRANCIšKAUS PARAPIJA LAWRENCE 


S. Sužiedėlis: šV, PRANCIšKAUS 
LIETUVIŲ PARAPIJA, Lawrence, 
Mass., 1953, išleista Prel. Pr, M. Ju- 
ro lėšomis. Viršelį piešė dail. Vytau- 
tas K. Jonynas, anglišką vertimą pa- 
ruošė kun. A. Bružas, M.S. Viso 416 
P. 

šv. Pranciškaus parapijos istorija 
yra išleista, minint tos parapijos auk- 
sinį jubiliejų, kuris buvo atšvęstas 
1953 m. gegužės 31 d. 

Greta vienas kito sustatytame lie- 
tuviškame ir angliškame tekste dai- 
liai vingiuoja visas Šv. Pranciškaus 
parapijos gyvenimas, prasidėjęs 1903 
m. iš kelių šimtų lietuvių ateivių, 
daugiausia iš Dzūkijos, kurie pano- 
ro turėti savo lietuvišką bažnyčią ir 
parapiją. Pradžia, kaip ir visur, bu- 
vo sunki. Parapijai įkurti neužteko 
vien būrio žmonių, — reikėjo užtik- 
rinti, kad ji galės išsilaikyti, 0 svar- 
biausia, turėti savą lietuvį kunigą. 


Užtvankų mieste, kuris savo amžių 
gali pažymėti tik šimtine metų, pir- 
mieji lietuviai €mė atsirasti XIX am- 
žiaus gale. Visi jie spietėsi apie spar- 
čiai beaugančią verpimo bei audimo 
pramonę, kuri, galima sakyti, sukū- 
re ne tik Lawrence miestą, bet ir šv. 
Pranciškaus parapiją. Tą parapiją 
besteigiant, Lawrence buvo šešios 
katalikų bažnyčios, tarp kurių šv. 
Marijos buvo pati didžiausioji. Jos 
klebonas augustijonas vienuolis kun. 
James T. O'Reilly lietuviams buvo 
arčiausiai širdies, todėl ir savo pa- 
rapijos įkūrimas yra artimai susie- 
tas su kun. O'Reilly vardu. Jis tar- 
pininkavo nupirkti iš prezbiterionų 
seną medinę bažnyčią, jis padėjo su- 
tvarkyti reikalus su vyskupu ir ėjo 
pirmojo klebono pareigas, kol lietu- 
viai gavo savo kunigą. i 

Pirmas lietuvis ėjęs klebono parei- 
gas buvo kun. Juozas Šeštokas, vos 


SIMAS SUŽIEDĖLIS, 
Ateitininkų Federacijos Vadas, 
riam pernai suėjo 50 metų amžiaus. 

naujai įšvęstas kunigas. Jo įpėdiniu 
nuo 1905 ligi 1916 buvo kun. Antanas 
Jusaitis. Tarp 1916-1929 m. klebonų 
buvo kun. Pranciškus Virmauskas, o 
po jo ligi šiol — kun. Pranciškus 
Juras, 1952 m. pakeltas į prelatus. 

Kun. Jusaičiui teko pergyventi pa- 
rapijos kūrimosi rūpesčius, planuoti 
bažnyčios statymą ir rasti sugyveni- 
mą su parapijos komitetu bei karš- 
takošiais parapijiečiais, kurie manė 
esą parapijos savininkais bei šeimi- 
ninkais, o kunigas tik samdinys. To- 
kias idėjas uoliai kurstė laisvamaniai 
ir atskalūnai, kurie įsteigė savo 'ne- 
priklausomą" lietuvių bažnyčią, atsi- 
skyrusią nuo katalikų vyskupų ir pa- 
sidavusią lenkų atskalūnų ('“nezalež- 
nikų“) vadovybei. Kun. Virmauskui 
teko gaivinti suskilusią parapiją ir 
grąžinti geros valios, bet apgavikų 
suklaidintus žmones atgal į katalikų 
parapijos globą. Jį spaudė naujos 
bažnyčios statyba, kurią jis pradėjo, 
jam teko pergyventi pirmojo pasau- 
linio karo ir Lietuvos laisvės rūpes- 
čius. Kun. Jurui, pirmajam šioje pa- 
rapijoje primicijantui ir pirmajam vi- 
karui (1922-1927), perėmus klebona- 
vimą (1929), rėkėjo užbaigti bažny- 
čią, išbristi iš skolų ir sukti visą pa- 
rapijos veikimo aparatą, — niekad 
nesibaigiantį darbą. 

Pirmųjų metų parapijos pajamos 
siekė vos keletą tūkstančių dolerių 
per metus, vėliau jos peršoko dešim- 
ti, o 1944 m. išmokėjus skolas, jos 
siekia arti $25,000 kasmet. Parapijos 
turtas, įskaitant bažnyčią, trobesius 
ir Palangos parką su jo įrengimais, 


dabar siekia $800,000,. Parapijiečių 
didžiausias skaičius vargu ar prašo- 
ko 3,000. Taigi, visą tą kapitalą su- 
telkė gerokai mažesnis tikinčiųjų 
būrys. Visas to pinigo šaltinis buvo 
parapijiečių asmeniškas uždarbis ir 
draugijų veikla bei jų parengimai. Iš 
to pat šaltinio sruveno lėšos ne tik 
parapijai išlaikyti, bažnyčiai statyti, 
bet ir senosios tėvynės reikalams: 
Tautos fondas, Lietuvos atstatymas, 
jos mokyklų bei švietimo draugijų 
palaikymas, bažnyčių statymas, Lie- 
tuvos paskolos lakštai, vėliau BAL- 
Fas, ALTas ir tremtinių šelpimas. 
Įvairiems aukų rinkėjams, kaip Dr. 


Jonas Basanavičius, Dr. Martynas 
Yčas, Ateitininkų atstovas Antanas 
Tylenis, Pavasarininkų atstovas Dr. 


Juozas Leimonas, vienuolijų atstovai 
ir t.t., parapijiečių širdys ir kišenius 
visados buvo atviri. 

Kai sklaidai šios, palyginti, nedi- 
delės bendruomenės istorijos lapus, 
negali atsigerėti šakotu jos veikimu, 
supintu su kasdieniniais rūpesčiais ir 
su katalikišku maldos bei artimo 
meilės apaštalavimu. Greta to, pa- 
junti stiprų tos bendruomenės pasi- 
reiškimą, kaip lietuvių tautos vaikų, 
kuriems visi lietuvių tautos reikalai 
yra savi, visada arti širdies, nors 
daugelis nėra matę savo gimtojo 
krašto, ir ne vienas jau nemoka pra- 
bilti lietuviškai. 

Trumpai čia neišsakysi, kiek šv. 
Pranciškaus parapija yra davusi ku- 
nigų, kiek pašaukimų į vienuolius, 
kiek yra siuntusi mokytis į Mariana- 


polio lietuvišką kolegiją, kiek yra su- 
rengusi meniškų pramogų, vaidini- 
mų bei koncertų. Visa tai reikėjo su- 
manyti, parengti ir rikiuoti, ir visad 
judinti. Tuo nenuilstamu judintoju 
šioje parapijoje bemaž per du treč- 
daliu jos gyvenimo yra kun. Pr. 
Juras, kurio vardas žinomas kiekvie- 
nam lietuviui. Mes pažįstame kun. 
prel. Jurą kaip nepailstantį lietuviš- 
kosics visuomenės veikėją, kaip 
kruopštų lietuviškos kultūros puose- 
lėtoją, įsteigus; Alkos muziejų su 
gausiais jo rinkiniais ir spausdintų 
knygų bei raštų krūvomis. Bet ge- 
riausiai mes prel. Juro vardą prisi- 
mMmename iš jo išleistų knygų, kurių 
lentyna jau nusitiesė virš trisdešim- 
ties tomų. 

Spauda yra viena iš prel. Juro 
silpnybių. Daugelį metų sutapęs su 
"Darbininku", jis neiškentė neįtaisęs 
Nekaltojo Prasidėjimo Seselėms Put- 
name, Conn. spaustuvės. Jo dosnią 
ranką pajuto kiekvienas lietuviškas 
vienuolynas, jis nė vieno neišleido 
tuščiomis, jei tik reikalas lietė kata- 
likišką bei lietuvišką veikimą. 

Didžiuodamiesi prel. Juro darbu ir 
jo parapija, negalime nepasigėrėti ir 
tų darbų aprašymu, kurį šioje knygo- 
je davė Simas Sužiedėlis. Jis taip 
meistriškai supynė visą pasakojimą, 
taip sklandžiai išdėstė gražia, vaiz- 
džia kalba, kad niekaip negali atsi- 
traukti, knygos nepaskaitęs ligi galo. 

Ligi šiol nė viena parapija nėra 
išleidusi tokios istorijos. 

Antanas Kučas 


RAšOMOSIOS LIETUVIŲ KALBOS ŽODYNAS 


Noriu atkreipti mūsų rašto Žžmo- 
nių dėmėsį į didelį lietuviškai-vokiš- 
ką žodyną, pradėtą leisti dar 1932 
m. Carl Winter leidyklos Heidelber- 
ge. Nūn šio žodyno redagavimas 
yra dviejų kalbininkų, Pennsylvanij-s 
universiteto profesorių rankose: 
rankraštį dabar galutinai redaguoja 
A. Sennas, remdamas's kar'u su A. 
Saliu paruošiamu pirmaraščiu. Du 
buvę redaktoriai, F. Brenderis ir M. 
Niedermannas, yra jau mirę, 0 pats 
naujausias redaktorius A. Salys pra- 
dėjo dirbti nuo antrojo tomo 449 psl. 
ir jis yra atsakingas už kirčiavimą. 
Žodyno paruošimas yra didelis dar- 
bas, reikalaująs nemaža lėšų. Penn- 
sylvanijos universitetas tam reikalui 
yra paskyręs atitinkamas patalpas, 
o lėšų buvo gauta iš Amerikos Na- 
tional Youth Administration (1936- 
42), Rockefeller Foundation (1945- 
50) ir Pennsylvanijos U-to Comm- 
ittee for the Advancement of Re- 
search (1944 iki šiol). 


Taip rašoma lydimajame  židy 
II-jam tomui. Iki šiol yra išėję: I to- 
mas, raidės A - K, 1932 m.; 548 psl.; 
II tomas, raidės L.- Paž., 1951, 729 
psl. ir trečio tomo jau išėjo trys są- 
siuviniai, apimą 192 psl. Pasku'inis 
žodis yra prabuvėlis. Vieno sąsiuvi- 
nio (64 psl, dydžio) kaina yra $1 54 
(su prisiuntimu). Įrištas visas I t. 
kaštuoja 316.00 ir II t. $19.50 (plius 
persiuntimas). Tad žodynas yra ne- 
mažas, nepigus ir vos dar tik įpu ė- 
tas, nors leidžiamas jau daugiau 
kaip 20 metų. Karo ir pokariniu me- 
tu (1944-49) nepasirodė nė vicnas 
sąsiuvinis. Nuo 1950 m. darbas smar- 
kiai varomas pirmyn ir per trejus 
metus (1950-53) pasirodė septyni :ą- 
siuviniai (16 iki 22). Tačiau nelenz- 
va numatyti, kada darbas galės bū- 
ti baigtas ir kada susilauksime pil- 
no žodyno. Tikėkimės, kad bereikės 
laukti mažiau, negu dar koks dvide- 
šimt metų. . 

Pirmojo tomo prakalboje sakoma, 

kad šis žodynas turįs apimti įstaisi- 
nę, mokyklinę, reikmeninę ir taip pat 
šnekamąją lietuvių kalbą. “Mūsų Žo- 
dynas, kuriuo, manome, galės naudo- 
tis tiek vokietis, tiek lietuvis, nori 
su nešališku sąžiningumu atvaizduo- 
ti leksikalinę dabartinės lietuvių ra- 
šomosios kalbos pusę. Mums yrpatin- 
gai svarbu rodės iš vienos pusės su- 
žymėti tik tokie žodžiai bei posakiai, 
kuriuos tikrai galime įrodymais pa- 
remti, ir iš kitos pusės paryškinti 
atskirų žodžių sąvokų turinys ati- 
tinkama frazeologija. Savo pavyz- 
džių mes griežtai vengėme sudary- 
ti... Taip pat mums savaime su- 
prantama pasirodė reikiant kiek ga- 
lint daugiau į savo darbą įtraukti ir 
mokykinės terminologijos...  Rašy- 
ba, kurios mes laikomės, yra Švieti- 
mo Ministerijos visoms jos žinioje 
esančioms mokykloms įsakytoji; bet 
šalia jos yra pastebima taip pat daž- 
niau vartojamų ir nutolstančių rašy- 
bų" (I t. viii-ix psl.). Žodžiu, tai yra 
praktinis lietuvių bendrinės arba li- 
teratūrinės kalbos žodynas su varto- 
senos pavyzdžiais (ištisais sakiniais). 

Tuo jis skiriasi nuo didžiojo lie'u- 
vių kalbos žodyno, pradėto leisti Lie- 
tuvoje J. Balčikonio ir apimančio ga- 
limai visus surastus lietuviškus Žo- 
džius, taigi ir tarmiškus arba jau pa- 
senusius, paimtus iš senų raštų, ku- 
rie šių dienų kalboje nebevartojami 

ž | 4 

ir nebesuprantami, arba būdingi tik 
vienai kuriai tarmei. Didysis žody- 
nas, kurio tik du tomai tepasirodė, 
turi ir kitų skirtumų: ten sutrumpin- 
tai nurodoma, iš kokių šaltinių ar 
autorių jo duodami žodžiai ir saki- 
niai yra paimti, kokiose tarmėse j'e 
užtinkami, tuo tarpu šis mažesnysis 
žodynas to nežymi, turbūt, vietcs 
taupymo dėlei. Praktikiniam žody- 
nui tatai atleistina. Abu žodynu yra 
reikalingi ir negali vienas kito pa- 
keisti. Didysis žodynas yra tik Vetu- 
viškas, tad kitataučiams sunkiai pri- 
einamas. Be to, jo pirmieji du išleis- 
ti tomai dabar laisvame pasaulyje 
yra retenybė, sovietai jų ne'šleidžia 
į užsienį politiniais sumetimais: dėl 
"buržuazinės" frazeologijos, citatų iš 
“nacionalistinių šovinistų" raštų, o 
gal ir dėl kitų priežasčių, kad p1- 
sauliui būtų neprienami lietuvių k-1- 
bos turtai. Tad Senno ir Salio žody- 
nas dabar yra geriausias ir lengvai 
prieinamas šaltinis visiems, kuriems 
rūpi lietuvių kalba. 

Visai nenuostabu, kad laikui bė- 
gant redagavimo linkmė turėjo pasi- 
keisti, Iš lydimojo žodžio II-jam to- 
mui patiriame apie tuos pakitimus: 
“Žymių pakeitimų... padaryta de- 
damųjų žodžių atrankos ir duodamų 
reikšmių kiekio atžvilgiu. Pirma mes 
griežtai laikėmės nusistatymo ž:>dy- 

nan tedėti tik tuos žodžius ir posa- 
kius, kuriuos galėjome paliudyti.iš raš- 
tų. O dabar mūsų medžiagos spragos 
užpildomos pasirėmus A. Salio ir dau- 
gelio kitų mūsų pažįstamų lietuvių 
vartosena. Visi tie žmonės yra tik 
po šio karo iš Europos atvykę Ame- 
rikon. Vis didesnis lietuvių bandri- 
nės kalbos nusistojimas, atrodė, rei- 
kalaute reikalauja žymėti tarmybė- 
mis (dial.) žodžius, randamus raš- 
tuose, bet šiaip bendrinei kalbai sve- 
timus, nors jie vartojami ir žymiau- 
siųjų rašytojų, kaip pvz. Žemaitės ir 
Krėvės. Dėl tos priežasties atskirai 
(veraltelt) pažymimi ir senstelėję 
žodžiai bei tikri senžodžiai". 


Labai svarbus ir sunkus dalykas 
yra lietuviškas kirčiavimas. Žcdynas 
visur žymi kirtį ir priegaidę. Tai pa- 
girtinas dalykas. Tik tas kirčiavi- 
mas nėra visame žodyne vienodas. 
Apie tai ten pat sakoma: 'Kirčiavi- 
mo nevienodumai tarp ankstesnių ir 
vėlesnių žodyno dalių aiškintini lie- 
tuvių bendrinės kalbos vartosenos ir 
jos autoritetų nusistatymo paki imu 
ir todėl nelaikytini spaudos klaido- 
mis". Tokiu būdu perkandamas ir 
šis kietas riešutas, 


Ką šis žodynas gali duoti papras- 
tam lietuviško raštc žmogui? Vizai 
pripuolamai atverčiu paskutinio 22 
sąs. 144 psl. ir ten randu tokius žo- 
džius: pliumpiuotis, pliumpoti, 
pliumpsėjimas, pliumpsėti, pliumrs- 
tyti, pliumpt, pliumptelėti, pliump- 
telti, pliumpterėti, pliumpti, plium- 
puoti, pliundaroti, pliundra, pliundur*“, 
pliuopt, pliuopti, pliupas, pliupčioti, 
pliūpčioti, pliupena, pliupėti, pliūpė- 
ti, pliupimas, pliupinti, pliupis, pliup- 
noti, pliūpsėti, pliūpsnis, pliūpsoti, 
pliupti, pliūpt, pliuptelėti. Aišku, v'- 
si tie Žodžiai apie didelį “pliumpte- 
rėjimą" yra geri, tikri lietuviški, bet 
čia kyla kitas klausimas: ar visi Jie 
yra vartojami šių dienų lietuviškoje 
rašto kalboje? Atrodo, kad tarmiš- 
ki žodžiai, visi senstelėję žodžiai ir 
tikri “senžodžiai" galėtų būti ir ne- 
dedami į šį žodyną. Palikime juos 
didžiajam lietuvių kalbos žodynui, o 
šis telieka tik praktiniu rašomosios 
lietuvių kalbos žodynu, kokiu jis 'š 
pat pradžių norėjo būti. 


Paimkime tokią Pulgio Andriuši> 
neseniai premijuotą knygą “Sudiev, 
kvietkeli!' Joje yra daug retų ry- 
tiečių  augštaičių tarmiškų žodžių, 
kurie kalbininkams ir tarmių tyrirė- 
tojams gali būti labai įdomūs, be“ 
literatūrinėj kalboj gal tik vienas 
kitas jų teprigis. Kitas atvejis. Ma- 
no paskelbtuose mūsų tautosakos 
tekstuose A. Sennas rado visą cilę 
"unusual words", kuriems r:ikalin- 
ga esą paaiškinimų (žiūr. jo Lietu- 


vių Tautosakos Lobyno recenziją Žur- 
nale “Midwest Folklore“, 1953, p. 
186). Ten recenzentas aiškiau nenu- 
rodė, kuriuos žodžius jis laiko neį- 
prastais ar jam nesuprantamais. Tu- 
rint tekstus, kalbininkui nesunku at- 
sekti žodžių prasmę, jei jis tą kalbą 
moka, tačiau tatai dar nereiškia, 
kad visi neįprasti žodžiai, jei jie tik- 
rai tokie yra, turėtų būti spraudžia- 
mi į rašto kalbą. Užtat būtų vis3i 
nereikalingas dalykas tarmiškumas 
ir retenybes sudėti į praktinį žody- 
ną. 

Todėl atrodo, kad kalbamo žodyno 
apimtis galėtų būti be didelio nuo- 
stolic sumažinta. Tada ir jo išleidi- 
mas dvigubai pagreitėtų. Dabar kai 
pagalvoji, kad gal reiks dar 20 metų 
laukti, kol visas žodynas išeis, tai 
nejučiomis ateina tokia mintis: aš 
jau nebesulauksiu... O toks žody- 
nas yra nepaprastai reikalingas, jo 
redaktoriai, rėmėjai ir leidėjai atlie- 
ka labai didelį kultūrinį ir mokslinį 
darbą, kuriuo galima tik pasidžiaug- 
ti, kaip reta staigmena liūdnose trem- 
ties dienose. 

J. Balys 

o Šiemet suėjo 25 metai, kai Čika- 
goje leidžiamas mėnesinis laikraštis 
"Margutis". Sukaktis atžymima kon- 
certu, kuriame dainuos solistė Pau- 
lina Stoškiūtė, o smuiku gros Elena 
Kuprevičiūtė. pa R 


M 
Ni 


BASLS LAS 


ORIGINALI GUEBEC'O šVIETIMO SISTEMA 


Besikuriant Nepriklausomai Lietu- 
vai, jieškota tinkamos mokyklų san- 
tvarkos. Užsieniuose buvoję tautie- 
čiai — vysk. P. Būčys, K. Pakštas, 
St. Šalkauskis, Pr. Kuraitis ir kiti 
— atkreipė dėmesį į originalią mo- 
kyklų santvarką Kanados Guebec'e. 
Nors jų idėjos anuo metu nerado pla- 
taus atgarsio, tačiau vis buvo prisi- 
menamos. Dabar gi, kai mūsų rūpes- 
čiai sukasi apie atgimsiančios lais- 
vos Lietuvos santvarką, dera iš nau- 
jo prisiminti keltąsias idėjas ir pa- 
žiūrėti į jas iš arčiau — gal gi bran- 
desnei Lietuvai jos bus tikrai įkve- 
piančios. Tai daryti akina ir ta ap- 
linkybė, kad Guebec'o mokyklas ap- 
lankę JAV ir Europos pedagogai bei 
religininkai jas labai palankiai įver- 
tino. Be to, vieni esame pačiame 
Guebec'e, kiti arti jo, todėl pravartu 
pažinti bent pradus, kuriais remiasi 
jo švietimas. Tiesa, ir kitos Kanados 
provincijos turi savo sistemas, kaip 
ir JAV atskiros valstijos, tačiau jos 
nepasižymi tuo originalumu, kurį 
randame Guebec'e. 


Sistemos pradai 


Guebec'o provincija, su 4 milijo- 
nais gyventojų, turi gana sudėtingų 
problemų. Nors gyventojų dauguma 
yra prancūzų kilmės, tačiau netrūks- 
ta ir kitų tautybių. Skirtumai gana 
žymūs, ir todėl provincijos pradinin- 
kams reikėjo jieškoti rėmų, kuriuo- 
se visi nekliudomai galėtų sutilpti. 
Tokie rėmai jiems ir pavyko rasti 
krikščioniškosios filosofijos praduo- 
se. Pastarųjų įkvėpti, švietimo tink- 
lo tiesėjai pagrindu ėmė laisvę, ku- 
ri savo ruožtu reiškiasi per šeimą, 
Bažnyčią, valstybę. Laisvės pradas 
yra išlaikytas nuosekliai nuo že- 
miausių iki augščiausių institucijų. 
Tiek pradinis, tiek vidurinis, tiek 
augštasis mokslas yra pačios visuo- 
menės, t. y. suinteresuotųjų, ranko- 
se. Kiekviena piliečių kategorija, ko- 
kia ji bebūtų, turi visiškai laisvas 
rankas švietime. Vyriausybė (provin- 
cijos) negali panaudoti jokios prie- 
vartos, Jos vaidmuo — padčti 1ešo- 
mis ir budėti, kad mokyklų įstaty- 
mai (parlamento) ir nuostatai ( švie- 
timo tarybos) būtų bendrai visų ge- 


rovei vykdomi. Pradinį mokslą orga- 
nizuoja patys tėvai, o vidurinio ir 
augštojo mokslo institucijos jų teises 
bei pageidavimus plačiai respektuoja. 
Bažnyčiai yra palikta moralinė bei 
religinė vadovybė. Kadangi provinci- 
joje yra daugybė konfesijų, todėl vi- 
sos mokyklos rikiuojasi pagal jas. 
Ir čia buvo pritaikytas laisvės pra- 
das: kiekviena konfesija gali orga- 
nizuoti švietimą pagal savo įsitiki- 
nimus. Katalikų yra vyraujanti dau- 
guma, todėl jų mokyklos yra jų pa- 
čių vadovybėje. Jie betgi nesikiša į 
protestantų mokyklų reikalus. Ne- 
konfesinių mokyklų provincijoj nėra. 


Antras sistemos pradas — švieti- 
mo nepolitiškumas. Provincijos gy- 
ventojų supratimu, švietimas turi bū- 
ti išjungtas iš politinių kovų ir poli- 
tinio svyravimo, Jei keičiasi parla- 
mento sudėtis, o su juo ir vyriausy- 
bė, švietimo kryptis neturi būti pa- 
liesta. Švietimas yra atremtas į pa- 
stovius krikščioniškai - pedagoginius 
pradus, ir todėl politinės grumtynės 
neturi jų kaitalioti. Tas paaiškina 
švietimo ministerio nebuvimą vyriau- 
sybės sudėtyje. Tiesa, pradžioje buvo 
vienas paskui kitą du švietimo mi- 
nisteriai, bet kai visuomenė nepagei- 
davo, jie išnyko. Jų vietoje yra pro- 
vincijos gubernatoriaus skiriamas su- 
rintendentas, kuris nėra atsakingas 
parlamentui ir yra nepolitinis asmuo. 
Jo poaugštis prilygsta ministeriui (o 
jo dviejų sekretorių - viceministe- 
riui), nes jisai kartu yra švietimo de- 
partamento vadovas. Kai kyla reika- 
las kalbėti švietimo klausimais su 
parlamentu, ypač pašalpų atvejais, 
tai daroma per provincijos sekreto- 
rių. Tuo būdu švietimas yra išjung- 
tas iš politikos pačiose viršūnėse, juo 
labiau — pažemėse, Mokytojai nėra 
valstybės tarnautojai, o tėvų patikė- 
tiniai: švietimo departamentas kon- 
troliuoja tiktai pedagoginį darbą ir 
už netikimą gali atleisti. Žinoma, ga- 
li mokytojai dalyvauti politiniame 
gyvenime, ir nuo to jų karjera nenu- 
kenčia, tačiau praktikoje to vengia- 
ma, nes sulaukiama sunkumų iš tė- 
vų ar švietimo organizacijų pusės. 
Čia norima matyti mokytojus, atsi- 
dėjusius auklėjimui ir kultūrinimui. 


Trečias sistemos pradas — žmogiš- 
kųjų ir dieviškųjų vertybių gerbi- 
mas. Guebec'o Mokykla nėra vien 
praktinio mokymo įstaiga; ji yra 
ypač žmogaus ugdytoja. Jai rūpi 
profesinis paruošimas, bet dar dau- 
giau — humanistinis. Ypač tai ryšku 
viduriniame ir augštajame moksle. 
Čia humanistinis žmogaus ugdymas 
yra pakankamai stiprus ir gilus. Tai 
bruožas, matyt, atsineštas iš senosios 
Prancūzijos tradicijų ir ikišiol stro- 
piai saugotas. Tik pastaruoju metu 
ima reikštis nuomonių, kad profe- 
sinis paruošimas turi būti sustiprin- 
tas, kad jaunimas turi būti nukrei- 
piamas daugiau į technines - komer- 
cines profesijas. Tai įtaka ameriki- 
nės sistemos, kuri čia jaučiama ir 
kuri žmonėse įsigali ypač pramonė- 
je ir technikoje. Todėl pvz. graikų 
kalbos pozicijos ima silpnėti, o gam- 
tos mokslų — stiprėti. 

Dieviškosios vertybės visame ug- 
dyme užima labai pagarbią vietą. 
Guebec'o mokykla siekia paruošti pil- 
nutinį žmogų, sugebantį vertinti gy- 
venimą įvairiais požiūriais ir jam va- 
dovauti. Todėl religinis gyvenimas 
mokyklose yra ne tik mokomas, bet 
ir gyvenamas. (Su juo glaudžiai sie- 
jamas ir filosofinis paruošimas, api- 
mas dvejus metus). Ruebec'o moky- 
tojui nepasakysi, kad religijai užten- 
ka skirti dvi savaitines valandas, o 
po to — baigta. Jo akimis — tai ly- 
gu bereliginei mokyklai. Jis pats gi 
skiria pusvalandį kasdien, be to, ša- 
lia pamokų — religinės draugijos, 
liturginis gyvenimas, labdarybė, mi- 
sijų reikalai ir t.t. Visa mokyklos 
atmosfera dvelkia gyva krikščioniš- 
ka dvasia, nes tik joje gali bręsti 
religinės vertybės. Į tai kreipiama 
daug dėmesio, ir mokytojas čia yra 
kartu ir religinio gyvenimo pavyz- 
dys. Mokytojų vien specialistų Gue- 
bec'o mokykla, apskritai, nevertina. 
Pirmoj eilėj — asmenybė. 

Daug dėmesio kreipiama ir į tau- 
tinį ugdymą. Guebec'as yra prancū- 
zų sala angliškame vandenyne, to- 
dėl tėvynės meilė jos žmonėms yra 
ypač pabrėžiama, Kai tenka atsilai- 
kyti prieš stiprias amerikonizmo ban- 
gas, patriotizmo klausimas yra gyvy- 
binis. Tai yra pabrėžiama netgi kate- 
kizme. švietimo gi surintendentas O. 
J. Dėsaulniers yra pasakęs: '“Dabar- 
tinė mūsų švietimo sistema yra gy- 
vas mokyklos pajėgumo liudijimas, 
kuri gali ir turi žiesti tautos sielą. 
Kai tauta, kaip mūsoji, sudaro ma- 
žumą neaprėpiamame žemyne ir kai 
ji yra pasiryžusi saugoti savo tikėji- 
mą, savas tradicijas ir savąją kul- 
tūrą, netgi ją spinduliuoti, — švie- 
timo reikšmė yra nepaprastai dide- 
lė". 

švietimo organizacija 


a. Pradinis mokslas. — šis tarps- 
nis apima vaikus nuo 6-14 m. am- 
žiaus. Mokyklas steigia savivaldybė. 
Valsčiaus gyventojai išrenka vad. 
mokyklų komisiją (5 narių), kuri rū- 
pinasi: statydinti būstus, juos admi- 
nistruoti, aprūpinti mokslo priemo- 
nėmis, samdyti mokytojus ir juos at- 
lyginti, o reikale ir atleisti, prižiū- 
rėti programų, taisyklių ir higienos 
reikalavimų vykdymą, tvarkyti at- 
skaitomybę ir pranešinėti švietimo 
departamentui, lyginti pasitaikančius 
nesusipratimus tarp tėvų, mokytojų 
ir mokinių. Valsčiaus gyventojai, tu- 
rį nuosavybę, moka specialius švieti- 
mo mokesčius. Dažnai surenkamų su- 
mų neužtenka, todėl į pagalbą ateina 
vyriausybė, duodama pašalpas. 

Visos pr. mokyklos, vaikų darže- 
liai yra šviet. dep, žinioje. Jisai rū- 
pinasi pedagogine puse, mokyklų ad- 
ministravimo priežiūra, drausme, tai- 
syklių leidimu ir t.t. Visa tai depar- 
tamentas atlieka ne vienas, o su švie- 
timo taryba, kurią sudaro: provinci- 
jos vyskupai ir jų skaičiui lygus pa- 
sauliečių būrys. Pastaruosius skiria 
vyriausybė. švietimo taryba, posė- 
džiaujanti keturis kartus per metus, 
sprendžia visus svarbesnius pradžios 
švietimo klausimus. Atskiroms sri- 
tims, pvz. vadovėliams,  egzami- 
nams..., yra sudarytos tarybos ko- 
misijos, kurių darbas yra nuolatinis. 
Tarpininkai tarp šviet. tarybos — 
departamento ir mokyklų komisijų 
bei mokytojų yra inspektoriai. ski- 
riami prov. gubernatoriaus. Jie bent 
dukart per metus aplanko savo sri- 
ties mokyklas. 

Reikia dar pažymėti, jog prad. 
mokslas pastaraisiais metais tiek 
pašoko, kad jau nebepakanka 7 me- 
tų. Dalis viduriniojo mokslo perėjo 
pr, mokyklon, būtent, 8, 9, 10, kai 
kur iki 12 skyrių. Tuo būdu anglų 
High School Guebec'o sistemoje 
(prancūzų) pamažėl įsijungia į pra- 
dinį mokslą. 

b. Vidurinis mokslas. — šisai api- 
ma aštuonerius mokslo metus arba 
8 klases. Prancūzų sistemoj mokinys, 
baigęs septynmetę pr. mokyklą, pri- 
imamas kolegijon, kur išeina progra- 
mą bakalaureato laipsniui ir tada ga- 
li stoti į universitetą. Anglų siste- 
moj (Guebec'e) mokinys, baigęs pr. 
mokykla, priimamas į High School 
(4 metai), kur gauna diplomą im- 
matriculation junior ir su juo stoja 
į universitetą, faculty of arts and 
sciences, kur per ketverius metus 
gauna bakalaureato (B. A. arba B. 
Sc.) laipsnį. Pastarasis duoda teisę 
įsirašydinti pilnateisiu studentu, rors 
ir anksčiau studentas gali pradėti 

universitetines studijas: antraisiais 
mėtais — architektūrą ir techniką, 
trečiaisiais — teisę ir dantų gydy- 
mą, ketvirtaisiais — mediciną. Tuo 
būdu studentas, besiruošdamas vidu- 
rinio mokslo diplomui, gali kartu ei- 
ti ir akademinį kursą. 

Vidurinis mokslas yra universitetų 
priežiūroj. švietimo dept. čia neturi 
jokios galios, išskyrus pašalpų skirs- 
tymą. Programos, cgzaminai, diplo- 
mai — universiteto kompetencijoje. 
Kiekviena kolegija ar seminarija tu- 
ri prisijungti prie kurio nors univer- 
siteto. Tuo būdu kolegijos yra lyg ir 
tesinys savojo un-to, kuris per fa- 
cultė des arts tvarko mokslinį pa- 
ruošimą. Visos kolegijos yra priva- 
tinėse rankose — vyskupų, organi- 
zacijų ir šiaip asmenų. Tiktai High 
Schcol yra švietimo dept. žinioje. 


c. Augštasis mokslas. — šio lygio 
švietimas yra sutelktas penkiuose 
universitetuose, kurių du yra pran- 


cūziški (Lavalio ir Montrealio), o 
kiti trys angliški (Mc Gill, Bishop, 
Sir George Williams College). Iš šių 
trijų angliškų tikra prasme un-tas 
tėra Mc Gill, kiti du — kolegijos; 
viena jų išlaikoma Y.M.C.A., kita — 
anglikonų vyskupų (tėra mokytojų 
seminarija ir teologijos skyrius). 
Kiekvienas un-tas tvarkosi individua- 
liai ir nepriklausomai. Todėl jų san- 
tvarka gana skirtinga. Finansinė jų 
padėtis nėra stipri. Išsilaiko iš stu- 
dentų įnašų, aukų ir vyriausybės p3- 
šalpų. Beveik kiekvienus metus bai- 
gia su deficitu; pvz. 1946-7 m. Lava- 
lio un-tas turėjo 400,017.00 dol., Mc 
Gill 948,876.00 dol. deficito. Kadan- 
gi Guebec'o provincija labai karštai 
gina savo autonomiją, nepriima iš 
federalinės valdžios netgi siūlomų pa- 
šalpų un-tams. Mat, prisibijoma, kad 
tuc būdu centrinė valdžia nepradėtų 
kištis į švietimo reikalus. Profesūros 
atlyginimai todėl gana menki. šiap- 
jau un-tų lygis europinis. 


Mažumų klausimas 


Nors Guebec'o prov. gyventojų 
dauguma yra prancūzai katalikai, ta- 
čiau netrūksta ir anglų, ir protestan- 
tų, ypač didmiesčiuose. švietimo sis- 
temoje jiems numatytos lygios lais- 
vės su dauguma. Anglai katalikai 
yra įgalinti steigti savas mokyklas. 
Jie turi savo mokyklines komisijas, 
kurics turi tas pačias teises, kaip ir 
prancūžų mokyklinės komisijos. Dės- 
tomoji kalba prad. mokyklose nusta- 
toma vietinių mokyklų komisijų. Miš- 
riose mokyklose yra žiūrima, kad ša- 
lia dėstomosios kalbos būtų mokoma 
ir gimtoji kalba. 

Protestantams (ir apskritai neka- 
talikams) yra palikta visiška lais- 
vė steigti savas mckyklas. Jie turi 


atskiras mokyklų komisijas,  ku- 
rioms sumokami švietimo mokesčiai. 
Vyriausybė teikia pašalpas, lygiai 
kaip ir daugumos mokykloms. švieti- 
mo taryboje, kuri susideda iš dvie- 
jų skyrių (katalikų ir protest.), pro- 
testantai turi savo lomiteta, kurin 
įeina jų vyskupai ir pasauliečiai, ski- 
riami prov. gubernatoriaus. Protes- 
tantų ir katalikų pasauliečių skai- 
čius taryboje yra vienodas. šŠviet. 
depart. vienas iš dviejų surintendento 
sekretorių yra protestantas, kuris 
yrą kartu ir.visų prov. pradinių mo- 
kyklų direktorius. Protestantų komi- 
tetas turi lygias teises su katalikų 
komitetu. Jiedu turi visišką savų mo- 
kyklų kontrolę ir gali tikrinti mo- 
komąjį personalą, mokslo programas, 
vadovėlius, inspektorių darbą. 

Guebec'o mažumos negali skųstis 
švietimu. Patys protestantai pripa- 
žįsta, kad jų teisės čia respektuoja- 
mos be priekaišto. Deja, to nėra ki- 
tose provincijose, kur prancūzai ka- 
talikai sudaro mažumą. Ten jie turi 
daug kovoti, kad galėtų turėti savas 
mokyklas. Albertos, Saskatchewano 
ir Ontario prov. yra prancūzams ka- 
talikams lygiateisių prad. mokyklų, 
vad. ėcoles sėparėes, bet kitur, kaip 
N. "Škotijoj N. Brunswicke, Britų 
Kolumbijoj, to nėra. Jei prancūzai 
katalikai ir išsikovoja ten savų mo- 
kyklų, turi, mokėti dvigubus švieti- 
mo mokesčius. 

Apmetus bendru žvilgsniu Guebec'o 
švietimą ir jo rėmuose praktiškai 
padirbėjus, tenka pripažinti, kad jis 
rcalizuoja tauriuosius žmonijos pra- 
dus ir gali įkvėpti nevieną bešido- 
mintį naujiems analoginiams pla- 
nams. Žinoma, yra ir spragų, pvz. 
mokytojų  kvalifikacijose, metoduo- 
se, bet visa tai yra vis tobulinama, 
taisoma. Kyla vis nauji reikalavimai, 
kurie verčia vis iš naujo prisitaiky- 
ti. Tai pripažįsta patys Guebec'o auk- 
lėtojai ir tai yra visai natūralų, ta- 
čiau esminėse linijose jie pagrįstai 
lieka ištikimi savajai sistemai. 

Pr. Gaidamavičius 


e Į Pasaulio Lietuvių Inžinierių 
ir Architektų Sąjungos centro valdy- 
bą susirašinėjimo būdu išrinkti: prof. 
J. Šimoliūnas, prof. St. Kolupaila, 
prof. St. Dirmantas, J. Jurkūnas ir 
A. Didžiulis. Sąjunga leidžia laikraš- 
ti “Technikos žodį". 

* 
PATIKSLINIMAS 

šių metų “Aidų" sausio mėn: nu- 
meryje įdėto paveikslo “ Apvaizda" 
autorius yra nežinomas pirmos XIX 
amžiaus pusės Vilniaus krašto daili- 
ninkas. M. Dobužinskis yra tik to 
paveikslo savininkas. ' S Ė) 


ATVIRAS LAIšKAS BENDRUOMENĖS LOKUI 


Nuo pat mūsų žurnalo persikėlimo 
šitan kraštan skyrėme Bendruome- 
nės susiorganizavimui didelio dėme- 
sio. Vis grįždavome prie šio reikalo, 
nes laikome jį pačiu pagrindiniu šio 
meto tautiniu uždaviniu. 

Negalime džiaugtis, kad mūsų ir 
kitos spaudos balsai būtų radę tik- 
rai nuoširdaus atgarsio tuose, kurie 
buvo sau monopolizavę organizacinę 
Bendruomenės iniciatyvą. Todėl ir po 
penkerių metų tepažengta bendruo- 
meninio susiorganizavimo linkme la- 
bai nedaug. Tardami “labai nedaug", 
mes turime mintyje ne formalią 
užuomazgą, o realią veiklą. Nors 
Bendruomenės skyriai beveik visose 
didesnėse kolonijose jau suorganizuo- 
ti, jie daugiau vegetuoja, negu mūsų 
tautinę gyvybę reiškia. Kaipgi ši gy- 
vybė ir gali reikštis, jei vis dar Ben- 
druomenė šiame krašte lieka kūnu 
su daugeliu organų, bet vis dar be 
svarbiausio organo — centrinės ner- 
vų sistemos? Tokia padėtis pripildo 
mus tikru liūdesiu, bet drauge bai- 
gia išsemti ir kantrybę. Yra gi ribos 
ir kantrybei! Svarbiausia gi, kad ir 
kantrybė nevisada yra dorybė. Yra 
prasmės kentėti, kada klausimas ei- 
na apie ištvermę darbe. Bet bepias- 
miška kentėti, kada kantrybė virsta 
tik neveiklos pakentimu. Greičiau to- 
kią kantrybę tektų tiesiai pavadinti 
nusikalstama. 

Ne mūsų vienų kantrybė baigia 
išsisemti. “Dirva" kovo 11 d. nume- 
ryje skelbia Clevelando apylinkės 
valdybos viešą kreipimąsi į LOKą. 
šiame pareiškime teisingai iškeliami 
trys dalykai. Pirma, konstatuojama, 
kad “savo visumoj Lietuvių Bendruo- 
menės judėjimas Amerikoje nėra dar 
įgavęs nei reikiamo gyvastinguimo, 
nei norimo populiarumo". Savaime 
aišku: kol tik periferiniai organai 
rodo šiokių tokių gyvybės ženklų, tol 
negali būti nė kalbos apie viso 0org1- 
nizmo gyvastingumą. Su tuo drauge 
eina ir “norimo populiarumo'' stoka, 
nes sunku norėti, kad būtų populia- 
ru tai, kas dar nėra nė gyva. Toliau 
Clevelando apylinkės valdybos krei- 
pimesi nurodoma, kad “daugelyje vie- 
tovių konkretus Lietuvių Bendruome- 
nės darbas jau dirbamas", bet vis 


dar “ligi šiol kaip ir nematyti ryš- 
kesnių pastangų bendruomeninio dar- 
bo pionieriams sutelkti", nes “vis dar 
nerandama būdų pasiremti tomis gy- 
vosiomis jėgomis, kurios bendruome- 
ninį darbą konkrečiai dirba“. Žino- 
ma, sunku pasiremti tomis gyvosio- 
mis jėgomis, kurios atskirose vieto- 
se bando bendruomeninį susiorgani- 
zavimą išjudinti, jei pats centras vis 
tebėra paskendęs “paruošiamuose 
darbuose". Iš šalies sunku suprasti, 
kokie tie “paruošiamieji darbai“ ir 
yra. Ar vis dar teberuošiami įsta- 
tai? Lyg negalėtų jie būti parengti 
ir per porą savaičių! Negi nuo įstatų 
tobulumo priklausys bendruomenės 
minties pavertimas tikrove? Svarbu, 
kad pati Bendruomenė pradėtų gy- 
vybę. O įstatus, jei pirmieji pasiro- 
dytų ir nevisai tobuli buvę, nebus 
sunku vėliau patobulinti pagal gyvai 
iškilusius reikalus. Dar liūdniau nu- 
teikia, kad net ir apie pačių tų įsta- 
tų rengimą mažai kas tegirdėti. Tik 


retkarčiais pasirodydavo spaudoje 
šiokie tokie ginčeliai. Visiškai užtat 
suprantamas Clevelando apylinkės 


siūlymas sušaukti “visuotinį forma- 
lų veikiančiųjų Bendruomenės pada- 
linių atstovų suvažiavimą". 


Laikome šį pasiūlymą be galo pa- 
grįstu ir be rezervų pasisakome už 
ji. Tikime, kad ir pats LOKas šį siū- 
lymą išgirs ir pagaliau ryšis atlikti 
tą pareigą, kuriai jis ir buvo sukur- 
tas. O ši pareiga — ne tolimesnis 
Bendruomenės gyvosios idėjos kon- 
servavimas posėdžiuose ar kokiuose 
ginčeliuose, o parengimas kelio Ben- 
druomenės idėjai paversti tikrove. 
Nežinome, kokios yra kliūtys, dėl ku- 
rių LOKas taip ilgai delsia atlikti 
savo pareigą. Galimas dalykas, kad 
tebeparaližuoja jį tos pačios jėgos, 
kurios apskritai norėjo bendruome- 
nės mintį užgniaužti. Nesiimame jieš- 
koti kaltininkų (nei asmeniškai, nei 
kolektyviškai). Nieko nepadėtų nė 
jų radimas, nes gal tai reikštų tik 
naujų ginčų įsižiebimą. Bet svarbu, 
kad pats nusikaltimas nebebūtų to- 
liau vykdomas. 


O tokiu nusikaltimu laikome patį 
neveikimą. Tai pats didžiausias nu- 


sikaltimas. Tegu veikaint ir būtų pa- 
daroma vienokių ar kitokių klaidų, 
bet jas būtų galima atitaisyti toli- 
mesniu darbu. Joks veikimas nėra 
tobulas: kur veikimas, ten ir klys- 
tama. Nekaltas išlieka tik neveiki- 
mas. Bet tokia neveikimo nekaltybė 
ir yra pati didžiausia, nes pati be- 
viltiškiausia, kaltė. Mūsų akimis, to- 
kia yra ir LOKo kaltė. Neturime jam 
jokių konkrečių priekaištų, nes ne- 
Matome nė jokių jo žygių. Bet kalti- 
na LOKą pats faktas, kad dar lig- 
šiol jis tebėra nesilikvidavęs. Gali tū- 
las pasipiktinti, kad reikalaujame 
likviduotis LOKą, dėdamiesi Bendruo- 
menės šalininkais. Nenustebtume, jei 
būtume kurio žurnalisto apkaltinti 
sau patiems prieštaravimu. Bet ma- 
nome, kad toks paradoksinis sau pa- 
tiems prieštaravimas slypi ne mūsų 
reikalavime, o pačiame LOKe. Tik- 
rasis paradoksas ir tikrasis sau pa- 
tiems prieštaravimas, mūsų akimis, 
yra faktas, kad dar vis tebeturime 
LOKą. Pačiu gi savo vardu — Laiki- 
nasis Organizacinis Komitetas — jis 
buvo įpareigotas kuo trumpiau eg- 
Zzistuoti. Dabar gi ta “laikinybė" jau 
per ilgai užtrukusi, jau virsta į “am- 
žinybę''. Jei grūdas nemiršta žemėje, 
jis ima pūti, ir beprasmiškai sunyks- 
ta, neišsiskleidęs nauja gyvybe. Juo 
ilgiau LOKas stengsis nemirti, juo 
ilgiau jis truks, tuo grėsmingiau bus 
mirčiai pasmerkiama pati Bendruo- 
menė. Yra laikas, skirtas naujai gy- 
vybei subręsti, ir be pavojaus jis ne- 
gali būti pratęstas. Nesant kitos išei- 
ties, gelbstimasis cezarine operacija. 
Nežinau, kiek tokios operacijos jau 
reikalingas LOKas. Bet tikrai yra pa- 
vojus, kad Bendruomenės gyvybės 
brandinimas LOKo pavidalu jau per 
ilgai užtrunka. šita prasme ir taria- 
me: jau seniai buvo laikas LOKui lik- 
viduotis, kad gimtų pati Bendruome- 
me; 

Laukti nėra ko daugiau: visa jau 
yra pakankamai paaiškėję. Veltui 
būtų tikėtis ilgainiui susiprasiant ir 
tuos, kurie nuo pat pradžios ligi 
šiai dienai likę Bendruomenei prie- 
šingi. Nėra daug ko čia nė jaudin- 
tis. Jei negalima visų tiesiog sutelk- 
ti į Bendruomenės organizaciją, ten- 
ka ribotis tais, kurių lietuviškoji są- 
monė dar išlikusi blaivi, neužtemdy- 
ta vienokiu ar kitokiu oportunizmu 
bei šiokiomis ar tokiomis ambicijo- 
mis. Pagaliau ir tuos pačius, kurie 
bendruomenės minčiai yra priešiš- 
kai ar bent skeptiškai nusiteikę, bus 
galima įtikinti pačiu darbu, o ne “lai- 
kiniais" komitetais, “organizacine 
ruoša", amžinu statutų rengimu. 

Daug skundžiamasi visuomenės 
abejingumu Bendruomenės idėjai. 
Nebūtų galima neigti, kad to abejin- 

gumo visuomenėje nebūtų (kitas 
klausimas, kiek daug jo yra?). Bet 
kaip šio abejingumo gali ir nebūti ? 
Yra gilaus mūsų visuomenėje nusi- 
vylimo tais, kurie jai vienuose ar ki- 
tuose postuose vadovauja. Nemalo- 
nus tai kai kam dalykas. Bet pa- 
prastu neigimu jo nenuneigsi. Ir nė- 
ra ko neigti: reikia greičiau tikrovę 
pripažinti, o ne ją šydais dangstyti. 
O tiesa gana paprasta: ne visuome- 
nė savo puolimais ar abejingumu (ji 
nei puolė, nei abejinga buvo) pakir- 
to VLIKo autoritetą, a patys VLIKO 
žmonės savo tarpusavio ginčais gin- 
čeliais. Tas pats dedasi ir su Bendruo- 
mene. Negi gali ką jai entuziazmu 
uždegti nesibaigiamas statutų rengi- 
mas? Greičiau būtų nuostabu, jei to 
abejingumo nebūtų pasisekę išugdy- 
ti. Galima pripažinti, kad iš tiesų tai 
pasisekė: abejingumas mažiau lepus, 
negu idealistinis atsidėjimas ben- 
dram reikalui. Ir juo toliau, tuo 1a- 
biau šis abejingumas savaime kles- 
tes. Tas čia ir yra užburtasai ratas: 
juo bendruomenės mintis bus labiau 
kompromituojama nesibaigiančiu 
"rengimusi", tuo augs visuomenėje 
tautinis abejingumas. Norint iš šito 
užburto rato išeiti, rėikia pagaliau 
kartą baigti aną nesibaigiančią ben- 


druomenės “organizacinę stadiją", 
simbolizuojamą LOKo. 
Visuomenės abejingumo nereikia 


perdaug baidytis, ir būtent baidytis 
ta prasme, kad šiuo abejingumu bū- 
tų remiamasi suabejoti pačia ben- 
druomenės mintimi. Jei nereiktų bai- 
mintis, kad su kiekvienais metais 
svetur blės ir mūsų tautinis jautru- 
mas, nebūtų reikalo sielotis ir Ben- 
druomenės organizavimu. Kaip tiktai 
pirmasis jos uždavinys ir yra suda- 
ryti nuotaiką, kurioje kiekvienas tu- 
rėtų gėdytis savyje tautinio abejin- 
gumo pagundos. O svarbiausia: nėra 
jau toks galutinai tikras dalykas ir 
tasai "visuomenės abejingumas". Yra 
ir kitokių pavyzdžių. Kai tik iškyla 
reikalas konkretus, tai ir visuomenė 
atsiliepia. Du gražūs pavyzdžiai: Va- 
sario 16 d. gimnazijos išlaikymas ir 
Lietuvių Enciklopedijos leidimas. Ga- 
lima todėl turėti vilties: kai bus iš 
tiesų išjudinama bendruomeninė veik- 
la, daug ir to vadinamo visuomeni- 
nės abejingumo savaime dings. 
Vieno tik dalyko iš tikrųjų labai 
baiminamės: kad nebūtų ir Bendruo- 
menė pasišauta versti partijų kovos 
arena. Šiuo atveju, be abejonės, ji 
visuomenėje nesukeltų jokio nuošir- 
daus entuziazmo. Todel didesne ben- 
druomenei kliūtimi matytume ne 
“visuomenės abejingumą“, o “parti- 
nį interesuotumą". Akivaizdžiai ma- 
teme Kanadoje, kaip didelio kartelio 
buvo įnešusi ši kliūtis. Bet tos pačios 

Kanados pavyzdys rodo, kad ir ši 
kliūtis gali būti pašalinta ar bent 
neutralizuota. Teigiamu ženklu rei- 
kia laikyti ir pačiame šiame krašte 
bendruomenės skyrių organizavimąsi 
atskirose vietose. Kiek buvo galima 
iš spaudos sekti, atrodė, kad daug 
kur buvo užsimota eiti teisingu ke- 
liu: nekovoti dėl “valdžios, o jieš- 
koti darbui žmonių, ir būtent, jų ly- 
giai jieškoti visur, kur tik jų buvo. 
Bet ar tai, kas buvo suprasta vie- 
tose, bus suprasta priėjus centrinės 
vadovybės sudarymą? Klausimas lie- 
ka atviras. Tikimės vis dėlto, kad ir 
čia tautinio vieningumo jausmas pa- 
sirodys stipresnis už partinės pagun- 
das. Remiame šį tikėjimą ne pačių 
partijų išmintimi. Neturime daug 
ženklų, kurie skelbtų, kad jos būtų 
pasimokiusios iš tų pamokų, kurias 
pačios sau suruošė. Pasitikime pla- 
čiosios visuomenės išmintimi. Parti- 
jų žmonės savo laikraščiuose (nors 
dažnai “nepartiniais" skelbiamuose) 
yra nekartą tikinėję, kad '“neparti- 
nių" nesą ir negali būti. O tiems, 
kurie “niekur"' nepriklausą, buvo tie- 
siog siūloma naujų partijų prisior- 
ganizuoti. Kaip tačiau partiniai aki- 
niai berodytų, tačiau tikrumoje yra 
daug žmonių, nesusijusių (ar bent 
vergiškai nesusijusių) su šiandieni- 
nėmis partijomis. Be abejo, partijų 
akimis, jie yra “nesusipratę''. Bet 
kaip tik iš šių 'nesusipratėlių" gali- 
ma tikėtis tos pozityvios jėgos, kuri 
gyvai primintų, kad tautinis intere- 
sas turi būti pirmesnis už partinį 
interesą. O toks priminimas ir yra 
reikalingas, einant į Bendruomenės 
organizavimą. Bendruomenės gyvuo- 
ju pagrindu turi būti padėta tautinė 
vienybė, kaip lietuviškasis solidaru- 
mas, o ne tik partinė koalicija, pri- 
sunkta įprastinių gudravimų. 
Pritarėme  Clevelando apylinkės 
valdybos siūlymui, kad LOKas grei- 
čiau likviduotųsi, sušaukdamas “pir- 
mą formalų veikiančiųjų Bendruo- 
menės padalinių atstovų suvažiavi- 
mą". Šis reikalavimas tikslus, ir se- 
niai buvo jau laikas susiprasti be to- 
kių paraginimų iš apačios. Bet ir 
pats tokio suvažiavimo sušaukimas 
gali niekuo padėties nepakeisti, jei 
nebus darbo imamasi. Niekuo nebū- 
tų geriau, jei dabartinis LOKas bū- 
tų pavadintas ir jau nebe “laikinuo- 
ju", bet jei jis toks pat neveiksmin- 
gas liktų. Tai būtų tik vardo, o ne 
padėties pakeitimas. Nesame betgi 
tikri, kad toks pavojus negrėstų. Tos 
pačios jėgos, kurios dabar paraližuo- 
ja LOKą, gali stipriai lemti ir vi- 
suotinį Bendruomenės atstovų šiame 
krašte suvažiavimą. Tos pačios jėgos 
gali nulemti ir naujos centrinės va- 
dovybės sudarymą. i 


šito viso akivaizdoje mes norime 
iš anksto atvirai pasakyti: darykite, 
kaip norite; kombinuokitės, kaip iš- 
manote; balansuokitės, kad visi jaus- 
tumėtės lygiai patenkinti ar nepaten- 
kinti (svarbu gi, kad tik “lygiai"'). 
Mes galime ir nesidomėti, kas poli- 
tikams taip svarbu — “reprezentaci- 
jos", “prezentacijos", “proporcijos"' ir 
visos kitos panašybės. Mums visų 
pirma svarbu, kad būtų sukurtas ta- 
sai tikrasai organas, kuris vienas sa- 
vo veikla įprasmins Bendruomenę. 
Nesirūpinu, kokiu vardu tektų šį or- 
ganą pavadinti — kultūros taryba, 
kultūros valdyba, kultūros vadyba. 
Težinau, kad dėl vardo parinkimo 
būtų nusikaltimas dar kelis metus 
uždelsti, Ir būtent, reikia, kad šisai 
organas nebūtų tik vėl "studijinis". 
New Yorko apygarda jau organizuo- 
ja tokią studijinę komisiją. Mažai iš- 
manau, ką čia reiktų studijuoti. Da- 
lykai aiškūs ir be ypatingų studijų. 
Tereikia veiklos. Ir vienintelės “stu- 
dijos", kurias pateisinčiau, būtų iš- 
dirbimas konkretaus veiklai plano. 
Bet tokias “studijas" galėtų atlikti 
pats tasai organas, kuriam būtų pa- 
vesta apskritai kultūrinės veiklos 
skatinimas bei rėmimas Bendruome- 
nės rėmuose. 

Įsivaizduotume, kad toksai organas 
išdirbtų ne tik “bendras gaires'' (bi- 
jau tokių “bendrybių", kada klausi- 
mas eina Apie veiklą), o visiškai 
konkretų veiklos planą bėgamiesiems 
metams, kuris kiekvienai vietovei 
skirtų tą ar kitą konkretų uždavinį. 
Mano minčiai iliustruoti tebūnie leis- 
ta čia pat tokio “plano"' linijas. nu- 
rodyti. Bostonui ir apylinkei skiria- 
ma uždavinys įvykdyti literatūros 
premijos skyrimą, Connecticut vals- 
tybės lietuviams paimti globon jau- 
nimo literatūros premiją, Philadel- 
phijos ir Baltimorės lietuviai pasi- 
rūpina dailės premija, o New Yorko 
bei New Jersey valstybių apylinkės, 
be muzikos premijos, dar pasiima 
globoti stovyklą, skirtą rytinių pa- 
kraščių moksleivinei jaunuomenei. 
Taip premijų klausimas ir galėtų bū- 
ti išspręstas, visai dar nepajudinant 
didžiųjų lietuvių kolonijų krašto vi- 
duryje. 

Premijos dar nėra visa, nors kar- 
tais tik jos ir teturimos prieš akis 
(prisimenu, kaip čikagiečiai buvo 
paskelbę tokį juokingą planą, kur vi- 
sokių premijų buvo dešimtimis nu- 
matyta). Yra dar didesnių uždavinių. 
Tegu gausioji (Čikagos visuomenė 
įgalina jos tarpe įsikūrusio Lituanis- 
tikos Instituto veiklą, kas metai lai- 
duodama lėšas vienam ar porai moks- 
linių studijų išleisti. Trūkstame va 
dovėlių: tegu Detroitas su Clevelan- 
du sutelkia lėšas kas metai po viė- 


ną parengti. O visas trikampis (Či- 
kaga - Clevelandas - Detroitas) drau- 
ge dar turi pasirūpinti stovykla 
moksleivinei jaunuomenei. Kitiems 
metams gali būti duoti nauji uždavi- 
niai. Kiek būtų galima atsiekti! Ir 
būtent, nemanyčiau, kad tai negalė- 
tų būti įvykdyta. Kai bus tokie kon- 
kretūs uždaviniai, tai savaime ir 
pats įsipareigojimas giliau bylos — į 
sąžines ir kišenes. Kiekvienu atve- 
ju: entuziazmu gali pagauti tik kon- 
kretus darbas. 


Buvau bepamiršęs Los Angeles ko- 
loniją. Ji yra dviguboje tremtyje sa- 
vo uždarumu nuo kitų mūsų koloni- 
jų, kuriose vis šiaip taip dar susisie- 
kiame. Norėčiau tikėti joje lietuvy- 
bės jausmą labiausiai persunktą nos- 
talgijos. Tegu ji imasi premijos žur- 
nalistui, gyviausiai žadinusiam tauti- 
nę nuotaiką. Vienu dalyku negaliu 
atsistebėti: kiek mažai vis dėlto mū- 
sų spaudoje kovota ir kovojama dėl 
Bendruomenės! Kaip tautinius rūpes- 
čius nustelbę visoki partiniai ginčai! 
O argi Bendruomenės idėja neverta 
nepavargstančios kovos? Negi būtų 
spaudos žmonių netikima savo žo- 
džio jėga? Tepaseka jie “Sandaros" 
redaktoriaus pavyzdžiu! Jis įsitikinęs 
Bendruomenės  beprasmingumu ar 
gal net kenksmingumu. Ir užtat ne- 
rasi beveik nė vieno numerio, kur jis 
bent keliose vietose nebūtų paironi- 
zavęs ar kitaip neigiamai palietęs 
Bendruomenės. Tikras pavyzdys, kaip 
turi būti kovojama už savo mintį. 
Jei betgi taip kovojama tik prieš 
tai, kas nelaikoma naudinga, tai ar 
dar nelabiau tektų kovoti už tai, kas 
laikoma vertinga? šalia visų kitų 
jėgų, tebeparaližuojančių Bendruome- 


nės iniciatyvą, turėčiau vardinti ir 
mūsų spaudą, neparodžiusią šituo 
klausimu pakankamo ryžtingumo. 


Neabejoju, kad Bendruomenė jau bū- 
tų seniai užbaigusi “organizacinę sta- 
diją', jei nepailstamai spaudoje būtų 
buvę budėta prieš visokius “įmigi- 

Pasisakome griežtokai, ne “akade- 
miškai", nes ir patį klausimą laiko- 
me turėjusiu seniai jau išsijudinti iš 
“akademinės'' plotmės. Keliame savo 
balsą, jungdamiesi prie Clevelando 
apylinkės valdybos, nes laikome savo 
pareiga nebūti sąmokslininkais tų vi- 
sų jėgų, kurios baiminasi gyvastin- 
gos Pasaulio Lietuvių Bendruomenės. 
O mes gi šiame krašte, užuot buvę 
visų laukiamu pavyzdžiu, virstame 
pavyzdžiu, kaip sustingti “organiza- 
cinėse stadijose" ir “laikinuose ko- 


mitetuose". Ę 
Juozas Alaušius 

APIE ARCHITERKTŪRĄ LIETUVIŲ ENCIKLOPEDIJOJE 


Pirmame Lietuvių Enciklopedijos 
tome buvo išspausdinta ilgesnė ap- 
žvalga apie architektūrą. šias eilutes 
rašąs ilgai laukė atsiliepimų apie šį 
straipsnį enciklopedijoj, tačiau iki 
šiol į šią apžvalgą, kurioje yra ne- 
tikslumų, niekas nėra reagavęs. Pa- 
sisakymas tačiau reikalingas, nes 
mums visiems rūpi, kad enciklope- 
dijoj dedama medžiaga būtų teisin- 
ga. 

Straipsnio autorius, pavadinęs nau- 
ją architektūros srovę “konstrukty- 
vižmu", pradeda su pastaba, kad tai 
yra meno smukimas, nes “tuo būdų 
konstrukcijos ekonomiškumo dėliai, 
darkomos pastato atskirų dalių tar- 
pusavio proporcijos“. Jo nuomone, 
mes užmiršom aukso padalinimus, 
nes akis nepastebėjo medžiagos at- 
sparumo, o istoriniais laikais šį at- 
sparumą visi jautė. Autorius toliau 
apgailestaudamas rašo, kad mūsų gy- 
venamieji namai įgauna bedvasės dė- 
žės formą, kur žmogus jaučiasi tik- 
ras technikos vergas. Jis duoda pa- 
vyzdį tokios architektūros — namo 
ant stulpų, su paaiškinimu, kad, pa- 
gal jų autorius, tai higieniškiau. Di- 
džiausią nustebimą sukelia straipsnio 
gale išreikštas autoriaus pranašavi- 
mas: jis architektūroj laukia naujo 
renesanso. (Enciklopedijos autorius, 
kaip atrodo, renesansą šioj vietoj 
vartoja ne istorine prasme, o kaip 
atgimimą apskritai. — Red.). 

Enciklopedijos paskirtis, jei ją tei- 
singai suprantu, yra objektyvi infor- 
macija, kuria galėtų pasiremti infor- 


macijos jiešką skaitytojai. Tačiau 
mūsų laikų architektūros apžvalgai 
trūksta kaip tik šio svarbiausio 


bruožo — objektyvumo. Nesunku su- 
vokti, kad minėtame straipsnyje au- 
toriaus išreikšta sava nuomonė, kuri 
šiuo atžvilgiu stiprokai skiriasi nuo 
objektyvios plotmės. 

Nesu linkęs skaldyti architektūrą 
į įvairius izmus. Tačiau klaidinga 
teigti, kad moderni architektūra yra 
meno smukimas, nes buvo pamirštos 
natūralios proporcijos. Pirma, tos 
pamirštos proporcijos buvo pritaiky- 
tos kitai medžiagai ir kitiems meto- 
dams. Antra, proporcija yra rezul- 
tatas, ne rezultato priežastis. Gailė- 
damasis aukso padalinimų, autorius 
tuo pačiu gailisi taisyklių, kurios 
pasakytų, kokios proporcijos yra me- 
nas, ir kokios ne. Mene tokia tai- 
syklė yra menininkas. Aukso padali- 
nimų trūkumas palieka vietą nevar- 
žomam menininko sprendimui. 


Žinoma, istoriniais laikais žmonės 
buvo pratę pirmu žvilgsniu pastebė- 
ti balansą tarp apkrovimo ir atra- 
mos (the support and the supported). 
šiandien tačiau šių faktorių pusiau- 
svyra yra daug sunkiau suvokiama, 
nes naujų medžiagų (ypač plieno) 
bei naujų statybos metodų panaudo- 
jimas apsunkina šių dviejų dalykų 
atskyrimą, gi kartais juos išskirti vi- 
sai neįmanoma. Iš to iškyla nauja 
pusiausvyra, nauja struktūra, naujos 
proporcijos, reikalaujančios naujos 
estetiškos reakcijos. Amžinas žmo- 
gaus troškimas — apdengti kuo di- 
desnę erdvę — naujos konstrukcijos 
pagalba gali būti daug geriau įgy- 
vendinamas. Nuo akmens kolonų ir 
sijų architektūros iki šiandieninės 
statybos yra nužengtas tolimas ke- 
lias; reikia manyti, kad ir ateityje 
eisime progreso keliu. 

Istorija mus moko, kaip žmonės 
sprendė savo laikotarpio problemas. 
Jos šviesoje mes matome, kad žmo- 
nės statė taip, kaip jie galvojo. Jie 
kitaip ir negalėjo statyti. Statybos 
menas yra perijodo išraiška, lygiai 
taip kaip muzika, tapyba ar poezija: 
Ilgėdamasis naujo renesanso, auto- 
rius kaip tik ir parodo, kad jis ne- 
vertina pagrindinio architektūros 
dėsnio — išreikšti perijodo galvose- 
ną ir dvasią tam laikui tinkamomis 
formomis, medžiagomis ir metodais. 
Architektūra turi išaugti iš gyveni- 
mo. Tik tokia architektūra yra or- 
ganiška ir kūrybiška, nes bet koks 
renesansas reikštų vartojimą tokių 
formų, kurioms gyvybę teikusi dva- 
sia jau seniai yra mirusi. Mes turime 
kurti pagal mūsų erdvės ir laisvės 
supratimą, turime kurti architektū- 
rą, kuri panaudotų mūsų laimėjimus 
moksle ir technikoje žmonijos gero- 
vei pakelti. Mūsų laikų architektū- 
ra to ir siekia, nors autoriui tai yra 
bedvasės dėžės. šioj architektūroj 
mes nesijaučiam technikos vergai, 
mes jaučiamės jos valdovai. Mes kas- 
dien stiprėjam sugebėjime save iš- 
reikšti mene. Naujos meno formos 
kyla Europoj, Amerikoj ir kitur, ir 
jokie netikri pranašai jų nesustab- 
dys. 

Nenuostabu, kad dvidešimtojo am- 
žiaus pavyzdžiu pateikta iliustracija 
vaizduojanti pastatą, kuris to XX 
amžiaus neišreiškia, nes tai plieno 
skeletas, apvilktas jam svetimu vi- 
duramžių drabužiu. Tuo piktnaudo- 
jamos praeities architektūrinės for- 
mos ir daroma skriauda dabartiniam 

naujų 
laiko 


kuris pasižymi 
pasikeitusiai 


laikotarpiui, 
kelių jieškojimu 
dvasiai išreikšti. 

Autorius su dideliu nepasitenkini- 
mu kaip pavyzdį pateikia namą ant 
stulpų, kaip kažką panašaus į paukš- 
čių lizdus (žinoma, jis nepaaiškina, 
kodėl namas neturėtų būti panašus 
į paukščių lizdą). Palyginimas gana 
vaizdingas. Prileiskime, kad šitas pa- 
vyzdys mums visiems nepatinka. Bet 
tai dar nėra pilnas dabartinės archi- 
tektūros pavaizdavimas. O kur kiti 
kūriniai? Kur tokie vardai kaip Gro- 
pius, Neutra, Le Corbusier, Mies van 
der Rohe, Saarinen, Wright ir jų 
darbai? Nejaugi žmonės, nusipelnę 
pagarbos garso visam pasaulyje, 
mums, lietuviams, turėtų likti nepa- 
žįstami dėl objektyvias informacijos 
stokos. 

Straipsnio autorius pranašauja re- 
nesansą. Tiesa, mes turime vadina- 


mąjį “liaudies renesansą", kuris yra 
pilnam žydėjime už geležinės uždan- 
gos. Bet ten žmogaus kūryba yra su- 
kaustyta, nes modernios architektū- 
ros šaknys glūdi demokratijoj. Jų 
“renesanso"' pastatai yra diktatoriaus 
priespaudos liudininkai. 


Ar tokios architektūros mes nori- 
me? Ne! Mes esam maža tauta — ir 
kūrybingumas yra mūsų jėga. 


Mes parvešime šią enciklopediją į 
Lietuvą kaip brangią dovaną. Bet de- 
mokratijoj projektai yra tik patei- 
kiami visuomenei, o visuomenė atlie- 
ka projektų atranką. Kokios archi- 
tektūros galime tikėtis Lietuvoj, jei 
mūsų visuomenė bus šitaip infor- 
muojama? Nejaugi mes parvešime į 
namus protavimą, kuris būtų prie- 
šingas kūrybinei žmogaus galiai. 


A. Žemaitis 


ĮVYKIAI 


e "Aidų" literatūros premijos ko- 
misija, susidedanti iš pirmininko Ka- 
zio Bradūno, sekretoriaus Pauliaus 
Jurkaus ir narių: Leonardo Andrie- 
kaus, Juozo Brazaičio, Antano Vai- 
čiulaičio savo posėdyje balandžio 17 
d, Brooklyne 500 dol. premiją pa- 
skyrė Alfonsui Nykai Niliūnui už 
poezijos knygą “Orfėjaus medis". Tai 
įvyko jau baigiant spausdinti šį “ Ai- 
dų' numerį. Premija įteikta balan- 
džio 25 d. Koncerte - Literatūros va- 
kare. Platesnis aprašymas bus atei- 
nantį kartą. 


e Atstovų rūmai Kersteno komisi- 
jai paskyrė 150,000 dol. ir pritarė, 
kad jos tyrinėjimai apimtų ir kitas 
pavergtas tautas. Liudininkai bus ap- 
klausinėjami ne tik Amerikoje, bet 
ir kitose šalyse. 


e Balandžio 10 d. Brooklyne į kon- 
ferenciją buvo suvažiavę ALB Loko 
rytinių JAV valstybių bendruomenės 
atstovai. Aptarta daug organizacinių 
reikalų ir apsvarstyta ateities darbui 
planų. Konferencijoje dalyvavo 99 at- 
stovai ir kelios dešimtys svečių. Pre- 
zidiumą sudarė prof. J. Puzinas, J. 
šlepetys ir K. Mockus. Sekretoriais 
buvo V. Alksninis ir dr. A. škėrys. 
Loko pirmininkas prel. J. Balkūnas 
savo pranešime atidengė kliūtis, su- 
tiktas bendruomenę organizuojant. 
Buvo nusiskųsta lietuviška spauda, 
kuri trukdo darbą. Pabaigoje priim- 
ta atitinkamos rezoliucijos. 


e Kun. Konstantinas Vasys, Wor- 
cesterio, Mass., Aušros Vartų lietuvių 
parapijos klebonas pakeltas prelatu. 

Naujasis prelatas yra žinomas visuo- 
menininkas ir spaudos darbuotojas. 

e Kovo 20 d. Paryžiuje įsikūrė 
“Prancūzija-Baltija" komitetas. Jo 
tikslas studijuoti klausimus, susiju- 
sius su Pabaltijo valstybėmis ir apie 
jas informuoti Prancūziją. Pirminin- 
ku išrinktas Ernestas Pezet, Prancū- 
Zijos senato vicepirmininkas. 

e Kovo pradžioje į Jungtines Vals- 
tybes atvyko pranciškonų Ordino ge- 
neralinis viršininkas Tėv. Augustinas 
Sepinski. Jis aplankė ir lietuvių pran- 
ciškonų vienuolynus, asmeniškai su- 
sipažindamas su jų veikla. 

e Čikagoje Marguette parke sta- 
toma lietuvių bažnyčia, kurios lietu- 
viškame stiliuje projektą darė archit. 
Jonas Mulokas, bus išpuošta lietuvių 
dailininkų bei skulptorių A. Galdiko, 
V. K. Jonyno, V. Kašubos darbais. 


e Gegužės 8 d. 3 val. p.p. Weyhe 
Galerijoje New Yorke (794 Lexing- 
ton Ave.) atidaroma dail. V. K. Jo- 
nyno darbų paroda, kuri tęsis iki 
birželio 5 d. Ištatoma akvarelės, me- 
džio raižiniai, piešiniai. Dominuos pei- 
sažas. Parodą rengia Weyhe Galerija, 
viena iš pačių žymiausių New Yor- 
ke. Parodos proga išleistas katalogas. 

o Dr. V. Dambrava perrinktas 
Tarptautinės Žurnalistų Sąjungos 
pirmininku New Yorke. 

e Dail. K. Varnelis dekoruoja sta- 
tomą Nekalto Prasidėjimo Seserų 
koplyčią Putname. Jau padaryti vi- 
daus dekoravimo piešiniai. K. Var- 
nelis Čikagoje turi bažnytinio meno 
studiją. 


e Spaudos žiniomis Naujojoj Ze- 
landijoj tėra tik apie 200 lietuvių, 
bet jie gerai reiškiasi organizacinėje 
veikloj. 

e A. Kašubienė New Yorke kera- 
minio meno 60 metinėje parodoje iš- 
statė 2 glazūrinius darbus — šv. Jur- 
gį ir “Lietuvių pasaką". Paskutinį 
darbą įsigijo Valiūnai New Yporke. 


e R. Viesulas dalyvavo tarptauti- 
nėje religinės grafikos parodoje Cin- 
cinatti mieste, Dailininkas ten pasi- 
rodė su litografiniu darbu “Užgimi- 
mas". Parodoje buvo atstovaujam 
20 kraštų iš Amerikos, Europos ir 
Azijos žemynų. 


e šiemet sausio mėn. dail. Vikto- 
rui Vizgirdai suėjo 50 metų amžiaus. 
Dailininkas Kauno meno mokyklą 
baigė 1926 m. šios srities studijas 
dar gilino Paryžiuje. 1936-1938 m. 
buvo Lietuvos Dailininkų Sąjungos 
pirmininkas, vėliau Vilniaus Dailės 
Akademijos direktorius. Tremtyje — 
Dailės ir Amatų Institute Freiburge 
profesorius. Nuo 1937 metų dalyvau- 
ja meno parodose, visur susilaukda- 
mas pripažinimo. Dailininko kūrinių 
turi Čiurlionio galerija Kaune, Vil- 
niaus dailės muziejus, Rygos Dailės 
muziejus ir privačios kolekcijos M. A. 
Finstlerio Londone ir Kohlbergerio 
Vokietijoje. Dail. Viktoro Vizgirdos 
darbais šį rudenį bus iliustruotas 
vienas “Aidų numeris. 


e Verbų sekmadienio vak. Brook- 
lyne Apreiškimo parapijos bažnyčio- 
je įvyko religinis koncertas. Išpildy- 
ta “Septyni Kristaus Žodžiai“. Cho- 
rui vadovavo P. Sakas, vargonais 
grojo J. Žukas. Koncerte dalyvavo ir 
Metropolitan Operos solistas Algirdas 
Brazis, 

e Erdmonas Simonaitis, Mažosios 
Lietuvos Tarybos pirm. ir Vliko na- 
rys balandžio 11 d. atvyko į Jungti- 
nes Valstybes. Čia jis lankys didesnes 
lietuvių kolonijas. Anksčiau jis lan- 
kėsi Kanadoje. 


e Vasario 16 ginazijos namams To- 
ronto LB apylinkė pasiuntė 1500 dol. 
Jos vardu pavadinta viena gimnazi- 
jos klasė. 


e Kun. K. Senkus, kuris studijuo- 
ja bažnytinę muziką Romoje, rengia 
didelį lietuvišką giesmyną. 

e Prof. J. Puzinas pakviestas re- 
daguoti Lietuvių Enciklopedijos tre- 
čiojo tomo, apimančio raidę E. Dr. 
V. Maciūnas redaguos specialų tomą 
apie Lietuvą bei jos kultūrą. 

e Popiežiaus palaiminta Marijos 
statula keliauja po Amerikos lietuvių 
kolonijas. Ji visur pagarbiai priima- 
ma. Balandžio mėnesį iš rytinių vals- 
tybių statula atgabenta į New Yor- 
ko apylinkę. 


